އަސަރު 24 – Esfiya\n“ދެން ގުޑް ބާއީ ފޯރއެވާ… އަހަންނާ ދެން ނުގުޅާތި..” ތާމިން އަށް އެހެން ބުނެވުނީ ވަރަށް ވެސް އުނދަގުލުންނެވެ. ދެންމެ ދެންމެ ރޮވިދާނެހެން ހީވާން ފެށުމުން އޭނާ އަވަސް އަވަހަށް ފޯނުކަނޑާލިއެވެ. އޭރު އޭނާއަށް ހަމަ ރަނގަޅަށް ވެސް ރޮވިއްޖެއެވެ. އެ މަޑު ގިސްލުމުގެ އަޑު މުޅި ކޮޓަރިތެރޭގައި ހިފާލާފައިވިއެވެ.\nތާމިން އަށް އޭނާގެ ޚިޔާލީ ދުނިޔެއިން ނިކުމެވުނީ ކުރިމަތީގައި ހުރި ފޯނު ރިންގުވާން ފެށުމުންނެވެ. އޭރު އޭނާގެ ދެލޮލުން ވަނީ ރޮނގަކަށް ކަރުނަ ފައިބައިފައެވެ. އަވަސް އަވަހަށް ކަރުނަތަށް ފުހެލުމަށްފަހު ފޯނު ނަގައި ހަލޯ އޭ ބުނެލިއެވެ.\nއަނެއްދުވަހު ހެނދުނު ހޭލެވުނު އިރު ޝިކާގެ ދެލޯ ވަނީ ދުޅަ އަރާފައެވެ. ލޯގަނޑު ކުރިމައްޗަށް އަރައި އޭނާ ދެލޯ ކައިރީގައި އަތް ހާކާލިއެވެ. ރޭގައި އެވަރަށް ރުއީމައި ވީގޮތެއްކަން އޭނާއަށް އެނގުނެވެ. މިއީ ހައްތަހާވެސް ތާމިން އާ ހަދައިގެން ވާ ކަންތަކެވެ. އޭނާގެ ދިރިއުޅުމަށް އަލުން އެބޭވަފާތެރިޔާ ވައްދާކަށް އޭނާ ބޭނުމެއް ނުވެއެވެ.\nދަތް އުނގުޅާ ހަދައިގެން ސައިބޯން ނިކުތްތަނާ އޭނާގެ ބައްޕަ ދިއްކޮއްލީ ހުދު ކުލައިގެ ސިޓީ އުރައެކެެވެ. އެ ސިޓީ އުރައިގެ ބޭރުގައި އާމިނަތު ޝިކާ ސަމީރު، ފަހި/ނ.މަނަދޫ ޖަހާފައި އޮތުމުން އޭނާއަށް ކުޑަ ހައިރާންކަމެއް ލިބުނެވެ. ސަމީރު އާ ދިމާއަށް ފާޑަކަށް ބަލާލުމަށްފަހު އޭނާ އެސިޓީ ހިފައިގެން އެނބުރި ކޮޓަރިއަށް ދިއައީ އޭގެ ތެރޭގައި އޮތީ ކޮން އެއްޗެއްތޯ ބަލާލުމުގެ ބޭނުމުގައެވެ. އިރުކޮޅެއް ފަހުން އޭނާ ތެޅެމުން ފޮޅެމުން ކޮޓަރިން ނިކުމެގެން އައި އިރު އެމޫނުމަތިން ފާޅުވަނީ އުފާވެރިކަމެވެ.\n“ކޮންގްރާ ދޮންތާ…” ޝިނާން އައިސް ޝިކާގެ ބޮލުގައި ޖަހާލަމުން ބުނެލިއެވެ. އޭނާއަށް ހަމަ އަސްލުވެސް ވަޒީފާ ހަމަޖެހުނީއެވެ. މާލެ އައުމުގެ ކުރިން އޭނާ ވަނީ އޭނާގެ ބައްޕަ ގާތު ވަޒީފާ ހޯދުމަށް ސިޓީލުމަށް ބުނެފައެވެ. ނަމަވެސް މިކަން މިހާ އަވަހަށް ހަމަޖެހޭނެކަމަކަށް އޭނާ ހިޔެއް ނުކުރެއެވެ.\n“ކޮންއިރަކުން ނިކުންނަން ޖެހެނީ؟” ސަމީރު ހެވިފައި ޝިކާ ގާތު އަހާލިއެވެ.\n“މާދަމާ ގެ ތާރީޚު މީގައި މިއޮތީ….” ޝިކާ ހެވި ދިއްލިފައި ހުރެގެން ބުނެލިއެވެ. އޭނާ އަނެއްކާވެސް އަވަސް ފިޔަވަޅުތަކެއްގައި ކޮޓަރިއާ ދިމާއަށް މިސްރާބު ޖެހިއެވެ. “މާދަމާ ދާން ވާއިރަށް ލާނެ ހެދުމެއް ވެސް ނޯންނާނެ…” އެހެން ކިޔަމުން ގޮސް ޝިކާ ކޮޓާރިއަށް ވަނުމާއެކު ޝިނާން ޗުސް ތަޅާލިއެވެ.\nކޮޓަރިއަށް ވަދެ އަލަމާރި ތެރެ ހާވަނިކޮށް ޝިކާގެ ލޮލުގައި އަޅައިގަތީ އަލަމާރިން ވެއްޓުނު އޭފޯ ސައިޒްގެ ސިޓީ އުރައެކެވެ. އެއާއެކު އެ އުފާވެފައިވާ މޫނު މިލައިގެން ދިއައެވެ. އެތެރޭގައި ހުރީ ކޮން އެއްޗެއްކަންވެސް އެނގޭ ހިނދު އޭނާ ބޭނުންވީ އަދިވެސް އެ ހަނދާންތަށް އިތުރަށް އާ ކޮއްލާށެވެ. އާއެކެވެ. އެއީ މީގެ ބާރަ އަހަރުކުރިން އޭނާ ފުލުސް އޮފީހަށް ގެންދެވުނު ހިނދު އެތަނުން އޭނާގެ ކުށެއް ނެތްކަން ހާމަކޮށް ލިޔެފައި ދިން ލިޔުމެކެވެ. އެވަތުގު އޭނާގެ ސިކުނޑި ފީނައިގަތީ އެހާދިސާއަށް ފަހު ދެން ކަންތަވީ ގޮތުގެ ތެރެއަށެވެ.\nޕޮލިސްޓޭޝަން އަށް ގެންދިއުމަށްފަހު އެކުދިން ބޭތިއްބީ ކުޑަ ވަރެއްގެ ކޮޓަރިއެއް ތެރޭގައެވެ. އަންހެން ކުދިން އެއް ކޮޓަރީގައި ބޭތިއްބިއިރު ފިރިހެން ކުދިން ބޭތިއްބީ ވަކިން އެހެން ކޮޓަރިއެއްގައެވެ. ޝިކާ އިން ތަނުގައި ތިބީ އޭނާ އާ ރީނާގެ އިތުރުން އެރޭ އެގޭތެރޭގައި އުޅުނު އަށެއްކަ އަންހެން ކުދިންނެވެ. ފުލުހުން އެގޭތެރެ ބަލާ ފާސްކުރުމުގައި އެކުދިންވެސް ވަނީ ފުލުހުންގެ ބެލުމުގެ ދަށަށް ގެނެވިފައެވެ.\nޝިކާ އެއްވެސް ވާހަކައެއް ނުދައްކާ އިސްޖަހައިގެން އިން އިރު ރީނާ އިރުކޮޅުކޮޅާ އޭނާއަށް ލޯއަޅާލަނީ ރުޅިން ފޯވެފައި ހުރެއެވެ. ރީނާގެ މިޢަމަލުން ޝިކާއަށް އެއްވެސް އަސަރެއްކުރި ހެނެއް ހިޔެއް ނުވެއެވެ. އެއަށްވުރެ މާބޮޑަށް އޭނާ އިނީ ވަރުބަލިވެ ލޮޑުވެފައެވެ. އިރުކޮޅެއް ކުރިން ހިނގާދިޔަ މާރާމާރީ މިހާރުވެސް އޭނާގެ ލޯ ކުރިމަތީގައި ސިފަވަމުން ދާކަހަލައެވެ.\n“ކަލޭ ދޯ ޕޮލިހަށް ގުޅީ؟ ޖަވާބު ދޭށޭ!” އިރުކޮޅަކުން ރީނާ ބާރަކަށް އެހެން ބުނީ ދަތްކުނޑި ވިކާފައެވެ. ޝިކާ އެސުވާލަށް ޖަވާބު ނުދީ މަޑުމަޑުން އިނުމުން ރީނާގެ ރުޅި އިތުރަށް ގަދަވިއެވެ. އެންމެ ފަހުން އޭނާ ޝިކާއާ ދިމާއަށް ނުބައި އެއްޗިއްސަށް ދާންދެން ކިޔަމުން ގެންދިއައެވެ.\n“އަހަންނެއް ނުގުޅަން ޕޮލިހަކަށް ރީ..” ޝިކާ އެންމެފަހުން އެހެން ބުނެލީ ރީނާ ކިޔާ އެއްޗެހި ކަންފަތަށް އަހަން އުނދަގޫ ވެގެންނެވެ.\n“ކޮން ދޮގެއް ހަދާކަށްތަ؟ ކަލޭ ޕޮލިހަށް ގުޅީ.. ކަލެއަށް މިކަމުގެ ތެރެއިން ފަސޭހައިން ނިކުމެވޭނެތީވެ…” ރީނާ އަދިވެސް ޝިކާގެ ވާހަކަ ޤަބޫލުކުރާކަށް ބޭނުމެއް ނުވިއެވެ. އޭނާގެ ހިތާއި ސިކުނޑިވެސް ބުނަމުން ގެންދިއައީ އެއީ ޝިކާ ކުރި ކަމެއް ކަމުގައެވެ. ރީނާ ޤަބޫލުނުކުރުމުން ޝިކާ އިތުރަށް އެއްޗެކޭ ބުނާކަށް ނޫޅުނެވެ. އެއަށް ވުރެ މާބޮޑަށް އޭނާގެ ސިކުނޑިއަށް ވަނީ ބަރުވެފައެވެ.\n“ބަލާބަަލަ! މީނައޭ ފުލުހަށް ގުޅީ…..” ރީނާ ރުޅިއައިސްފައި ހުރެ އެތާނގައި ތިބި އެހެން ކުދިންނަށް ޝިކާ ދައްކާލަމުން ބުނެލިއެވެ. އޭރު އެންމެންގެ ރުޅިވެރި ލޯތައް ޝިކާއަށް އަމާޒުވަމުން ދިއައެވެ. މިމަންޒަރު ފެނުމުން ޝިކާ ފުން ނޭވާއެއް ދޫކޮށްލިއެވެ. ފުލުހުންނަށް ގުޅީ އޭނާއެއް ނޫނޭ ކިތައްފަހަރު ރީނާ ގާތު ބުނެވެއްޖެ ހެއްޔެވެ؟ ރީނާ އޭނާ ދައްކާ ވާހަކަ ޤަބޫލުނުކުރަންޏާ އޭނާއަށް ކުރެވޭނެ ކަމެއް ނެތެވެ. އޭނާ އެތަނަށް ދިއައީ ހަމަ އެކަނި ރީނާއަށް އެހީތެރިވުމައްޓަކައެވެ. ރީނާއަށް އެއްވެސް ގެއްލުމެއް ދިނުމަކީ އޭނާ ދުވަހަކުވެސް ހިތުލީ ކަމެއް ނޫނެވެ.\nއެންމެންގެ ލޯތައް އޭނާއަށް އަމާޒުވަމުން ދާތީވެ، އޭނާ ބުރުގަލުގެ ނިތުގައި ހިފައި ކުޑަކޮށް މޫނުމައްޗަށް ވާގޮތަށް ވައްޓާލިއެވެ. ބޮލަށް ބަރުވެފައި ހުރުމުގެ ސަބަބުންނާއި ސިކުނޑިއަށް ކޮއްފައިވާ ބާރު ގެ ސަބަބުން އެވަގުތު އޭނާއަށް ނިދޭ ގޮތް ވިއެވެ.\nޝިކާއަށް ހޭލެވުނީ މީހަކު އައިސް ގޮވަން ފެށުމުންނެވެ. އެވަގުތު އެތަން ތެރޭގައި ހުރި އަންހެން ފުލުހަކު އޭނާގެ ލޮލުގައި އަޅައިގަތެވެ. ކުޑަ ދޮރުގެ ބިއްލޫރިގަނޑުގެ ތެރެއިން އިރުގެ ރަން ދޯދިތައް އެޅިފައި ހުރުމުން އޭނާއަށް ފަތިސްވީކަން އެނގުނެވެ.\n“އާމިނަތު ޝިކާ ސަމީރު…؟” އެ ފުލުސް މީހާ އެތާނގައި ތިބި ކުދިންގެ ތެރެއަށް ނަޒަރު ހިންގާލަމުން އަހާލިއެވެ. އެވަގުތު ޝިކާ އަތުގެ އިށާރާތުން އެއީ އޭނާ ކަމުގައި ބުނެލިއެވެ. ފުލުސްމީހާ ޝިކާ ގޮވައިގެން ބޭރަށް ދިޔައިރުވެސް ރީނާ ހުރީ ރުޅި ވެރިކަމާއެކު އެދިމާއަށް ބަލަަހައްޓައިގެންނެވެ.\nޝިކާ އެކޮޓަރިން ބޭރަށް ނިކުތުމާއެކު ބޭރުގައި ހުރި ގޮނޑިބަރީގައި އިށީންދެގެން އިން އޭނާގެ ބައްޕަ ލޮލުގައި އަޅައިގަތެވެ. ސަމީރު ފެނުމާއެކު އޭނާގެ ހިތަށް ކުޑަ ވަރެއްގެ ލުޔެއް ލިބިގެން ދިއައެވެ. ޝިކާ މިމައްސަލައިގައި ފުލުސް އޮފީހަށް ގެންދެވުނު ޚަބަރު ލިބުމާއެކު ވަގުތުން ލޯންޗެއް ހިފައިގެން ސަމީރު މަނަދޫއަށް އައީއެވެ. ޝިކާއަށް އަށާރަ އަހަރު ނުވާތީއާ އެކީ އޭނާއަަށް ބަޔާން ދޭން ޖެހުނީ ކައިރީގައި ސަމީރުވެސް ހުރެގެންނެވެ. އޭނާ ހަމަ އަކުރުން އަކުރަށް އެރޭ ވީ ހުރިހާ ކަމެއްގެ ވާހަކަ ފުލުހުންނަށް ކިޔައިދިނެވެ. އަމީން ރީނާއަށް ގުޅާފައި ކީއެއްޗެހީގެ ވާހަކައެވެ. އޭނާ ރީނާ ފަހަތުން އެގެއަށް ގޮސް އަމީން ސަލާމަތްކުރަން އުޅުނު ގޮތުގެ ވާހަކައެވެ.\nއެދުވަހުގެ ހަވީރުވީ ފަހުން އެމީހުން ޝިކާ ގެއަށް ފޮނުވާލިއެވެ. އޭނާ އާއި އެކު އަހުސަން އާއި ލިވާން ވެސް ދޫކޮށްލީ އެދެމީހުންގެ ވެސް ކުށެއް ނެތް ކަމަށް ހާމަވުމުންނެވެ. އޭރުވެސް ރީނާ އާއި އަމީން ފުލުސް އޮފީހުގައި އިތުރަށް ތަހުޤީޤު ކުރުމައްޓަކައި ބައިތިއްބައިފައި ހުއްޓެވެ.\nސަމީރު އާ އެކީ ޝިކާ ހަލީމާގެ ގެއަށް ދިއައިރު ހަލީމާ އާއި ރަނާ ހާސްވެފައި ދެކޮޅު ދެކޮޅަށް ހިނގާލަ ހިނގާލަ ހުއްޓެވެ. ސަމީރު ޝިކާއަށް އެންގީ ވަގުތުން އޭނާގެ ފޮށިތައް ޕެކް ކުރުމަށެވެ. އިތުރު ސުވާލެއް ނުކޮށް ޝިކާ އޭނާގެ ބައްޕަގެ ބަހަށް ފުރިހަމައަށް ކިޔަމަންވިއެވެ. އޭނާ ހީކޮށްގެން ހުރީ މިކަންތައް ވުމުގެ ސަބަބުން ބައްޕަ އޭނާ ދުވަސްކޮޅަކަށް ރަށަށް ގެންދަނީ ކަމަށެވެ. ނަމަވެސް ކަންތައްވީ އެއާ މުޅިން އިދިކޮޅަށެވެ. ސަމީރު ޝިކާ ގޮވައިގެން ފުރީ މާލެ ދިއުމަށެވެ.\n“މިހާރު މިރަށުގައި ރޭގައި ހިނގި ކަންތަކުގެ ވާހަކަ ނޫނީ ނުދެކެވޭނެ… ދަރިފުޅުގެ ކުށެއް ނެތަސް އެމީހުން ދަރިފުޅޭ ކިޔައިގެން ހަދަހަދައިގެން ފާޑު ފާޑުގެ ވާހަކަ ދައްކާނެ…. އެހެންވީމަ ބައްޕަ ބޭނުމެއް ނުވެ ދެން އިތުރަށް އެންމެ ދުވަހަކުވެސް ދަރިފުޅު މިރަށުގަ ބަހައްޓާކަށް…. މާލެ ގޮސްފަ އެހެން ސްކޫލަކަށް ވަންނާނީ…..” މާލެ ދިޔަ ބޯޓަށް އަރަމުން ސަމީރު ޝިކާ ގާތު ބުނެލިއެވެ. ޝިކާވެސް މަޑުމަޑުން ބޯ ޖަހާލީ ދެން އިތުރަށް އެކަންތަކާ ވިސްނަން ބޭނުން ނުވާތީއެވެ. ރަނާ އާއި އަމީން އަށް ކަންތައް ވެގެން ދިޔަ ގޮތުގެ އެއްވެސް މަޢުލޫމާތެއް އޭނާ އަކަށް ނުލިބެއެެވެ.\nމާލެ ދިއުމަށްފަހު ސަމީރު ޝިކާ ގޮވައިގެން ދިއައީ އޭނާ ހިފި ތިން ކޮޓަރީގެ އެޕާޓްމެންޓަށެވެ. އޭގެ އަނެއް ދުވަހު ރަހީމާވެސް ޝިނާން ގޮވައިގެން މާލެ އައެވެ. ސަމީރު އެތައް މަސައްކަތުން ޝިކާ އަހުމަދިއްޔާ ސްކޫލަށް ވެއްދިއެވެ. އަދި މާލޭގެ އޮފީހަކުން އޭނާއަށް ވަރަށް ފަސޭހައިން ވަޒީފާ ހަމަޖެހުނެވެ.\nއަހަރުގެ މެދުތެރެއިން ސްކޫލް ބަދަލުވުމުން ފުރަތަމަކޮޅު ޝިކާއަށް ވަރަށް އުނދަގޫވި ނަމަވެސް އޭނާ މޮޅަށް ކިޔެވުމަށްޓަކާ ވަރަށް ހިތްވަރުކުރިއެވެ. އޯލެވެލް އިމްތިހާން ކައިރިވަމުން ދިޔަ ވަރަކަށް އޭނާގެ ހުރިހާ ހިޔާލުތަކެއް ކިޔެވުމަށް ހުސްކޮށްގެން އުޅުނެވެ. އަހުސަންވެސް ކޮންމެ ދުވަހަކު ކަހަލަ ގޮތަކަށް ގުޅައި ޝިކާގެ ހާލު ބަލައި ހަދައެވެ. އަދި އޭނާއަށް ކިޔެވުމައްޓަކައި އިތުރަށް ހިތްވަރުދީ ހަދައެވެ.\nޝިކާގެ މިންނެތް މަސައްކަތުން އޭނާއަށް އޯލެވެލް އިން ނެޝެނަލް ޓޮޕް ޓެންގެ3ވަނަ ލިބުނެވެ. އަދި އޭލެވެލް ގައި އިތުރަށް މަސައްކަތްކޮށްގެން ޓޮޕް ޓެން ގެ ފަޚުރު ވެރި އެއްވަނަ ލިބުމުން އޭނާ ހުރީ އުފަލުން ފޮޅިފައެވެ. ސަރުކާރުގެ ސްކޯލާޝިޕް ލިބުމާއެކު ލަސްނުކޮށް އޭނާ ޖަޕާނަށް ކިޔަވަން ދިއައެވެ.6އަހަރުދުވަހު ސައިކޭޓްރީ ކިޔެވުމަށްފަހު އޭނާ މިކޮޅަށް އެއައީ4އަހަރު ގެ ޓްރެއިނިންގ ވެސް ފުރިހަމަކޮށްފައެވެ.\nޝިކާ އަވަސް އަވަހަށް އެ ގަނޑުކޮޅު ސިޓީ އުރައަށް ލައި ފޮރުވާލިއެވެ. އަދި އަލަމާރީގެ މަތީ ވަތްގަނޑަށް ލުމަށްފަހު ތެދުވެ ހިންދެމެލިއެވެ.\nއޭނާ ހިތަށް އަރަމުންދިއައެވެ. މިހާރު އަމީން އާއި ރީނާ ކޮބާ ބާވައެވެ؟ އޭރު މާލެ ގޮސްފައި ކިޔެވުމުގައި މާ ބިޒީކޮށް އުޅެވުމުން އޭނާއަށް އެމީހުންގެ ޚަބަރު ނުބެލުނީއެވެ. އަދި ލިވާން ވެސް މިހާރު އުޅޭނީ ކޮންތަނެއްގައިބާއޭ އޭނާގެ ހިތަށް އަރަމުން ދިއައެވެ. އަދި އޭނާ އާ އެއްކޮޓަރީގައި އޭރު އުޅުނު ރަނާވެސް މިހާރު ހުންނާނީ ވަރަށް ބޮޑު ވެފައިތާއެވެ. އެކަހަލަ ޚިޔާލުތަކެއްގައި ހުރެ އޭނާ ގޮސް ފޯނު ނަގައި އަހުސަންއަށް ގުޅާލީ ވަޒީފާ ހަމަޖެހުނު ވާހަކަ އެންގުމަށެވެ.\n“ހަލޯ… އަހޫ… އިނގޭތަ؟ އަހަރެންނަށް ޖޮބް ހަމަޖެހިއްޖެ…” އަހުސަން ފޯނު ނެގުމާއެކު ޝިކާ ހެވިފައި ހުރެ ބުނެލިއެވެ.\n“އެހެންތަ؟ ކޮން ހޮސްޕިޓަލަކުން؟” އަހުސަން އަހާލިއެވެ. އޭނާ ވެސް ހުރީ ޝިކާއަށް މިހާ އަވަހަށް ވަޒީފާ ހަމަޖެހުމުން ވަރަށް އުފާވެފައެވެ.\n“ހޮސްޕިޓަލަކުން ނޫން…. ފްލާވަރ ކްލިނިކުން… މާދަމާ ނިކުންނަންޖެހޭ…” ޝިކާ އިތުރަށް އޮޅުންފިލުވައިދިނެވެ.\n“އެހެންދޯ؟ ދެން ޝިކްއަށް ވެސް ލާރި ލިބޭނެތާ ދޯ؟” އަހުސަން މަޖާވެފައި ބުނެލިއެވެ. އޭނާ އެހެން ބުނެލި ގޮތުން ޝިކާ ގާތަށް ހިނިއައެވެ.\n“ޑރ. އާމިނަތު ޝިކާ….” އަހުސަން ހެވިފައި ބުނެލިއެވެ.\n“ލައްބަ..” ޝިކާ ވެސް ވާހަކަ ދެއްކީ މަޖާވެފައެވެ.\n“މިހާރު މަންމަމެން ގާތު ކައިވެނީގެ ވާހަކަ ދައްކައިފިންތަ؟” އަހުސަން ތަންކޮޅެއް ސީރިއަސްވެލާފައި އަހާލިއެވެ.\n“ނޫން… ހާސްނުވެބަލަ އަހޫ…. މާދަން ވުމުގެ ކުރިން ދައްކާނަމޭ…” ޝިކާ ވަރަށް ހަމަޖެހިލާފައި ހުރެ ބުނެލިއެވެ. އެގޮތުގައި އެދެލޯބިވެރިން އެތައް ވާހަކައެއް ދެއްކުމުގައި ހޭދަވެގެން ދިއައެވެ.\nގަޑިން ރޭގަނޑު 8 ގަޑި ބައިވީއެވެ. ޝިކާ ސިއްރުސިއްރުން ސިޓިންގރޫމަށް ބޯދިއްކޮށްލީ ސަމީރު ކޮބައިތޯ ބަލާލުމަށެވެ. އޭނާ ބޭނުންވީ މިގަޑީގައި އޭނާއާއި އަހުސަންގެ ވާހަކަ ބައްޕަމެން ގާތު ބުނުމަށެވެ. ނަސީބު ދިމާކުރި ގޮތުން ސަމީރާއި ރަހީމާ އާ ދެމީހުންވެސް ސިޓިންގރޫމް ސޯފާގައި އޮލަ ވާހަކައެއްގައި ތިއްބެވެ. އޭނާ ދެން ބަލާލީ ޝިނާން ކޮބައިތޯއެވެ. ޝިނާން އުޅެންޏާމު ސީރިއަސް ވާހަކައެއް މަންމަމެން ގާތު ދައްކަން އުނދަގޫވާނެކަން އެނގޭތީއެވެ. ހޯދާ ބަލާލިއިރު ޝިނާން ވެސް ފެންނަން ނެތުމުން އޭނާ ފުން ނޭވާއެއް ދޫކޮށްލުމަށްފަހު ކޮޓަރިން ނިކުމެގެން ގޮސް ބައްޕަމެން ގާތު ސޯފާގައި އިށީނެވެ.\n“ބައްޕާ…އަޅުގަނޑު އެބޮތް ވަރަށް ބޮޑު ވާހަކައެއް ބުނަންވެފަ…” ޝިކާ އިސްޖަހާލައިގެން އިނދެ ބުނެލިއެވެ.\n“އެހެންތަ؟ ބައްޕަމެން ވެސް އެބޮތް ވަރަށް ބޮޑު ވާހަކައެއް ދަރިފުޅު ގާތު ދައްކަން ވެފަ..” ސަމީރު ހެވިލާފައި ބުނެލިއެވެ.\n“ކޮން ވާހަކައެއް؟” ޝިކާ ބޭނުންވީ ފުރަތަމަ އޭނާގެ ބައްޕަ ދައްކަން އުޅޭ ވާހަކައެއް އަޑު އެހުމަށެވެ. އޭނާ ދައްކަން އެއުޅޭ ވާހަކަ ހަމަޖެހިގެން ބައްޕަމެން ގާތު ދެއްކޭނީ އޭރުންނެވެ.\nޝިކާ އެހެން އެހުމާއެކު ސަމީރު ރަހީމާއަށް ބަލަން ފެށީ އެވާހަކަ ދެއްކުން އެންމެ ރަނގަޅުވާނީ ރަހީމާއޭ ބުނާ ފަދަ ގޮތަކަށެވެ. ނަމަވެސް ރަހީމާ ސަމީރާ ދިމާއަށް ބޯޖަހާލިއެވެ. ޝިކާ ބުމަ އަރުވަމުން ސަމީރާ ދިމާއަށް ބަލާލީ ވާނުވާ ނޭނގޭ ފަދަ ގޮތަކަށެވެ. އެއާއެކު ސަމީރު އޭނާގެ ވާހަކަ ފެށިއެވެ.\n“ދަރިފުޅާ… ބައްޕަމެން ބުނީ… މިހާރު ދަރިފުޅުވެސް މީހަކާ އިންނަން ވެއްޖޭ… އަންހެންކުދިން ވާނެ އަވަހަށް ކައިވެނި ކުރަން…” ސަމީރު ބުނެލިއެވެ. އެވަގުތު ޝިކާގެ މޫނުމައްޗަށް ޖަންބު ކުލަ އަރައިގެން ދިއައީ ބައްޕަގެ ފަރާތުން އެވާހަކަ އަޑު އިވުމުން ގަތް ލަދެއްގެ ބޮޑު ކަމުންނެވެ. އިސްޖަހައިގެން އޭނާ އިނީ ބައްޕަ ދައްކާ ވާހަކަ ނިމެންދެން އަޑުއަހާށެވެ.\n“އޭރު ދަރިފުޅު ކިޔަވަން އުޅުނީމަ ބައްޕަމެން އެވާހަކަ ނުދެއްކީ… އެކަމަކުވެސް މިހާރު ތި ހުރީ ކިޔަވާވެސް އެއްކޮށް ނިމިފަ… ވަޒީފާ ވެސް ހަމަޖެހުނީ މިހާރު.. އެހެންވީމަ މިހާރު ލަސްކުރާނެ ކަމެއް ނެތް… އަވަހަށް ދަރިފުޅުގެ ކައިވެނީގެ ކަންތައް ހަމަޖައްސަންވީ…” ރަހީމާ ބުނެލިއެވެ. އެވަގުތު ޝިކާ ހުރީ ލަދުގަނެފައި ނަމަވެސް އޭނާ އަހުސަނު ގެ ވާހަކަ ބުނުމައްޓަކާ އަނގަހުޅުވާލި ތަނާ އަނެއްކާވެސް ސަމީރު ވާހަކަދައްކަން ފެއްޓިއެވެ.\n“ބައްޕަ މިހާރު ހޯދައިފިން ދަރިފުޅު އިންނާނެ ރަނގަޅު ކުއްޖަކު….އެއީ މާކުރިން ވެސް ހަމަޖައްސާފައި އޮތް ކަމެއް… ބައްޕައަށް އެނގޭ ދަރިފުޅު މިކަމާ ދެކޮޅު ނަހަދާނެކަން… ކައިވެނީގެ ހުރިހާ ކަމެއްވެސް ދެފަރާތުގެ ޢާއިލާ އެކުވެގެން ނިންމާފަ މިހާރު ހުރީ… ދެން ހަމަ ވީހާވެސް އަވަހަށް މިކަން ކުރަންވީ…” ސަމީރުގެ މިވާހަކަތަކުން ޝިކާގެ ހިތް ހިނދުކޮޅަކަށް ހުއްޓުނު ކަހަލައެވެ. އޭނާ ސަމީރު އާއި ރަހީމާގެ މޫނަށް ބަލާލީ އޭނާގެ މައިންބަފައިން މިފަދަ ބޮޑު ކަމެއް އޭނާގެ އެއްވެސް ލަފަޔަކާ ނުލާ ނިންމުމުން ހައިރާންވެ ހުރެއެވެ.\n“ލިވާން… ހާދަ ފޫހިވެޔޭ އެމީހުން އެ ހެދި ގޮތުން… އަހަރެންގެ ކައިވެނި އޮތީ މާ ކުރިން ހަމަޖައްސާފަޔޯ… ޕިސް ޕިސް ޕިސް…. އަހަރެން ގާތު އަހާވެސް ނުލާ…. ދުވަހަކުވެސް ލޮލަށް ފެނުނު ކުއްޖަކާ ވެސް ނޫން އެ ކައިވެނި ހަމަޖެއްސީކީ އެއް.. ” ރައުލް ވާހަކަ ދެއްކީ އޮފީހުގައި މަސައްކަތްކުރާ އޭނާގެ އެންމެ ގާތް އެކުވެރިޔާ ކަމުގައިވާ ލިވާން އާއެވެ. އޮފީސް ނިންމާލުމަށްފަހު ސިކުނޑި ތާޒާކޮށްލުމައްޓަކައި އެދެމީހުން ތިބީ ކައިރި ކެފޭއެއްގައެވެ. ރައުލް ކޮފީއެއް ބޮމުން ގެންދިއައިރު ލިވާން ބޮމުން ގެންދިއައީ ކަޅު ސައި ތައްޓެކެވެ.\n“ރައުލް ވެސް ތިހެން ކައިވެނި ނުކޮށް ހުންނާތީނު ރައުލްގެ މަންމަމެން އެހެން އެ ހެދީ..” ލިވާން ހިނިގަނޑެއް ޖަހާލުމަށްފަހު ބުނެލިއެވެ.\n“ލިވާން ވެސް ހެނީތަ؟ މަށަށް ވެސް ވަނީ ވަރަށް މަޖާކަމަކަށް… ކައިވެންޏަކީ ޖޯކެއް ވިއްޔަ..” ލިވާން ހެއުމުން ރައުލްގެ ގާތަށް ކުޑަކޮށް ރުޅިއައެވެ.\n“އާ.. ސޮރީ…. ދެން ރައުލް ބުނަންވީނު ލޯބިވާ މީހަކާއޭ ކައިވެނި ކުރެވޭނީ..” ލިވާން މިފަހަރު ވާހަކަ ދެއްކީ ތަންކޮޅެއް ސީރިއަސްވެފައެވެ.\n“ތިޔެއްނު މައްސަލައަކީ..! އުމުރުން 31 އަހަރު ވީއިރުވެސް އަހަންނަކަށް ލޯތްބެއް ނުވެވޭ… ކަމުދާ ކުއްޖަކުވެސް ނުފެނޭ… ބައެއް ފަހަރު ހިތަށް އަރާ އަހަރެންގެ ހިއްސުތައް ހަމަ ބާއޭ ވެސް…” ރައުލް ވާހަކަ ދެއްކީ ވަރަށް ސީރިއަސްކަމާ އެކީގައި ނަމަވެސް އޭނާގެ މިވާހަކައިން ލިވާން ގާތަށް އަނެއްކާވެސް އައީ ހިންޏެވެ.\n“ދެން ލިވާން އަށް ލޯބިވާ މީހަކު ލިބުނީމައެއްނު ދޯ މީހަކާ އިނދެގެން ދަރިންވެސް ހޯދައިގެން ތިއުޅެނީ..” ލިވާން ހޭން ފެށުމުން ރައުލް އޭނާއާ ދިމާކޮށްލިއެވެ. ހަމައެކާއެކު ލިވާން ހިމޭންވިއެވެ. އޭނާވެސް ކުއްޖަކު ދެކެ ލޯބިވިއެވެ. ދުވަހަކުވެސް ހަނދާން ނައްތާނުލެވޭ ވަރަށެވެ. ނަމަވެސް އޭނާއަށް އެލޯބި ކާމިޔާބު ނުވީއެވެ. އެހަނދާންތައް އާ ވާން ފެށުމުން އޭނާ ދެއަތަށް ބޯ ހޫރާލިއެވެ.\n“ރައުލް ދެން ބުނެބަލަ ބައްޕަ ގާތު މި ކައިވެނި ކުރާކަށް ބޭނުމެއް ނުވެޔޭ…” ލިވާން މަޑުމަޑުން ބުންޏެވެ.\n“އޭރަށް އަހާނޭ އިންނާނެ އެހެން ކުއްޖަކު ހުރީހޭ؟ ދެން އަހަރެން ވަކި ދޭނީ ކޮން ޖަވާބެއް؟” ރައުލް ނިތްކުރީގައި އަތް އަޅާލަމުން އަހާލިއެވެ. އެމޫނުމަތިން ކަންބޮޑުވުމުގެ އަސަރުތަށް ފާޅުވޭވޭ ހުއްޓެވެ.\n“އަނެއްކާ ރައުލްއަށް ކަމުދަނީ ބޯއީސް ތަ؟” ލިވާން ލާނެތް ފާޑަކަށް އެހެން އަހާލުމުން ރައުލް ގާތަށް ވެސް ހިނިއައެވެ. ތަފާތު މަޖާ ވާހަކަތަކެއްގައި ދެމީހުން އެކީގައި ވަގުތު ހޭދަކުރުމަށްފަހު ލިވާން އެތަނުން ނިކުތީ އޭނާގެ ތިން އަހަރުގެ ދަރިފުޅު، ލިޔާޒް ބަލާދާ ގަޑި ޖެހެން ގާތް ވެފައިވާތީއެވެ.\nސައިކަލު އިސްޓާޓް ކުރުމަށްފަހު އޭނާ މިސްރާބު ޖެހީ ދޮންދޫނި ޕްރީސްކޫލާ ދިމާއަށެވެ. ލިޔާޒް ނިމުމުން ލިޔާޒް ގޮވައިގެން ގެއަށް ދުއްވި މަގުމަތީގައި އެ ތުއްތު ކުއްޖާ ދައްކާ މޮޅެތި ވާހަކައިގެ ސަބަބުން ލިވާން އިނީ ހިނިއައިސްފައެވެ. އޭނާ ސައިކަލު މަޑުކޮށްލީ އޭނާ ހިފައިގެން އުޅޭ އެއްކޮޓަރީގެ އެޕާޓްމެންޓް ހުންނަ ޢިމާރާތުގެ ކައިރީގައެވެ. ލިޔާޒް އުރާލައިގެން އޭނާ ސިޑިން އަރަމުން ގެންދިއައީ ފަރިތަކަމާ އެކީގައެވެ.\nގެއަށް ވަދެ ދޮރުހުޅުވާލި އިރު އޭނާގެ އަންހެނުން ކައްކާ މީރު ކުކުޅު ރިހައިގެ ވަސް މުޅިތަނުގައި ހިފާލާފައިވެއެވެ. ލިޔާޒް ކޮޓަރިއަށް ލުމަށްފަހު އޭނާ އައިސް ބަދިގެއަށް ވަތްއިރު އޭނާއާ ފުރަގަހަށް ވާގޮތަށް ހުއްޓިގެން ހުރި އަންހެނާ ފެނި އެ ތުންފަތް މައްޗަށް ހިނިތުންވުމެއް ވެރިވިއެވެ. ފަހަތުން ގޮސް އޭނާ އެ އަންހެނާގެ ގައިގައި ބައްދާލިއެވެ. “އަހޫ…އައި މިސްޑް ޔޫ…” އެހެން ބުނަމުން ލިވާން އޭނާގެ ކޮލުގައި ބޮސް ދިނެވެ. ރިހަ ތެލި ހަލަން ހުރި އަހުލާގެ މޫނަށް އެވަގުތު ވެރިވީ ރަކި ހިނިތުންވުމެކެވެ.\nHi guys 🙂 Mi bai ves kamudhaane kamah ummeedhu kuran.. Feel free to leave ur comments ingey <3\nSalhiey mi vaahaka B) Shikaa and Raul marry nukuruvaathi !\nWowwww. Its nice\n? livaan ahulaa aa merry kuree£?? Liaa plxx plx plx ahusan n shik gulhuvaathi… Edemeehunge ? ah 12+ vee ey nun.. Liaa… Aslyvex mi stry kiyaa iru hitah varah asaru kurey.. Luv dis.. Nxt prt vex migothah avahah up kodeyti plx… ?????\nyess meesha 🙂 Livaan & ahulaa .. hehe.. lets see dhw wat heppans .. veehaaves avahah up kuraanan\nV obi luv it\nWow nice .thigithah Barbarah up kurachey\nThankyw @fatima @Rish 🙂\nallah akbaru.. heeves nukuraa gothakah midhanii…haha…bunaane ehcheh neyngunu..shika parents ruinde everything.. v foohi vey..adhi alhugandu ge part ves othy dhe kuriyah??…after akk m ameen….heehe\nvvv reethi story..balaa balaainy..naice..m first dhw <3 luv ya and also luv all thecharacters other than shikas parents\nsorry not first\nHehe hmm Ameen ge bai ves adhi kuriyah othy dhww 🙂 lets see wat heppaned to ameen\nV reethi… Livaan aa Ahulaa? Oh My God!! Raul aa Shikaa dho dhevaneulheny… Noon noon… ehen nuhadhaathi in’gey… Ahsan aa Shikaa noony Thaamin aa Shikaa gulhuvan vaany… ma bodah beynumy Thaamin aa Shikaa gulhen… next part ah eba v inthizaaru kurevey…\nYesss .. Livaan & ahulaa 😀 Alhe shikaa ah vaany kihinehbaa dhww 🙂\nYeah suprise eh dhw thidhiny leevaan and ahulaa omg….. seriously itsaheart touching story i have no word just speechless\nSikkaa n Ahsan dhuru nukurahvhey ingey Liaa…. V nice story… Nxt prt ah waiting waiting……. Hehehe?\nThankyw all for ur support 🙂 Next part ves veehaaves avahah up kuraanan\nFrnd eh bunee mivaahaka v reehchey…buneema kiyan feshi gothah hurihaa part eh nimuneema phone beyhvuneeves….vvv reethi vaahaka…abadhu belenee vaahaka up vefa intho…????\nOwh .. thankyw. ?\nv reethi mibaives. keep it up\nVaaVaahaka varah reethi thankolheh dhigukoh adhi geness dheeba.. waitinn for the next part\nkihinehtha mivee mulhin badhalu kohlaafa dhw….alhe shika ah veegotheh …mi baivx vvvvv reethi\nOmg ? ?….. V curious v curious…waiting for nxt part…v kiya hyva stry eh\nWow mihaar haadha haadha reehchey v v gina suprises thah eba libey mihaar dhn waany kihineh baa????????????hama bunaa ehcheh vx neyge v v v v v inthizaaaaaruga mihureeee….next part ge thaany emme beynun waa gothah kanthahthah igemun dhaa storry eh adhi mi nuny nukiyey v lurvly koh dhanee hehe…..\nthaamin nd shik nuguluvaathi.. shik nd ahu maa match vey pls.. knme stry ehga first luv libeny khyvetha? even real lifegavx nuve ehenneh.. ehn v ma shik nd ahu gulhuvaany.. thamin blah blah huh ??\nThis story is awesome. ……hama guess eh vx kohlaaakah neynge hyves nukuraa goeh mihira vany ..v v v surprising dhn …..haha Livaan bappa akah vx dhw ..ryna neynge maama akah vx nuvaane kameh???…ekam vx story hama superb. ….luv luv luv this story bodu bodu kn …..waiting. .\nI want shika and thaamin..ahusan n shika’s chemistry was boring. .thaamin n shika ge vahaka feshunyh sure ves suprb. ..\nWow love this story…….. And please don’t let the new guy Raul marry shika……. Whatatwist u have brought………. Superb….. And vv happy to see shik asadoc\nAnd liaa…. Ahula ah anhenna beynun kohfa inyma ehaa nice eh noonn….. Anhen kujja liyeli nams vvvv nice vaane…. In my opinion\nVvvvv nice… Shik n thaam dhw….. Raul eh noon ehen noonyy ahsan… :_\nKoba tha ahusan landu dhin girl. eynage baives genesdginyyaa v reethu vaane. aslu ahusan akah shikaa libbun haggeh noon.aee nikamethi girl ah ge life ruined kohlaafa huri meheh\nNazu .. i think ur mistaken. Nikamethi grl eh ge life ruin kolly ameen.. not ahusan ?\nThsnkss all for ur sweet commentx ?? nxt part ves veehaaves avahah up kohdheynan\nmi sheeka ge life ah haadha baivaru boys eba aadheyey.\nVaahakaiga ulheyhaa bayaku eyna dheke loabi vefa nooniyya kaiveni hamajassafa i think its too much. haadha characters ginayey dho\nShikaa dheke loabi vee thaamin aa Ahusan aa livaan aa dhw.. Ameen loabi eh nuwe dhw aneh heneh… ekam nw livaan ves ehen life eh fashaigen dhweulheny… dhen nw hury ahusan and livaan ehnu… Nethennu maa gina boys eh… and raul aa shikaa eh noolhey dhw… Raul ves noolhey dhw shikaa akaa… eiy eyna ge parents kuri kameh dhw… Ehaa baivaru boys eh noolhey dhw…\nNw hury ahusan and thaamin ehnu *\nI meant livaan eh now noolhe ehnu shikaa akaa.. livaaneulheny ehen meehakaa indhegen!\nAnyway, mi story hama habeys liaa… waiting for next part <3 avahah up kohdhehcheyyy\nWowwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwwww <3 😉\nLiaa…..nxt part avahah uo kohdhyba…\nWaaaattt??? Ahulaa and livaan tha?? why? when? how? i m so eager to know… And he is evenadad! LOL 😀\nLiaa………! V loabi mi story dhaa goi…. nxt part ge inthixAAr ga mi iny hama 🙂 <3 love u <3\nv v reethi…\nHaadha reechey mi story dhaa goi .. Frnd eh bunii mi vaahaka v reechoa… hama ehaa shaugu veri koh kiyunu ,… Alhey cant wait for the nxt part !\nThankyw all… 🙂 Balaaanan today nxt part up kureveythw <3\nwow….owesome….cnt wait for nxt part….:)\nAvahah up kohdheebala..\nAftr lng tym mistwrii mikiyaa levunyy.. Dis ix one of my fav… Nd ushaa vrh hppy ahulaage prteh kiyaalan libunyyma.. Dis ix vvvvvvv nyc.. Wanna ryd de nxt prt soon..


ތާރީޚް | Meedhoo.com\nގަދަކަލޭގެފާނު | 23 Oct 2017 | ތާރީޚް | (1) ޚިޔާލު\nއާރޭފެ ހުސައިނުގެ ޖަގަޑާގައި ކުށްވެރިވި މީހުން މިނިކާރާއްޖޭގައި 12\nހިތަދޫއަށް ދެވޭތޯ މަސައްކަތްފެށުން ބާޑީގޭގައި ނިދައިފައި އެގެއިން ކައިގެން މާލެތެރޭގައި ހިނގާން ހުރިހުރުމުގައި ރަށަށް ފޮނުވާން ސިޓީއެއް ލިޔެފީމެވެ. ލިޔުނީ ކޮއްކޮ އަބްދުﷲ ސާދިގަށެވެ. އެސިޓީގައި ލިޔުނީމެވެ. މިހާރު މިހިރީ މާލޭގައެވެ. ހުންނަނީ ބާޑީގޭގައެވެ. ދަންނަ...\nގަދަކަލޭގެފާނު | 23 Oct 2017 | ތާރީޚް | (0) ޚިޔާލު\nއާރޭފެ ހުސައިނުގެ ޖަގަޑާގައި ކުށްވެރިވި މީހުން މިނިކާރާއްޖޭގައި 11\nރާއްޖެއަށް ދެވޭތޯ މަސައްކަތްފެށުން ވަރަށް ކަންފަސޭހަކޮށް ހިތްފަސޭހަކޮށް ޕޯޓްބްލެއަރގައި އަހަރެމެން އުޅޭތާ ހަތަރުމަސް ފާއިތުވެގެން ދިޔައިރުވެސް އަހަރެމެން ދިވެހިރާއްޖެއަށް ފޮނުވާން އުޅޭކަމުގެ ހިލަމެއް ނުވެއެވެ. އަހަރެމެންގެ ތެރެއިން ކޮންމެ މީހެއްގެ ކޮއްތަށް...\nމިނިކާރާއްޖެއާއި އެތާގެ މީހުން އަހަރެމެން ފޭބި ގަދަމްތަލާއަކީ ރަށެއްނޫނެވެ. މިއީ މެދުއަންޒަމާނޭ ކިޔުނު ޖަޒީރާގެ ހުޅަނގުދެކުނު ބިތުގައި އޮންނަ ކުޑަ އަވަށެކެވެ. މިއަވަށުން ފެންނަނީ ހައްތާވެސް އަހަރެމެން ފާޑަށްތިބޭ މީހުންނެވެ. ފަހަރުގައި މިއީ ބަންގާޅުން އައިސް...\nއާރޭފެ ހުސައިނުގެ ޖަގަޑާގައި ކުށްވެރިވި މީހުން މިނިކާރާއްޖޭގައި 9\nބުގެ އަލިދީދީ މަރުވުން ރަތަފަންދޫ ދޯންޏާ ދިމާވިއިރުވެސް ފެނަށް ބަލިވެފައި ތިބި މީހުން ބޯޓުތެރޭގައި ވަރަށް ގިނައެވެ. އޭގެތެރެއިންވެސް އެންމެ ހާލުދެރަކޮށް އޮތީ ހިތަދޫ ބުގެ އަލިދީދީއެވެ. މީނާގެ ހާލުދެކި އެހީވާން އެންމެގިނައިން ކައިރީގައި ހުންނަނީ އަހަރެންނެވެ....\nގަދަކަލޭގެފާނު | 21 Oct 2017 | ތާރީޚް | (0) ޚިޔާލު\nއާރޭފެ ހުސައިނުގެ ޖަގަޑާގައި ކުށްވެރިވި މީހުން މިނިކާރާއްޖޭގައި 8\nމާލިމީގެ ގޯސްހެދުން އެޒަމާނުގައި އެއްރަށުން އަނެއްރަށަށް އަދި އެއްއުޅަނދުން އަނެއްއުޅަނދަށް ގުޅަން ބޭނުންކުރާ މުވާސަލާތީ ވަސީލަތަކީ ވޯކީޓޯކީއެވެ. މީގެ އަޑު ލިބޭނީ ގިނަވެގެން ތޭރަސާދަ މޭލު ދުރަށެވެ. އެއީ ލޮލަށް ފެންނަ ހިސާބެވެ. އެއަށްވުރެ ދުރުވެއްޖެނަމަ އަޑެއް...\nއާރޭފެ ހުސައިނުގެ ޖަގަޑާގައި ކުށްވެރިވި މީހުން މިނިކާރާއްޖޭގައި 7\nދިރިއުޅުމުގެ ހާލަތު ބަދަލުވުން އެދުވަހު ކުޑަކޮަށް ތެދުވެ ހިނގައި އުޅޭންފެށީމާ ގޭގެ ވެރިމީހާ ކުޑަމަނިކު އަހަރެންގެ ކައިރިޔަށް އައިސް ބުންޏެވެ. ތިޔަބައިމީހުންނަކީ ތިޔަރަށުގެ އިއްޒަތްތެރީންކަން މިހާރު ކަށަވަރުވެއްޖެއެވެ. މީގެފަހަށް ތިޔަބައިމީހުންގެ އާއިލާތަކުން...\nގަދަކަލޭގެފާނު | 20 Oct 2017 | ތާރީޚް | (0) ޚިޔާލު\nއާރޭފެ ހުސައިނުގެ ޖަގަޑާގައި ކުށްވެރިވި މީހުން މިނިކާރާއްޖޭގައި 6\nނޮޅިވަރަންފަރުގައި އަހަރެމެންގެ އުޅުން ކަތީބުގެ ފަރާތުން ލިބުނު ބަނބުކެޔޮތައް ކައްކައިގެން އެރޭ ކައިފައި މިސްކިތަށްގޮސް ނަމާދުކޮށްލައިގެން ނިދާންކަމަށް އެންމެންވެސް ވަނީ އަތިރިމަތީގައި ހުރި ކޮންމެވެސް އޮޑިހަރުގެޔަކަށެވެ. އެއީ އަހަރެމެން ނޮޅިވަރަންފަރުގައި...


SunOnline: Valencia balikoh New Radiant SC in thaavaluge kureegai4point ah lead fulhaakoffi\nވެލެންސިއާ ބަލިކޮށް ނިއުއިން ތާވަލުގެ ކުރީގައި ހަތަރު ޕޮއިންްޓަށް ލީޑު ފުޅާކޮށްފި\nޙުސައިން ހަބީބު 09 Jul 2015, 02:07\nއުރީދޫ ދިވެހި ޕްރިމިއާ ލިގްގައި ވެލެންސިއާއާއި ނިއުރޭޑިއަންޓް ބައްދަލު ކުރި މެޗްގެ ތެރެއިން --- ސަން ފޮޓޯ/ ފަޔާޒު މޫސާ\nވެލެންސިއާގެ މައްޗަށް 3-1 ގެ ނަތީޖާއަކުން ކާމިޔާބު ހޯދައި މިދިޔަ ތިން އަހަރުގެ ލީގް ޗެމްޕިއަން ނިއުރޭޑިއަންޓުން ހަތަރު ޕޮއިންްޓުގެ ލީޑަކާއެކު އުރީދޫ ދިވެހި ޕްރިމިއާ ލީގްގެ ތާވަލްގެ އެއް ވަނައިގައި ހަމަޖެހިލައިފި އެވެ.\nގައުމީ ފުޓްބޯޅަ ދަނޑުގައި ރޭ ކުޅުނު މެޗްގައި މެޗްގައި ފުރަތަމަ ލީޑް ނެގީވެސް ނިއުރޭޑިއަންޓުންނެވެ.\nމެޗްގެ ހަތް ވަނަ މިނެޓްގައި ނިއުގެ ފުރަތަމަ ލަނޑު ކާމިޔާބު ކުރީ މިދިޔަ ޓްރާންސްފަރ ޕީރިއަޑްގައި އެޓީމަށް ގެނައި ނައިޖީރިއާގެ ފޯވަޑް އަލަމޫ ބްކޮލާ އޮލަލެކަންއެވެ. މިއި އޭނާ ނިއުރޭޑިއަންޓަށް ކާމިޔަބު ކޮށްދިން ފުރަތަމަ ލަނޑެވެ.\nއުރީދޫ ދިވެހި ޕްރިމިއާ ލިގްގައި ވެލެންސިއާ އާއި ނިއުރޭޑިއަންޓް ބައްދަލު ކުރި މެޗްގެ ތެރެއިން --- ސަން ފޮޓޯ/ ފަޔާޒު މޫސާ\nމެޗްގެ ފުރަތަމަ ހާފުގައި ވެލެންސިއާއިން ވަނީ އެޓީމަށް ލިބުނު ޕެނަލްޓީ އަކުން ނަތީޖާ ހަމަހަމަ ކޮށްފައެވެ.\nމެޗްގެ 44 ވަަނަ މިނެޓްގައި ނިއުގެ ޕެނަލްޓީ އޭރިއާގެ ތެރެއިން ނިއުގޭ ޑިފެންޑަރު ރިލްވާން ވަހީދު (ރިލޭ) އަތުގައި ބޯޅަ ޖެހުމުން ލިބުނު ޕެނަލްޓީ ކާމިޔާބު ކުރީ ވެލެންސިއާގެ ބަލްގޭރިއަގެ ފޯވަޑް ވެލް ޑިސްލާވް މިރުޗޭވްއެވެ.\nލަނޑު ޖެހުމަށް ފަހު ވެލެންސިއާގެ ކުޅުންތެރިން އުފާ ކުރަނީ --- ސަން ފޮޓޯ/ ފަޔާޒު މޫސާ\nފުރަތަމަ ހާފުގައި ވެެލެންސިއާގެ އަކުރަމް ޢަބްދުލް ޣަނިއަށް ވަނީ ލަނޑު ޖަހާނެ ރަނގަޅު ފުރުސަތެއް ލިބިގެން ގޮސްފައެވެ. މިރްޗޭވް ބޮލުން ދިން ޕާސް، ނިއުގެ ޕެނަލްޓީ އޭރިއާ ތެރޭގައި ހުރެފައި އަކޫ ފޮނުވާލި ބޯޅަ ދިޔައީ ގޯލް ދަނޑި ކައިރިން ބޭރަށެވެ.\nފުރަތަމަ ހާފުގައި ވެލެންސިއާގެ ފަރާތުން ވަނީ ރީތި ކުޅުމެއް ފެނިފައެވެ.\nއުރީދޫ ދިވެހި ޕްރިމިއާ ލީގްގައި ވެލެންސިއާއާއި ނިއުރޭޑިއަންޓް ބައްދަލު ކުރި މެޗްގެ ތެރެއިން --- ސަން ފޮޓޯ/ ފަޔާޒު މޫސާ\nމިމެޗްގައި ނިއުރޭޑިއަންޓުން އަލުން ލީޑް ނެގީ ބަދަލު ކުޅުންތެރިޔެއްގެ ގޮތުގައި ކުޅެން އަރައި މެޗްގެ މޮޅު ކުޅުންތެރިޔާގެ މަގާމު ހޯދި ހަމްޒަތު މުޙައްމަދު (ހަމްޕް) ތަނަވަސްކޮށްދިން ރީތި ބޯޅައަކުން އިބްރަހިމް ފަޒީލް (އޮއްޕޮ) އެވެ.\nހަމްޕް ގޯލް ޖެހުމަށް ބޯޅަ ތަނަވަސްކޮށްދިނީ ކުޅެން އެރިތާ ދެ މިނެޓް ފަހުންނެވެ.\nނިއުރޭޑިއަންޓްގެ ދެ ވަނަ ލަނޑަށް ފަހުވެސް ވެލެންސިއާއަށް ވަނީ ލަނޑު ޖަހާނެ ރަނގަޅު ފުރުސަތެއް ލިބިފައެވެ.\nމެޗްގެ 82 ވަނަ މިނެޓްގައި ޔޫސުފް ރަމީޒު ނަގައިދިން ހުރަސް މިރުޗޭވް ބޮލުން ފޮނުވާލުމުން ދިޔައީ ގޯލް ދަނޑިއަށް ވުރެ ކުޑަތަން ކޮޅެއް މަތިންނެވެ.\nނިއުގެ ތިން ވަނަ ލަނޑު ހަމްޕް ކާމިޔަބު ކުރީ މެޗްގެ އިތުރު ވަގުތުގެ ގޮތުގައި ދެއްކި އެންމެ ފަހު މިނެޓްގެ އެންމެ ފަހު ސިކުންތު ކޮޅު ތެރޭގައެވެ.\nހަމްޕް މިލަނޑު ކާމިޔާބު ކުރީ ޔޫސުފް ރަމީޒު ކައިރިން ނައްޓާލުމަށް ފަހު ގޯލް ތެރެއަށް ބޯޅަ ފޮނުވާލައިގެންނެވެ.\nމެޗަށް ފަހު ވާހަކަ ދައްކަމުން ނިއުރޭޑިއަންޓްގެ އެސިސް ޓެންޓް ކޯޗް ޙަސަން ޙަމީދު (ޑަކޭ) ބުނީ މެޗަށް ނިކުތީ ތިން ޕޮއިންޓް ހޯދުމަށް ކަމަށާއި އެކަމާ ވަރަށް ބޮޑަށް ހިތް ހަމަޖެހޭ ކަމަށެވެ. އަދި ޓީމްގެ ކުޅުމާ މެދުވެސް ހިތް ހަމަޖޭހެ ކަމަށް ޑަކޭ ބުންޏެވެ.\nޑަކޭ ބުނީ ތާވްލްގެ ކުރީގައި އޮތުމަށް ލިބުނު ހަތަރު ޕޮއިންތްގެ ލީޑްގައި ހިފެއްޓުމަށް މަސައްކަތް ކުރާނެ ކަމަށާއި ޓީމް ނަތީޖާ އިތުރަށް ރަނގަޅުކޮށް ލީގް ނިމޭ އިރުވެސް ހަތރު ޕޮއިންޓްގެ ލީޑްގައި ހިފެހެއްޓުމަށް މަސައްކަތް ކުރަނެ ކަމަށެވެ.\n"މެޗްގައި ގެނެވުނު ބަދަލުތަކާ މެދު ވަރަށް ބޮޑަށް ހިތް ހަމަޖެހޭ. އޭރުވެސް ވިސްނަމުން ދިޔައީ މެޗްގެ ނަތީޖާ ބަދަލު ކޮށްލެވޭނެ ބަދަލަކަށް. ގެނެވުނު ބަދަލުތަކުން އެކަން ވުމުން ވަރަށް ބޮޑަށް ހިތްހަމަޖެހޭ" ޑަކޭ ބުންޏެވެ.\nވެލެންސިއާގެ ކޯޗް މުޙައްމަދު އިޤްބާލް ބުނީ ފުރަތަމަ ހާފުގެ ފަހު 30 މިނެޓްގައި ވެލެންސިއާ ސްޓައިލްގެ ޕާސިން ގޭމެއް ފެނިގެން ދިޔަކަމަށާއި ނަމަވެސް ދެ ވަނަ ހާފުގައި މެޗްގެ ކޮންސަންޓްރޭޝަން ގެއްލި ބޯޅަތައް މިސް ވެގެން ދިޔައި ކަމަށެވެ.\n"ދެ ވަނަ ހަފުގައި ގޭމް ޓެކްޓިކްސް ދަށް ވެގެން ދިޔައީ އެހެންވެ ބޯޅަ ނުހިފެހެއްޓި ޕާސް ރިލީސް ނުކުރެވި ގޭމް ކޮންސަންޓްރޭޝަން ދަށް ވެގެން ދިޔައީ" އިޤްބާލް ބުންޏެވެ.\nއިގްބާލް ބުނީ އަންނަ ހަފުތާއަށް ފަހު ލިބޭ އެއް މަސްދުވަހުގެ ބްރޭކްގައި ޓީމް އިތުރަށް މަސައްކަތްކޮށް ރަނގަޅު ކުރުމަށް ފުރުސަތު ލިބިގެންދާނެ ކަމަށެވެ.\nމިރޭގެ މެޗުން މޮޅުވެގެން ލިބުނު ހަތަރު ޕޮއިްނޓްގެ ލީޑާއެކު ނިއު އެއްވަނައިގައި އޮތީ 13 ޕޮއިންޓް ލިބިގެނެވެ. ދެވަނައިގައި އޮތް އީގަލްސްއާއި ތިން ވަނައިގައި އޮތް މަޒިޔާއަށްވެސް ލިބިފައިވނީ ނުވަ ޕޮއިންޓެވެ. އީގަލްސްއަށް ދެ ވަނަ ލިބެނީ ލަނޑުގެ ތަފާތުން ކުރީގައި އޮތުމުންނެވެ.\nމިރޭގެ މެޗުން ބަލިވި ވެލެންސިއާ އޮތީ ތިން ޕޮއިންޓާއެކު ތާވަލްގެ ހަތް ވަނައިގައެވެ.\nލީގްގައި މިއަންނަ އާދިއްތައް ދުވަހުގެ ރޭ ކުޅޭ މެޗްގައި ބައްދަލު ކުރާނީ މަހިބަދޫއާއި ޓީސީއެވެ.


Hollywood Adhi Bollywood Ge Loabeege Film Thakuge Thafaathu Priyanka Ge Dhulun - Vaguthu\nބޮލީވުޑު އަދި ހޮލީވުޑުގެ ވެސް ކާމިޔާބު ބަތަލާ ޕްރިޔަންކާ ޗޯޕްރާ ޖޯނަސްގެ ދުލުން ހޮލީވުޑު އަދި ބޮލީވުޑުގެ ލޯބީގެ ފިލުމުތަކުގެ ތަފާތު ބަޔާން ކޮށްދީފިއެވެ.\nދެ އިންޑަސްޓްރީގައި ވެސް ކާމިޔާބު ފިލުމުތަކެއް ކުޅެފައިވާ ޕްރިޔަންކާ ބުނެފައިވަނީ ލޯތްބަކީ ލޯބި ކަމަށާއި ލޯބި އަދި ހެއްވާ މަޖާ ފިލުމަކީ ވެސް އެއް އިހްސާސްތަކެއް ދައްކުވައިދޭ ފިލުމެއް ކަމަށެވެ. ދެ އިންޑަސްޓްރީގައި ވެސް މާ ބޮޑު ތަފާތެއް ނުހުންނަ ކަމަށާއި ނަމަވެސް ބަހުގެ ތަފާތު ފާހަގަ ކޮށްފައިވެއެވެ.\nމީގެއިތުރުން ބޮލީވުޑު ފިލުމުތަކުގައި ލަވަ ގިނަ ކަމަށާއި ޑްރާމާގެ ބައި ބޮޑުވާނެ ކަމަށާއި އަދި އިންޑިޔާ މީހުންނަކީ ޑްރާމާއަށް ވަރަށް ބޮޑަށް ޝައުގުވެރިވާ ބައެއް ކަމަށް ވެސް ޕްރިޔަންކާ ދީފައިވާ އިންޓަވިއުއެއްގައި ބުނެފައިވެއެވެ.\nމިހާރު ހޮލީވުޑު ފިލުމުތަކުގައި އަވަދިނެތި މަސައްކަތް ކުރަމުން އަންނަ ޕްރިޔަންކާ އެންމެ ފަހުން ކުޅެފައިވާ ބޮލީވުޑު ފިލުމަކީ ''ދަ ސްކައި އިސް ޕިންކް'' އެވެ. އަދި ވަރަށް އަވަހަށް ބޮލީވުޑް ފިލުމަކުން ފެނިދާނެ ކަމުގެ އިޝާރާތެއް ވެސް ޕްރިޔަންކާ ވަނީ ދީފައެވެ.\nރަނގަޅު ޕްރޮޖެކްޓަކާއި ގުޅޭގޮތުން މިހާރު މަޝްވަރާ ކުރަމުންދާ ކަމަށާއި ވަރަށް އަވަހަށް އެ ޚަބަރު ހާމަކުރާނެ ކަމަށް ވެސް ޕްރިޔަންކާ މި އިންޓަވިއުގައި ބުނެފައިވެއެވެ. އަދި މީގެއިތުރުން ބޮލީވުޑުގެ ފިލުމުތައް ވަރަށް ''މިސްވާ'' ކަމަށް ވެސް އޭނާ ބުނެފައިވެއެވެ.\nކުށުގެ ކަންތައްތަކާއި ގުޅޭގޮތުން ހުންނަ ސީރީޒްތައް ވަރަށް ކުޅޭ ހިތްވާ ކަމަށާއި ނެޓްފްލިކްސް ސީރީޒްތަކަށް ޝައުގުވެރިކަން ހުންނަ ކަމަށް ވެސް ޕްރިޔަންކާ ފާހަގަކޮށްފައިވެއެވެ.\nފެބުރުއަރީ 14, 2021 03:01\nއަހަރުމެން ގެ ސުނީ ވެސް ޕްރިޔަންކާ ކިޔާދޭ ގޮތަށް އެކިކަންކަމުގަ ހުރި އެކިއެކި ތަފާތު ކިޔާލަދޭ ފަސޭހަ ކަމާއި އެކު. ސުނީ ބުނީ ބޮޑު އުނދަގުލެކޯ މަޖްލިހުގަވެސް ލަވައިގެ ވާހަކަ ދައްކައިފިޔޯ. ޕާކިސްތާނު ގެ ލޮރީ ދުއްވާ ގޮތަށް ހެދުން އަޅާ މީހުންނާއި މަޖްލިސް މެމްބަރުން ގެ ތަފާތު ސުނީ ކިޔާލަ ދެނީ ފެންތައްޓެއް ބޯލާހާ ފަސޭހައިން.\nފެބުރުއަރީ 14, 2021 12:30\nނޭފަތް އޮޕަރޭޝަން ކޮށް ނޭފަތުގެ ސިފަ ބަދަލުކޮށްފަ. މިހާރު ގެ ނޭފަތް މާހަޑި. ހޮހޮޅައެއްހެން ނޭފަތުގެ އެތެރެފެނޭ. ކުރީގެ ނޭފަތަކުން އެތެރެއެއް ނުފެނޭ. ލެއްޕިފަ މާރީތިކޮށް އިންނަނީ. ޕްލާސްޓިކްސާޖަރީ އަކީ ކުރަންވާވަރުކަމެއް ނޫން. ޑޮކްޓަރުން ލާރިގަޑެެއް ކާލާދަ ލަނޑުދެނީ.


ވުހާންގައި ދުވަސްތަކެއް ހޭދަކުރި ދިވެއްސެއްގެ ނަސޭހަތް – Dhen.mv\nވުހާންގައި ދުވަސްތަކެއް ހޭދަކުރި ދިވެއްސެއްގެ ނަސޭހަތް\nމާލެއިން ކޮވިޑް19 އަށް ބަޔަކު ފައްސިވެ ލޮކްޑައުން އަކަށް ދިއުމާއެކު ގިނަ ބައެއްގެ ދިރިއުޅުމަށް ވަނީ ވަރަށް ބޮޑު ބަދަލުތަކެއް އައިސްފައެވެ. އަދި މި ބަދަލު ތަކަށް ހޭނުމުގައި ގިނަ ބަޔަކަށް ދަތި ތަކަކާއި ވެސް އަންނަނީ ކުރިމަތި ވަމުންނެވެ.\nމާލޭގެ ހާލަތު މި ފަދަ ނާޒުކު ދަނޑިވަޅެއްގައި އޮތް އިރު ވައިރަސް އެންމެ ފުރަތަމަ ފެނުނު ވުހާން ގައި ދުވަސްތަކެއް ހޭދަކުރި ދިވެއްސެއް ކަމަށް ވާ އަހްމަދު ސޮލާހު ވަނީ އޭނާގެ ތަޖުރިބާ ގެ ވާހަކަ ފޭސްބުކްގައި ހިއްސާކޮށްފައެވެ.\nސޮލާހު ބުނި ގޮތުގައި ވުހާންގައި ވައިރަސް ފެތުރެން ފެށިއިރު އޭނާ ހުރީ ވުހާންގައެވެ. ވުހާންގެ ހާލަތު ދަށްވަމުން އައިރު އެއްވެސް ވަރަކަށް ގެއިން ނުނިކުތުމަށް އަންގާފައިވާ ކަން ފާހަގަ ކުރަމުން އޭނާ ބުނެފައިވަނީ އެންމެ ޒަރޫރީ ތަކެތި ގަތުމަށްވެސް ބޭރަށް ދިއުން މަނާކަމަށެވެ.\nވުހާންގެ ހާލަތު ސިފަކުރަމުން އޭނާ ބުނެފައިވަނީ ކާބޯތަކެތި ވެސް ހުރީ ވަރަށް މަދުން ކަމަށާއި ބޯފެން ވެސް އެހާ ތަދުކަމަށެވެ. ފެން ހުސްވުމުން އިސްކުރު ތަކުން އަންނަ ފެން ކައްކައިގެން ބޭނުން ކުރި ކަމަށް ވެސް އޭނާ ބުނެފައިވެއެވެ.\nއޮންލައިން ކޮށް ޒަރޫރީ ބޭނުން ވާ ތަކެތި ގަނެވުނަސް ޑެލިވެރީ އަށް ބައެއް ފަހަރު ހަފްތާއަކަށް ވުރެ ގިނަ ދުވަސް ވާ ކަމުގައި ވެސް އޭނާ ފާހަގަކޮށްފައިވެއެވެ. ހަމައެހެންމެ ސުޕަރމާކެޓް ތަކުން ކާނާ ހުސްވެ އެތަކެއް ގޮންޖެހުން ތަކަކާއި ދިމާވިއެވެ.\nދިވެހިންގެ ބައެއް އަމަލުތަކާއި ގުޅިގެން އޭނާ ބުނީ ރާއްޖޭގައި ޑެލިވެރީއަށް ދެ ގަޑިއިރު ހޭދަވުމުން ވެސް ދިވެހިން ޝަކުވާ ކުރާކަމަށާއި މި ދަނޑިވަޅަކީ ވަރަށް އުނދަގޫ ދަތި ދުވަސްތަކެއް ކަން ދަނެގެން އުޅުމަށް ދިވެހިންނަށް އިލްތިމާސްކުރާ ކަމަށެވެ. އަދި މަސް ދުވަހު ހަމައެކަނި ބަތާއި ގަރުދިޔަ ކާން ޖެހުނަސް ޝަކުވާ ކުރުމެއް އޮވެގެން ނުވާނެ ކަމަށް ވެސް އޭނާ ބުނެފައިވެއެވެ.\nމީގެ އިތުރުންވެސް ދިރިއުޅުމަށް މިއައި ބަދަލުތަކަށް ހޭނި އެތަކެއް ގުރުބާނީ ތަކެއް ވާން ތައްޔާރަށް ތިބުމަށް އޭނާ ގޮވާލައިފައިވެއެވެ. އަދި ރައްކާތެރިކަމާއެކު ގޭގައި މަޑުކޮށް ވައިރަސް ފެތުރުން ހުއްޓުމަށް ފަރުދީ ގޮތުން ކުރެވެން ހުރި ހުރިހާ މަސައްކަތެއް ކުރުމަށް ވެސް އޭނާ އެދިފައިވެއެވެ.\nމިހާތަނަށް ރާއްޖެ އައި ފަތުރުވެރިންގެ އަދަދު ބައި ލައްކައަށް\nކޮވިޑް-19: އެމެރިކާއިން ބަލީގެ މުޅިން އާވޭރިއަންޓެއް ފެނިއްޖެ\nރައީސް ނަޝީދާއި ޙުސެއިން ރަޝީދުގެ މައްސަލައެއް ބަލައިދޭން އެދިއްޖެ\nކޮވިޑް-19: ރާއްޖެއިން މިއަދު ފައްސިވީ މީހުންގެ އަދަދު 69 އަށް\nމައިޒާންތައް ނުބަލަހައްޓާތީ ޑރ. މުޢިއްޒު ކަންބޮޑުވުން ފާޅުކުރައްވައިފި


ފުއާފް – 12 | Vaahaka ފުއާފް – 12 – Vaahaka\n3k30\tJanuary 31, 2021\n" ޒާން...؟ ކީއްވެހޭ މަގޭ މަންމަ ގެންގުޅުނު އެއްޗެއް ނަގާފަ މިހިރީ؟ ކީއްވެހޭ މީތި؟ ކޮންތާކުން މި ހޯދީ ވެސް؟ " އަޙްމަދުގެ އަޑު ބާރުވިއެވެ.\nޓެރަހަށް އެރި އިބްރާހީމް ހިނގައިގަތީ ހިޔާކޮއްފައިވާ ބިއްލޫރި ގެއަށެވެ. އެގެއަށް ވަތްއިރު ރީތިވަށް ހުދު މޭޒަކާއި ހަތަރު ހުދު ގޮނޑި ޖަހާފައިވެއެވެ. އަދި މަތީ ފުރާޅުގަޔާއި ބިއްލޫރި ފާރުގައި މޫ ހުންނަ ގަސްގަހުގެ ކުރިތައް ދުވެފައި ހުއްޓެވެ.\nއިބްރާހމް މޭޒުމަތީގައި ހުސްކޮށް އިން ވާސް ނަގައިގެން ހިނގައިގަތް ވަގުތު ފެއްސާއި ރަންކުލައިގެ ކެވެލިކޮޅެއް އޭނައާ މާދުރުނޫން ހިސާބެއްގައި އޮއްވައި ލޮލުގައި އަޅައިގަތެވެ. މަޑު ހިނގުމެއްގައި ގޮސް އޭނަ އެކެވެލިކޮޅު ނެގިއެވެ.\n" މިއީ ކާކުގެ އެއްޗެއްބާ؟ ހަމަގައިމުވެސް އަފްޝާއާ ލީންގެ އެއްޗެއް ނޫން... " އިބްރާހީމް އަމިއްލަ ނަފްސާ ސުވާލުކޮއްލިއެވެ.\n" އަނެއްކާ ތީބާގެ އެއްޗެއްބާ..؟ " އިބްރާހީމް ރީތިކޮށް އެކެވެލި ފަށަށް ބަލާލިއެވެ. ރަންކުލައިގެ ވިދުންގަދަ އެކެވެލީގައިވާ ކޯމަސްތަކުގެ ލޮލުގައިވާ ފެހިކުލައިގެ ޑައިމަންޑްތައް ނިވިދިއްލެމުން ދިޔައީ ބޮތްކެއް ހެންނެވެ.\n" ތިހަލާކުކޮއްލާ... " ފަހަތުން ކުރަކި އަޑެއް އިވިގެން ދިޔައެވެ. ސިހިފައި އިބްރާހީމް ފަހަތަށް އެނބުރި ބަލާލިއިރު މުޅި އެތަނުގައިވަނީ ފުސްކަމެވެ. އެކި ދިމަ ދިމާލުން އެ ބަސްކޮޅު އެކޯއެއްހެން ތަކުރާރުވަމުން ދިޔަ ވަރަކަށް އިބްރާހީމްގެ ހިތަށް ބިރުވެރިކަން ވަންނަމުން ދިޔައެވެ. އަދި އަވަސް އަވަހަށް ކުރުސި ކިޔަމުން ދުންތަކުގެ ތެރެއިން މަގެއް ހަދައިގެން ޓެރަހުން ފޭބިއެވެ.\n" އަލްހަމްދުލިﷲ " އިބްރާހީމްއަށް ހަމަޖެހުމުގެ ނޭވާއެއް ލެވުނީ ދެނެވެ.\n" ޒާން މަށަށް ޖަވާބު ދީބަލަ!!! " އަޙްމަދުގެ ރާގު ހަރުކަށިވެގެން ދިޔައެވެ.\n" ކުރިން ދުވަހަކު ރޯގާ ވައްތަރު ވާތި ތިތަން ސާފުކުރަނިކޮށް ތީތި ފެނުނީ.. ދެން މިހިތަށް އެރީ އަބާންއަށް މަސް ލާން ތީތި ދޭނީއޭ... " ފައިޒަން ދެއަތް ދެއަތާ އުނގުޅަމުން ދިޔައިރު އަޑުގައި ތުރުތުރު އެޅުމެއް ހުއްޓެވެ.\n" މިއީ ފައިޒަންގެ އެއްޗެއްތަ؟ މިއީ ފައިޒަންގެ ގޯއްޗެއް ނޫނޭ އެހެން މީހުންގެ އެއްޗެހި ނަގައިގެން ހާވާކަށެއް.. އެހެން ނޫނަސް މަމީ އަބާންގެ ބައްޕަ. އޭނަ ބޭނުންވާ އެއްޗެހި ހޯދަ ދޭނީ މަ... ސުންޕާ އެތި.. " އަޙްމަދު އަތުގައި އޮތް ބައުލް ނަގާ ބިންމައްޗަށް ޖެހިއެވެ. ވަގުތުން ތަޅައިގެން ދިޔަ ބައުލްގެ ބިއްލޫރިކޮޅުތައް އެކި ދިމަ ދިމާއަށް ބުރައިގެން ދިޔައެވެ.\n" މި.. މިއީ ލީން ކުޑައިރު ގެންގުޅު ކެވެލިކޮޅުތަ؟ " ތަޅައިގެން ދިޔަ ބައުލްގެ ބިއްލޫރި ތަކެއްގެ ދަށުގައި އޮތް ކެވެލިކޮޅު ފެނިފައި އަޙްމަދު އަހާލިއެވެ.\n" ހޫމް.. ތިއީ އަހަރެން ދިން އެއްޗެއް..." ފައިޒަން ނުލާހިކު ރަނގަޅަށް އެދުވަސް ހަނދާނުގައި އެބަހުއްޓެވެ. އެކެވެލިކޮޅަކީ އަލައިނާއަށް ހައަހަރުވި ދުވަހު ފައިޒަންގެ ސިފައިގައި އަޙްމަދު އާއި އެކު އަލައިނާ ގާތަށް ދިޔަ ދުވަހު އޭނަގެ އަތުން އަލައިނާގެ އަތުގައި އަޅުވައިދިން ކެވެލިކޮޅެވެ. އެންމެ ފުރަތަމަ ފެނިލުމާއެކު ވެސް އަލައިނާދެކެ އޭނަޔަށް ލޯބިވެވުނެވެ.\n" މިއީ ޒާން ބޮޑުބެ ކައިރި އާދޭސްކޮއްގެން ހޯދި ކެވެލި ކޮޅުދޯ..؟ " އަޙްމަދު ނިއްއަރުވާލަމުން އަހާލިއެވެ. ފައިޒަން ބޯޖަހާލިއެވެ.\n" ތީގަ އަތްނުލާތި! " ފައިޒަން އެކެވެލިކޮޅު ނަގަން އުޅުމުން އަޙްމަދު ވަގުތުން އެކަން މަނާކުރިއެވެ.\n" ތިއީ ރޫހާނީ ކަމަކާ ގުޅިފައިވާ އެއްޗެއް... ތީގައި އަތްލައިފިއްޔާ ޖިންނި މޮޔަވާނެ.. އަލައިނާ ވެސް ސަކަރާތްވީ އެހެންވެ.. ބިއްލޫރިތަކާ އެއްކޮށް ތީގައި އަތްނުލާ ގެންގޮސް ކުނިގޮނޑަށް އެއްލާލާ... ނަމަ ނަމަ ތީގައި އަތްނުލާތި! " އަޙްމަދު އަމުރުކުރިއެވެ. ފައިޒަންގެ ދެބުމަ ގޮށްޖެހިގެން ދިޔައެވެ. ޖިންނި މޮޔަވާނެއޭ ބުނުމުން އޭނަގެ ގާތަށް ރުޅި ސަވާރުވިއެއްކަމަކު އޭނަ އެއްޗެކޭ ނުބުންޏެވެ. އެހިސާބުން އަޙްމަދަށް އޭނަގެ ހަޤީޤަތް އެނގިއްޖެނަމަ އޭނަގެ ލޯތްބާ ދުރަށް އަވަހަށް ދާން ޖެހިދާނެއެވެ.\n" އާދޭ ކާން.. މިރޭ މިވީ ކަންތައް ނުވާކަމެއް ކަމުގައި ހަދާ... " ކުރުސި ކިޔަވާ މީހާ ހަމަޔަކަށް އެޅުމަށް ފުންނޭވާ ލުމުން އަޙްމަދުގެ ރުޅި އިސާހިތަކު ފިނިވެގެން ދިޔައެވެ. އަދި ބިއްލޫރިކޮޅުތައް ނެތް ހިސާބު ބަލަމުން ކޮޓަރިން ނިކުތް އިރު އިސްޖަަހައިގެން އިން ފައިޒަން ރުޅިއައިސްގެން ގޮސް ދެލޯވަނީ ފެހިކުލައިން ދިއްލިފައެވެ.\n" އައްސަލާމް ޢަލައިކުމް... " ގޭޓުން ވަދެގެން އައީ ހުސެންއާއި އޭނަގެ އާއިލާއެވެ.\n" ވަޢަލައިކުމުއްސަލާމް... އަހަން އާދޭ އަވަހަށް... " ގެއަށް ވަންނަން ދިޔަ އަޙްމަދު އެއާއިލާއަށް މަރުހަބާކިއެވެ. އެއެންމެން އެކުގައި އަޙްމަދު އެތެރެއަށް ވަތް އިރު ދެން ތިބި މީހުން އެމިހުންގެ އިންތިޒާރުގައި ތިއްބެވެ.\n" ކާކު މިތަނުން ދޮށީ..؟ " ހުސެންގެ އެއްމާބަނޑު ދިހައަހަރުގެ ފިރިހެންކުދިންގެ އަތުގައި ހިފާ އިބްރާޙިމްގެ ގާތަށް ގެނެސް ސުވާލުކުރިއެވެ.\n" މިއީ ހައިޝަމް. ދެން މިއީ ރަޔާން... މިތަނުން ދޮށީ ރަޔާން ދޯ؟ ދެން މިހިރީ އަންހެނުން އަރޫޝާ.. މިހިރީ މަގޭ ކޮއްކޮ ހުސްނާއާއި އޭނަގެ ފިރިމީހާ އާދިލް. ދެން އެދެމަފިރިންގެ ހުރި ހަމައެކަނި ދަރިފުޅު އާލާ.. އާލާއަށްމިވީ ސިކްސް އިއަރ ސް ދޯ؟ " ހުސެން އޭނަގެ ދެކުދިންނާއި އަންހެނުންނާއި ކޮއްކޮގެ އާއިލާ ތައާރަފް ކޮއްދިނެވެ.\n" އިބްރާހީމްވެސް ތަންކޮޅެއް އަވަހަށް ދަރިން ހޯދި ނަމަ މިވަރުވާނެ " ހުސެން މާބޮޑަށް ވިސްނާލުމެއްނެތި ބުނެލި އެއްޗެކުން އިބްރާހީމްގެ އާއިލާގެ ނަޒަރު ހުސެންއަށް ހުއްޓުނެވެ. އިބްރާޙީމްއަށް ދެން ބަލާލެވުނީ އިސްޖަހައިގެން ހުރި އަފްޝާއަށެވެ. މީގެ ބާރަ އަހަރު ކުރިން އަފްޝާ ކުދިން ހޯދުމަށް އޭނަ ގާތުގައި އާދޭސްކުރި ހަނދާން އޭނަ އެބަހުއްޓެވެ. އެހެނަސް އަލައިނާގެ ބަލި ހާލު ހުރި ގޮތުން ކުއްޖަކު ހޯދައިގެން ގެންގުޅެން ދަތިވާނެތީ އޭނަ އެތައް އާދޭހެއް ކޮއްގެން އަފްޝާ ހަމައަކަށް އެޅުވިއެވެ. އެފަހުން ތޭރަ އަހަރުވާން އުޅެނިކޮށް ކުއްޖަކު ހޯދަން ނިންމީ އަފްޝާގެ އުމުރުން މަތިވެ ދަރިން ހޯދުމަށް އުނދަގޫވާނެކަމަށް ޑޮކްޓަރ ބުނުމުންނެވެ.\n" ލަތީފާއްތަ ކިހިނެތްތަ؟ " މައުލޫ ބަދަލުކޮއްލުމުގެ ގޮތުން އިބްރާޙީމް ވާހަކަދެއްކީ ހުސެންގެ މަންމަ ލަތީފާއާއެވެ.\n" އަލްހަމްދުލިﷲ ހަމަ ރަނގަޅު.. މިހިރީ ދޯ އަލައިނާ؟ ހާދަ ބޮޑުވެއްޖެޔޭ.. ހަމަ މަންމަޔާ ވައްތަރީ " ލަތީފާއަށް ވަގުތުން އަލައިނާ ފެނުމާއެކު ގެނެސް އޭނަ މޭގައި ޖައްސާލިއެވެ. ސިހިފައި އަލައިނާ ބަލާލީ އޭނަގެ ދޮންބެއާ ދިމާއަށެވެ. އިބްރާޙީމް ވަކި އެއްޗެކޭ ނުބުނެ ހީލިއެވެ.\n" ކޮބާ އާދޭ ކާން އަވަހަށް.. " ތީބާ އޭނަގެ ދެދަރިން ސޯފާގައި ބައިންދަމުން ހުސެންގެ އާއިލާ ގާތު ކާކޮޓަރިއަށް ވަނުމަށް ދައުވަތު ދިނެވެ.\n" މާދަން އަންނާތި ދައްތަ ގެޔަށް އިނގޭ... " ލަތީފާ އަލައިނާގެ ބޮލުގައި ފިރުމާލާފައި ހީލަމުން ކާކޮޓަރިއަށް ވަނެވެ.\nއަލައިނާ އެތަނުގައި މަޑުކުރަން ނަހަދާ ވަނީ ކޮޓަރިއަށެވެ. ލަތީފާ ފެނުމާއެކު ކުރީގެ މާޒީ ހަނދާންވެދާނެތީ އޭނަ ބިރުގަތީއެވެ.\nފައިޒަން މަތިން ހަނދާންކުރަމުން އޭނަ ވަނީ ފާހާނައަށެވެ. އަދި ނިދުމަށްޓަކައި ބުރުހުގައި ބޭސް ޖެހިއެވެ. އެއާއެކު ދެވަނަ ސިކުންތުގައި އޭނައަށް ފެނުނީ އޭނަގެ އަތުގެ ހުރިހާ އިނގިލިތަކުގެ ނިޔަފަތިގަނޑު ދަށުން ލޭ އަންނަމުން ދިޔަ މަންޒަރެވެ. ވަގުތުން އަސްރާގެ ހިޔާލުތައް ސިކުނޑީގައި ދުވެލިއެވެ. އަސްރާ ނުކުރަން ބުނި ކަމެއް ކޮއްގެން ލޭ އަންނަ ވަރަށް ނިޔަފަތިކަނޑާ ދަތިން ނިޔަފަތި ކެނޑި މަންޒަރެވެ. އަދި އެހާލަށް އޭނަ ދޫކޮއް އަސްރާ ގެއިން ނިކުމެގެން ދިޔަ މަންޒަރެވެ.\nޘޫ January 31, 2021\nވަރައް ރީތި ދެން ކޮން އިރަކުން އަނެއް ބާ\nއަލައިނާއަށް އަމިއްލައަށް ދިފާއުވާންވެސް ނޭނގެނީތަ؟؟ ނުދަންނަ މީހަކު ބޭނުންގޮތަކަށް އަތްލާން ހަމަ އޯކޭތަ؟؟ މަމީ އަލައިނާނަމަ ބޭއިޚްތިޔާރުގަ އަތް އަނބުރާލެވޭނެ!!\nMohamed izuan February 6, 2021


SunOnline: Rajje ah emme bodah gahdhaaruvi eh beyfulhakee raees maumoon: Adhurey\nރާއްޖެއަށް އެންމެ ބޮޑަށް ގައްދާރުވި ބޭފުޅަކީ ރައީސް މައުމޫން: އަދުރޭ\nއަހްމަދު އިޒްމީމް 16 Jan 2022, 08:52\nމޫސާ ފަތުހީ އާދަމްގެ ކެމްޕޭން ޖަލްސާގައި ޕީއެންސީގެ ރައީސް އަބްދުއްރަހީމް އަބްދުﷲ ވާހަކަދައްކަވަނީ --- ފޮޓޯ/ ޕީޕީއެމް\nރާއްޖެއަށް ފަހުގެ ތާރިހެއްގައި އެންމެ ބޮޑަށް ގައްދާރުވި ބޭފުޅަކީ ކުރީގެ ރައީސް މައުމޫން އަބްދުލްގައްޔޫމް ކަމަށް ޕީއެންސީގެ ރައީސް އަބްދުއްރަހީމް އަބްދުﷲ(އަދުރޭ) ވިދާޅުވެއްޖެއެވެ.\nރައްޔިތުންގެ މަޖިލީހުގެ ށ. ކޮމަންޑޫ ދާއިރާގެ ބައި އިލެކްޝަނުގައި ވާދަކުރައްވާ ކެންޑިޑޭޓް މޫސާ ފަތުހީ އާދަމްގެ ކެމްޕޭނު ޖަލްސާގައި ވާހަކަދައްކަވަމުން އަދުރޭ ވަނީ ރައީސް މައުމޫނަށް ވަރަށް ބޮޑަށް ފާޑުވިދާޅުވެފައެވެ.\nރާއްޖެ މިހާރު އޮތް ނުތަނަވަސް ހާލަތުގެ ފުރިހަމަ ޒިންމާ ނަަންގަވަންޖެހޭނެ ބޭފުޅަކީ ރައީސް މައުމޫން ކަމަށް އޭނާ ވިދާޅުވިއެވެ.\nއޭނާ ވިދާޅުވީ ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ހިންގުންތެރި ވެރިކަމާ ދެކޮޅަށް ފުރަތަމަ ނިކުންނެވި ބޭފުޅަކީ ރައީސް މައުމޫން ކަމަށެވެ. ރައީސް ޔާމީންގެ ވެރިކަން ވައްޓާލަން ރައީސް މައުމޫން ބޭނުންފުޅުވީ އެމަނިކުފާނު އަމިއްލަ އެދުމުން ފޯވެފައި ވާތީކަމަށް އަދުރޭ ވިދާޅުވިއެވެ.\nއޭނާ ވިދާޅުވީ ރައީސް ޔާމީންގެ ވެރިކަން ފެށިގެން ފުރަތަމަ ދޮޅު އަހަރު ދިޔައީ ވަރަށް އޮމާންކޮށް ކަމަށާއި އޭރު އިދިކޮޅުގައި މަގުމައްޗަށް ނުކުމެލާނެ މީހަކު ވެސް ނެތް ކަމަށެވެ. އެހާވެސް ރައްޔިތުން އޭރު ރައީސް ޔާމީންގެ ވެރިކަމަށް ރުހޭކަމަށް ވެސް އަދުރޭ ވިދާޅުވިއެވެ.\nނަމަވެސް 2015 ވަނަ އަހަރުގެ މޭ މަހުގެ އެއްވަނަ ދުވަހު ބޭއްވި މޭޑޭ މުޒާހަރާއަށް ފަހު މި ހުރިހާކަމެއް ވެސް ބަދަލުވިކަމަށް އަދުރޭ ވިދާޅުވިއެވެ.\nއެ މުޒާހަރާ ބޭއްވީ ރައީސް މައުމޫން އިސްވެ ހުންނަވައިގެން ކަމަށް އަދުރޭ ތުހުމަތު ކުރެއްވިއެވެ.\n"ހިތާމައަކީ މިކަމުގެ އިސްކޮށް ހުރީ އޭރު ޕީޕީއެމްގެ ރައީސް ރައީސް މައުމޫން އަބްދުލްގައްޔޫމް. ދިވެހި ރާއްޖެ މިހާލަތަށް ވައްޓަލުމުގެ އެންމެ މުހިންމު އެންމެ ބޮޑު ޒިންމާއެއް ނަންގަވަން ޖެހޭ ބޭފުޅަކީ ރައީސް މައުމޫން،" އަދުރޭ ވިދާޅުވިއެވެ.\nރައީސް މައުމޫންގެ އިތުރުން ސަރުކާރު ކޯލިޝަންގައި ހިމެނޭ ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ ދައުރެއް ވެސް އެ މުޒާހަރާ ބޭއްވުމުގައި އޮތް ކަމަށް އޭނާ ތުހުމަތު ކުރެއްވިއެވެ.\nއޭނާ ވިދާޅުވީ ރައްޔިތުން ރައީސް ޔާމީނުގެ ސަރުކާރާ ދެކޮޅަށް ތެދުވަން މަޖުބޫރުކުރުވީ އެ ދެ ބޭފުޅުން ކަމަށެވެ.\nފެބްރުއަރީ މަހުގެ ފަސް ވަނަ ދުވަހު ބާއްވަން ތާވަލްކޮށްފައިވާ ކޮމަންޑޫ ދާއިރާގެ ބައި އިލެކްޝަނުގެ ފޯރި އަންނަނީ އެ ދާއިރާގައި ގަދަވަމުންނެވެ.\nޕާޓީތަކުގެ މެދުގައި ހޫނު ބަހުގެ ހަމާލާތަކެއް ބަދަލުކުރެވެމުންދާ ޖަލްސާތަކުގައި ބައިވެރިވުމަށް ޕާޓީތަކުގެ އިސްވެރިންނާއި ސަރުކާރުގެ ވެރިން މިހާރުވެސް ތިއްބެވީ ދާއިރާގެ ރަށްރަށުގައެވެ.\nއެގޮތުން ޕީޕީއެމްގެ ކެންޑިޑޭޓްގެ ކެމްޕޭނަށް ރައީސް ޔާމީން ވެސް ހުންނެވީ ކޮމަންޑޫ ދާއިރާގައެވެ. އަދި ސަރުކާރުގެ ހިންގާ ޕާޓީ އެމްޑީޕީގެ ކެންޑިޑޭޓްގެ ކެމްޕޭނަށް ނައިބު ރައީސް ފައިސަލް ނަސީމް ވެސް ހުންނެވީ އެ ދާއިރާގައެވެ.


ފަލަސްތީނުގެ ޖަމާއަތްތަށް އެކަތިގަނޑަކަށް | Dhiislam | Dhiislam\nފަލަސްތީނުގެ ޖަމާއަތްތަށް އެކަތިގަނޑަކަށް\nމުޙައްމަދު ވިޝާޙް ބިން ޢަލީ މެއި 4, 2011\nލިޔުނީ : މުޙައްމަދު ވިޝާޙް\nފަލަސްތީނުގެ ޖަމާއަތްތަކުގެ މެދުގައި އެއްބަސްވުމެއްގައި ސޮއިކޮށް އެކަތިގަނޑަކަށް ވެއްޖެއެވެ. މިސްރުގައި ބޭއްވުނު މި ތާރީޚީ ބައްދަލުވުމުގައި ފަލަސްތީނުގެ އެންމެ ބޮޑެތި ޖަމާއަތްތަކުން ބައިވެރިވެފައިވާކަމަށް އިތުބާރު ހުރި ފަރާތްތަކުން ހާމަކުރެއެވެ.\nސޮއިކުރުމުގެ ހަފްލާގައި ބައިވެރިވެވަޑައިގަތް ބޭފުޅުންގެ ތެރޭގައި ހަމާސް ގެ ޕޮލިޓީކަލް ބިޔުރޯގެ ޗެއަރމަން ޚާލިދް މިޝާލް، ފަތަޙަ ޖަމާއަތުގެ ފަރާތުން އައްޒާމް އަލް އަޙްމަދު އަދި ސަމީރް އަލް ރަފާޢް ހިމެނިވަޑައިގަންނަވައެވެ. މީގެ އިތުރުން، އިސްލާމިކް ޖިހާދުގެ ފަރާތުން ރަމަޝާން ޝަލާހް، ޕޮޕިއުލަރ ފްރަންޓް ފޯރ ލިބަރޭޝަން އޮފް ޕަލަސްޓައިން ގެ ޖެނެރަލް ކޮމާންޑް އަހްމަދު ޖިބްރީލް އަދި މިސްރު ގެ އިންޓެލިޖެންސް ގެ ފަރާތުން މޮޙައްމަދު އިބްރާހީމް ވެސް ސޮއި ކުރުމުގެ ހަފްލާގައި ބައިވެރިވެވަޑައިގެންފައި ވެއެވެ..\nމި ބައްދަލުވުމުގައި މަހްމޫދު އައްބާސް ވާހަކަފުޅު ދައްކަވަމުން ވިދާޅުވެފައިވަނީ ފަލަސްތީނުގެ ރައްޔިތުން ވަނީ ވަކިވެގަތުމައި ބައިބައިވުމުގެ "ކަޅު ސޮފްހާތައް" ފަހަތައް އެއްލާލައިފި ކަމަށެވެ. އައްބާސް އަށް ފަހު ވާހަކަފުޅު ދައްކަވަމުން ޚާލިދް މިޝާލް ވިދާލުވެފައިވަނީ އޭނާގެ ޖަމާއަތް ހަމައެކަނި ހަނގުރާމަ ކުރަނީ އިޒްރޭލާ ކަމަށާއި އަދި ފަތަހަ ޖަމާއަތާއި ދެމެދު އޮތް4އަހަރުވީ ބައިބައިވުން މިހާރުވަނީ މަޒީވެގޮސްފައިކަމަށެވެ.\nއަނެއްކޮޅުން އިޒްރޭލޮން ވަނީ މި ކަން ވަރަށް ބޮޑަށް ކުށްވެރިކޮށްފައެވެ. އަދި މިއީ ސުލްހައަށް އޮތް ބޮޑު ހުރަހެއްކަމުގައި އެބައިމީހުން ދައުވާ ކުރެއެވެ\n"އަހުރެން އަބޫ މާޒިން (އައްބާސް) އަށް ގޮވާލަން ހަމާސް އާ އެކު ސުލްހައިގެ ކަންކަން ކުރިއަށް ނުގެން ގޮސް އިޒްރޭލާ އެކު ސުލްހައިގެ މަގު އިޚްތިޔާރު ކުރުމަށް" އިޒްރޭލު ގެ ޕްރައިމް މިނިސްޓަރ ނަތަންޔާހޫ ބުނެފައިވެއެވެ..\n5 މެއި, 2011 | 8:45\nނަތަންޔާހޫ ވެސް ބޯބޮޑު. އެބުނާހެން ފަލަސްތީނު އެއްބައިވެއްޖެއްޔާ ޖަރީމާތައް ހިންގަން އުނދަގޫވާނެ.\n12 މެއި, 2011 | 11:49\nމަރުހަބާ، ތިކަންކުރަން މާބޮޑައްވެސް ލަސްވެއްޖެ


Dhandumathee'ga roadha veelan thafaathu ukulheh beynun koffi.! Dhandumathee'ga roadha veelan thafaathu ukulheh beynun koffi.!\nދަނޑުމަތީގައި ރޯދަވީއްލަން ތަފާތު އުކުޅެއް ބޭނުންކޮށްފި\nޓިއުނީޝިއާ ކުޅުންތެރިން ދަނޑުމަތީގައި ރޯދަ ވީއްލަނީ / އެޓީމުން ކުޅުނު ދެ މެޗެއްގައި މިގޮތަށް ރޯދަ ވީއްލަން ޖެހުނު\nމިމަހު 14ވަނަ ދުވަހު ރަޝިޔާގައި ފަށާ ވޯލްޑްކަޕަށް އެމުބާރާތުގައި ވާދަކުރާ ޤައުމީ ޓީމުތަކުން ދަނީ ތައްޔާރުވަމުންނެވެ. މިގޮތުން ޤައުމުތަކުގެ މެދުގައި އެކުވެރިކަމުގެ ގިނަ މެޗުތަކެއް ދަނީ ކުޅެވެމުންނެވެ. މީގެ ތެރޭގައި މުސްލިމު ޤައުމުތައްވެސް ހިމެނޭއިރު، ވޯލްޑް ކަޕަށް ތައްޔާރުވުމުގެ ގޮތުން ކުޅެވޭ މެޗުތައް މިފަހަރު ދިމާވީ ރަމަޟާންމަހާއެވެ. ބައެއް މެޗުތައް ކުޅުނީ ދުވާލުއެވެ. އަދި ބައެއް މެޗުތައް ރޯދަ ވީއްލާ ވަގުތާވެސް ދިމާވިއެވެ. އެހެންކަމުން މިފަދަ ޙާލަތެއްގައި ޓީމުތަކުގެ ކުޅުންތެރިން ހަދާނެ ގޮތަކާމެދު ގިނަ ބަޔަކު ސުވާލު އުފައްދާނެއެވެ. އެސުވާލުތަކަށް ޖަވާބު ދިނީ ވޯލްޑްކަޕުގައި ވާދަކުރާ އިސްލާމީ ޤައުމެއްކަމަށްވާ ޓިއުނީޝިޔާއިންނެވެ.\nޓިއުނީޝިޔާގެ ޤައުމީ ޓީމު\nވޯލްޑް ކަޕަށް ތައްޔާރުވާ ޓިއުނީޝިޔާ ޓީމުން ވަނީ ރަމަޟާންމަހު އެކުވެރިކަމުގެ ދެ މެޗެއް ކުޅެފައެވެ. ޕޯޗުގަލް އާއި ތުރުކީއާ ވާދަކުރަންޖެހުނު ދެ މެޗުވެސް އޮތީ ދުވާލުއެވެ. ރޯދަ ވީއްލާ ވަގުތު ދިމާވަނީ މެޗުގެ ފަހު ހާފުގެ ތެރެއިންނެވެ.\nކުޅުންތެރިން ރޯދަ ވީއްލުމަށް ބްރޭކެއް ދޭ އުޞޫލެއް ނޯންނާތީ، ޓިއުނީޝިޔާ ކުޅުންތެރިން ހެދީ ވަރަށް މޮޅު ގޮތެކެވެ. ރޯދަ ވީއްލާ ވަގުތާ ދިމާކޮށް ކޮންމެ ފަހަރަކުވެސް ޓިއުނީޝިޔާގެ ގޯލްކީޕަރަށް ކޮންމެސް އަނިޔާއެއްވިކަމަށް ހެދެނީއެވެ. ގޯލް ކީޕަރަށް އަނިޔާއެއް ލިބުމުން މެޗު ކުޅުން ހުއްޓާލައެވެ. އެވަގުތު ޓިއުނީޝިޔާ ކުޅުންތެރިން އަވަސްވެގަންނަނީ، ބެންޗު ކައިރިއަށް ގޮސް އަވަހަށް ރޯދަ ވީއްލުމަށެވެ. އަދި މާގިނައިރުތަކެއް އެކަމަށް ހޭދަނުކޮށް، ކުޅުންތެރިން އަނެއްކާވެސް ކުޅުމުގެ ތެއަށް ވަދެއެވެ.\nއަނިޔާވިކަމަށް ހެދިގެން ކީޕަރު އޮތްއިރު، ކުޅުންތެރިން ރޯދަ ވީއްލަނީ / ގިނަ ބައެއް ސަމާލުކަން މިކަމަށް ހުއްޓުނު\nޕޯޗުގަލްއާއެކު ކުޅުނު މެޗުގައި ބަންގިގޮވީ މެޗުގެ 58 ވަނަ މިނެޓްގެ ތެރެއިންނެވެ. އޭރު 2-1 ނަތީޖާއަކުން ކުރީގައި އޮތީ ޔޫރޯގެވެސް ޗެމްޕިއަނުން ޕޯޗުގަލްއެވެ. ރޯދަ ވީއްލުމަށްފަހު ކުޅެން އަރައި،6މިނެޓް ތެރޭ ޓިއުނީޝިޔާ ޓީމުން އެއްވަރުކުރިއެވެ. މެޗު ނިމުނީވެސް އެނަތީޖާއާއެކުއެވެ. ތުރުކީއާއެކު ކުޅުނު މެޗުގައި ބަންގި ގޮވީ، މެޗުގެ 49 ވަނަ މިނެޓުގައެވެ. އެމެޗުވެސް 2-2ގެ ނަތީޖާއަކުން ވީ އެއްވަރެވެ.\nޓިއުނީޝިޔާ ޓީމުން ރޯދަ ވީއްލި ގޮތާމެދު ގިނަ ބައެއްގެ ސަމާލުކަން ހުއްޓިފައިވާއިރު، ރަމަޟާންމަސް ނިމުމުގެ ކުރިން ޓިއުނީޝިޔާ ޓީމުން އަދި އެއް މެޗު ކުޅޭނެއެވެ. ވަރުގަދަ ސްޕެއިންއާ ދެކޮޅަށް ކުޅޭ މެޗުގައި ކަންތައް ކުރާނެ ގޮތެއް އަދި ނޭނގެއެވެ.\nޤަރުނުގެ އެންމެ ދިގު ހަނދުކޭތައަށް ތައްޔާރުތަ؟\nމިއަހަރުގެ ދެވަނަ އިރުކޭތަ މާދަމާ\nސައުދީން އިޔާދަކުރުވަނިވި ހަކަތަ އަށް 200 ބިލިއަން ޑޮލަރު ހޭދަކުރަނީ


Rakkaatheri Kamuge Fiyavalhu Thakaai Eku Meege Fahun Committee Thah Ves Baahvaanee Majilis Idhaaraagai\nރައްކާތެރިކަމުގެ ފިޔަވަޅުތަކާއެކު މީގެފަހުން ކޮމެޓީތައް ވެސް ކުރިޔަށް ދާނީ މަޖިލީހުގެ އިދާރާގައި\nރައްޔިތުން މަޖިލީހުގެ މާލިއްޔަތު ކޮމެޓީގެ ބައްދަލުވުމެއްގެ ތެރެއިން: ފޮޓޯ / މަޖިލިސް\nކޮވިޑް19 ގެ ސަބަބުން މަޖިލީހުގެ ޖަލްސާތަކާއި ކޮމެޓީތައް އޮންލައިންކޮށް ކުރިޔަށް ގެންދިޔަ ނަމަވެސް މީގެފަހުން މަޖިލީހުގެ ޖަލްސާތައް ކުރިޔަށް ގެންދާ ފަދައިން ކޮމެޓީތައް ވެސް ކުރިޔަށް ގެންދާނީ މަޖިލީހުގެ އިދާރާގައި ކަމަށް ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nމަޖިލީހުގެ ރައީސް، ރައީސް މުހައްމަދު ނަޝީދު މިފަދައިން ވިދާޅުވީ މިއަދު ހެނދުނު ރައްޔިތުން މަޖިލީހުގެ އިދާރާގައި މަޖިލީހުގެ ކޮމެޓީތަކުގެ މުގައްރިރުންނާއި ބައްދަލުކުރައްވާ ދެއްކެވި ވާހަކަފުޅުގައެވެ.\nއެގޮތުން މަޖިލިސް ރައީސް ވަނީ މިހާރު މަޖިލީހުގެ ޖަލްސާތައް ވެސް ކުރިޔަށް ގެންދާ ގޮތަށް، ރައްކާތެރިކަމުގެ ފިޔަވަޅުތައް އަޅައިގެން މަޖިލީހުގައި ކޮމެޓީތައް ވެސް ކުރިޔަށް ގެންދިއުމަށް ދަންނަވާފައެވެ.\nކޮމެޓީތަކުގެ މުގައްރިރުންނާއި އެކު މަޖިލިސް ރައީސް ބޭއްވި ބައްދަލުވުމުގެ ތެރެއިން: ފޮޓޯ / މަޖިލިސް\nމިއަދު ރައްޔިތުން މަޖިލީހުގެ ސްޓޭޓް އޯން އެންޓަޕްރައިޒް (އެސްއޯއީ) ކޮމެޓީގައި ވާހަކަދައްކަވަމުން އެ ކޮމެޓީގެ މުގައްރިރު އިލިޔާސް ލަބީބު ވިދާޅުވީ އެ ކޮމެޓީގެ ވަރަށް ގިނަ މަސައްކަތްތައް އެބަހުރި ކަމަށެވެ. އެހެންކަމުން އެމަނިކުފާނުގެ ވިސްނުންފުޅު ހުރީ އަންނަ ހަފްތާއިން ފެށިގެން މަޖިލީހުގެ އިދާރާގައި ކޮމެޓީގެ މަސައްކަތްތައް ކުރިޔަށް ގެންދިއުން ކަމަށް އިލްޔާސް ވިދާޅުވިއެވެ.\nރައްޔިތުން މަޖިލީހުގައި މިއަދު މަޖިލިސް ރައީސް ކޮމެޓީތަކުގެ މުގައްރިރުންނާއި ބައްދަލުކުރެއްވިިއިރުވެސް ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ އުސޫލުތަކާއި އެއްގޮތަށް ވަނީ އަމަލުކޮށްފައެވެ. އެގޮތުން ހުރިހާ ކޮމެޓީތަކުގެ މުގައްރިރުންވެސް ވަނީ މާސްކު އަޅުއްވާފައެވެ. އިދާރީ މުވައްޒަފުންނާއި މަޖިލިސް ރައީސްވެސް ހުންނެވީ މާސްކު އަޅުއްވައިގެންނެވެ. އަދި ހުރިހާ ބޭފުޅުންވެސް ތިއްބެވީ އިޖުތިމާއީ ގައިދުރުމިން ބަހައްޓައިގެންނެވެ.


Shipping Agency register kurumuge muhddhathu ithurukohffi - One Online\n05 އޭޕްރީލް 2020، މާލެ، އެމްޕީއެލް ބަނދަރު ސަރަހައްދު -- ވަން ފޮޓޯ: މުހައްމަދު ހައްޔާން\nޝިޕިން އެޖެންސީ ރަޖިސްޓަރީ ކުރުމުގެ މުއްދަތު އިތުރުކޮށްފި\nޝިޕިން އެޖެންސީގެ ހިދުމަތްދޭ ކުންފުނިތައް ރަޖިސްޓަރީ ކުރުމުގެ މުއްދަތު އިތުރުކޮށްފިއެވެ.\nޓްރާންސްޕޯޓް އޮތޯރިޓީން އިއްޔެ ނެރުނު އިއުލާނެއްގައި ބުނީ ޝިޕިން އެޖެންސީގެ ހިދުމަތް ދިނުމާއި ބެހޭ ގަވައިދު ގެޒެޓް ކުރުމާ ގުޅިގެން ރާއްޖޭގެ ޝިޕިން އެޖެންސީ ހިދުމަތްދޭ ކުންފުނިތައް ރަޖިސްޓަރީ ކުރުމަށް ދީފައިވާ މުއްދަތު 15 ސެޕްޓެމްބަރު 2020ގެ ނިޔަލަށް އިތުރުކޮށްފައިވާ ކަމަށެވެ.\nމާލެ ވިޔަފާރި ބަނދަރުގައި ހިދުމަތް ދޭ ޝިޕިން އެޖެންޓުން އެކި ނަންނަމުގައި ނަގާ ފީތައް ހުއްޓުވައި ރާއްޖޭގައި ހިދުމަތް ދޭ ހުރިހާ ޝިޕިން އެޖެންސީތަކެއް ޓްރާންސްޕޯޓް އޮތޯރިޓީގައި ރަޖިސްޓްރީ ކުރުން ވަނީ ލާޒިމްކޮށްފައެވެ.\nމި ގަވާއިދު ނެރުމާއެކު ތަފާތު އެކި ނަންނަމުގައި ބޭރުގެ އެޖެންސީތަކުން ފީ ނެގުން ހުއްޓިގެންދާނެ އެވެ. ޝިޕިން އޭޖެންޓު ނުވަތަ ފުރައިޓު ފޯވާޑަރާއި ކޮންސައިނީ މުދަލެއް ހަވާލުކޮށް އެ މުދާ އެންމެ ފަހު ބަނދަރަށް ބޭލުމާ ހަމަޔަށް ދައްކަން ޖެހޭ އެންމެހައި ފައިސާ ދައްކަންވާނީ ޝިޕިން އޭޖެންޓް ނުވަތަ ފުރައިޓް ފޯވަޑަރެވެ. ކޮންސައިނީ އަށް ޑެލިވަރީ އޯޑަރު ދޫކުރުމަށް ޝިޕިން އޭޖެންޓް ނުވަތަ ފުރައިޓް ފޯވާޑަރު ސީދާގޮތުންނާއި ނުސީދާގޮތުން ވިޔަސް ކުރިން އެއްބަސްވެފައިވާ ފުރައިޓުގެ އިތުރަށް އެއްވެސް ކަމަކަށް ކޮންސައިނީގެ އަތުން ފީއެއް ނުނެގޭނެ އެވެ. ނަމަވެސް ޝިޕިން ޑޮކިއުމަންޓަށް ބަދަލެއް ގެންނަން ޖެހިއްޖެނަމަ، އެކަމަށް ކުރިން ކަނޑައަޅައިފައިވާ އަގަކާއި ޑެލިވަރީ އޯޑަރަށް އެޑްމިނިސްޓްރޭޓިވް ފީއެއްގެ ގޮތުގައި ގިނަ ވެގެން 500ރ. ގެ ފީއެއް ނެގިދާނެ އެވެ.\nޓްރާންސްޕޯޓް އޮތޯރިޓީން ބުނީ މި ގަވައިދާ ހިލާފުވާ ފަރާތްތައް 10،000ރ. އިން ޖޫރިމަނާކޮށް، އެކަން ތަކުރާރު ނުކުރުމަށް ލިޔުމަކުން އަންގާނެ ކަމަށެވެ.\nގުޅޭ ޓެގު މޯލްޑިވްސް ޓްރާންސްޕޯޓް އޮތޯރިޓީ މޯލްޑިވްސް ސްޓޭޓް ޝިޕިން އެމްޕީއެލް


Resort ga quaratine huri kujjakah dhimaavi biruveri haadhisaa\nރިސޯޓަށް ކަރަންޓީނަށް ގޮސް ހުރި ކުއްޖަކަށް ދިމާވި ހާދިސާ\n01 އޭޕްރީލް 2021 - 19:14:30\nހަނާއާއި އޭނާގެ އާއިލާ އަބުރާ ރާއްޖެއައީ ކޮވިޑްގެ އެންމެ ބިރުވެރި ދުވަސްވަރުގަ އެވެ. ގަވާއިދުގައިވާ ގޮތުގެ މަތިން އެމީހުން ކަރަންޓީނުގައި 14 ދުވަސް ފުރިހަމަ ކުރަން ޖެހެ އެވެ. އެހެންކަމުން 14 ދުވަސް ކަރަންޓީނުގައި ހޭދަކުރުމަށް އެމީހުން ދިއައީ މާލެ ސަރަހައްދުގެ ރިސޯޓަކަށެވެ.\nރިސޯޓުތަކުގެ ކޮޓަރިތައް ޗާލުނަމަވެސް، ކަރަންޓީނުގައި ހުންނަން ޖެހުމުން ހަނާއަށް އިހުސާސު ވަމުން ދިޔައީ ނުތަނަވަސް ކަމާއި ބިރުވެރި ކަމެވެ. އެކަނި ކޮޓަރީގައި އޮންނަށް ޖެހޭނެތީ އޭނާ ހިތަށް ބިރުވެރި ތަފާތު އިހުސާސުތައް ވެރިވަމުން ދިޔަ އެވެ. އެއީ ރިސޯޓުތަކުގައި ދިމާވެފައިވާ ބައެއް ހާދިސާތަކަގެ ވާހަކަ ވެސް އޭނާ އަޑުއަހާފައިވާތީ އެވެ.\nހަނާމެނަށް ރިސޯޓަށް ދެވުނު އިރުގައި އޭރު ދިޔައީ އަދިރި ވަމުންނެވެ. ރޭގަނޑުގެ އަދިރި ކަމުގައި ފަހަނާ ދިމާލުން ހައްދާފައިވާ ގަސްތައް ހީވަނީ ބިރުވެރި ގޮފިތަކެއް ހެންނެވެ.\nއެރޭ އަވަހަށް ކައިގެން، ފެންވަރާލައިގެން ހަނާއަށް އެނދަށް އަރާ ނިދަން ޖައްސާލި އެވެ. އޭރުވެސް އޭނާގެ ސިކުޑީގައި ތަފާތު އެކި ބިރުވެރި ހިޔާލުތައް ފުނި ޖެހެމުން ދިޔަ އެވެ.\nދަންވަރުގެ ހަމަހިމޭން ވަގުތެވެ. ހަނާއަށް ހޭލެވުނީ ކަރު ހިއްކައި ގަނެގެނެވެ. އެދުމުގެ އެއްކައިރީގައި ބަހައްޓާފައި ހުރި ފެންފުޅި އޭނާ ނެގީ ދެލޯ އުގުޅަމުން ނެވެ. މަތި ހުޅުވާލުމަށް ފަހުގައިި ފެން ފޮދު ކަރަށް އޮއްސާލި އެވެ.\nކުއްލިއަކަށް ކޮޓަރީގެ ކުޑަދޮރު ކައިރީގައި އެލުވާފައި ހުރި ފޮތިތައް ވަޔާ ވަރަށް ބާރަށް ވިހުރެން ފެށި އެވެ. ހަނާއަށް ހުއްޓުން އެރި އެވެ. އެއީ އޭނާ ނިދީ ކުޑަދޮރުތައް ތަޅުލާފައި ކަމަށްވާތީ އެވެ.\nބިރުން އަތް މޭމަތީގައި ބޮނޑިކޮށްލައިގެން އޭނާ ގޮސް ކުޑަދޮރުތައް ހުޅުވިފައި ހުރިތޯ ބަލާލި އެވެ. ހިތަށް ފިނިކަމެއް ލިބިގެން ދިޔައީ އެއް ކުޑަދޮރު ރަނގަޅަށް ނުލެއްޕި އިނީމަ އެވެ. ހަނާ އަވަހަށް އެދޮރު ލައްޕާލުމަށް ފަހުގައި ކުރުސި ކިޔައިގެން އެދަށް އަރާ ނިދި އެވެ.\nއަނެއް ދުވަހު އޭނާއަށް ހޭލެވުނީ މެންދުރު ހާއިރުގަ އެވެ. ހެނދުނު ގަޑީގައިވެސް ކޮޓަރިން ބޭރަށް ނުނިކުމެވޭނެތީ އޭނާ އޮތީ ފޫހިވެގެން ހަދާނެ ގޮތެއް ނޭންގިފަ އެވެ.\nއެހެން އޮއްވާ ކުއްލިއަކަށް އެތާ ހުރި ކަބަޑެއްގެ މަތީގައި ބަހައްޓާފައިވާ ލަކުޑި ބުދެއް ބިންމައްޗަށް ވެއްޓުނު ނެވެ. ކޮޓަރިން ބާރަށް ހަޅޭލަވަމުން ނިކުމެގެން ދާނީވެސް އޭނާގެ ހިތަށް އެރި އެވެ. ނަމަވެސް އޭނާ ހިތަށް ހަމަޖެހުމެއް ލިބޭތޯ އަވަހަށް ވުލޫކޮށްގެން ނަމާދަށް އެރި އެވެ.\nކާއެއްޗިހި ހިފައިގެން އަންނަ މީހާ އައި އިރުގައި ވެސް ހަނާ އިނީ މުސައްލަ މަތީގައި ގުރުއާން ކިޔަވާށެވެ. އެމީހާ ކައިރީގައި އެ ރިސޯޓުގައި އެއްވެސް އާދަޔާ ހިލާފުކަމެއް ހިގާތޯ ސުވާލުކުރުމުން އޭނާ ބުނީ ބައެއް ފަހަރު އެކަލަ ވާހަކަ މީހުން ދައްކާ ކަމަށެވެ. އެހެކަލަ ކަންތަކަށް މާބޮޑަށް އާޅާލުން ނުދިނުމަށް ވެސް އޭނާ ހަނާއަށް ނަސޭހަތްތެރިވި އެވެ.\nހަވީރު އަތަށް އެޅިއިރުގައި ވެސް ހަނާ އޮތީ އެދުމަތީގައި ފޫހިވެގެން ޓީވީ ބަލާށެވެ. އެހެން އޮއްވާ އިރުއޮއްސިއްޖެ އެވެ. އިރުކޮޅަކުން ފާޑެއްގެ އަޑުފައްގަނޑެއް ފާހަނައާވީ ދިމާލުން އިވެން ފެށި އެވެ. އަވަހަށް ޓީވީއިން ގުރުއާން ޖެހި އެވެ. އަދި ގުރުއާނުގެ އަޑު ބާރުކޮށްލި އެވެ. އިރުކޮޅަކުން އިވެމުން ދިޔަ އަޑުފަށްގަނޑު ހުއްޓިއްޖެ އެވެ.\nހަނާ އަވަހަށް ވުލޫކޮސްލައިގެން ނަމާދުކުރި އެވެ. އޭނާ އެރޭ މުސައްލަ މަތިން ތެދުވީ އަށެއް ޖެހިފަހުން ނެވެ. އެރޭ އޭނާ ނިދީ ދުއާ ކިޔައިގެން ޓީވީން ޤުރުއާން ވެސް ޖަހައިގެން ނެވެ.\nއެފަހުން އާދަޔާ ހިލާފުކަމެއް ދިމައެއް ނުވެ އެވެ، 14 ދުވަސް ކަރަންޓީނުގައި ހަނާ ހޭދަކުރީ އަޅުކަން ކުރުމުގަ އެވެ. އަދި ގިނައިން އޭނާ ހުންނަނީ ކޮޓަރީގައި ގްރުއާން ޖަހާފަ އެވެ. ނަމަވެސް މަދުން މަދުން ގޮތްނޭންގޭ ސަބަބުތަކާ ހުރެ ކޮޓަރީގެ ކަބަޑު މަތީގައި ބަހައްޓާފައި ހުންނަ ތަކެތި ވެއްޓެ އެވެ.


Dharin roa ira gadhakamun huttuvaalan noolheysheve. - AO News\nދަރިން ރޯންފަށާއިރަށް ގަދަކަމުން ހުއްޓުވާލަން ނޫޅޭށެވެ\nކޮންމެ މަންމައަކާއި ބައްޕައަކުވެސް މަސައްކަތްކުރަނީ އެމީހުންނަކީ ދަރިންނަށް ރަގަޅު ނަމޫނާ ދައްކާ، އެންމެ ރަގަޅު ގޮތުގައި ދަރިން ތަރުބިއްޔަތުކުރާ ބެލެނިވެރިންނަށް ވުމަށެވެ. އެހެންނަމަވެސް ބައެއް ފަހަރު ބެލެނިވެރިންނަށްވެސް ގޯސްކޮށް ކަންތައްތައް ކުރެވޭ ފަހަރު އާދެއެވެ. ބައެއް ފަހަރު ދަރިންނާއި ވާހަކަދައްކާ ގޮތުން، ނުވަތަ ބުނެވޭ ބަހަކުންވެސް މާނަ ނުބައިކޮށް ނެގި ނުރަގަޅު ކަންތައްތައް ކުރުމަށް މަގުފަހިވެގެންދާތަން އާދެއެވެ. އެހެންނަމަވެސް އިންސާނަކަށްވީތީ ކޮންމެ މީހަކަށްވެސް ކުށްކުރެވޭނެ ކަން ގަބޫލުކޮށް އެކަން އިސްލާހު ކުރުމަށް މަސައްކަތް ކުރުމަކީ އެންމެ ރަގަޅުގޮތްކަމާއި މެދު ޝައްކެތް ނެތެވެ.ބެލެނިވެރިން އަބަދުވެސް ދަރިންނާއި ވާހަކަދައްކާއިރު އެކުދިންގެ އުމުރާއި ގުޅޭ ގޮތަށް ކަންތައްތައް ކިޔައިދީ ވިސްނައިދޭން އުޅޭ ނަމަ އެކަމުގެ ރަގަޅު އަސަރު ދަރިންނަށް ކުރާނެއެވެ.އެހެންކަމުން އަބަދުވެސް ދަރިންނާއި މުހާތަބު ކުރާއިރު ބެލެނިވެރިން ވަރަށް ބޮޑަށް ވިސްނަންޖެހޭނެއެވެ.\nރޯންފަށާއިރަށް ގަދަކަމުން ހުއްޓުވާލުން: ކުޑަކުދިން ރުއިމަކީ ކަންބޮޑުވާން ޖެހޭކަމެއްނޫނެވެ. ދަރިން ކަމަކާ ހިތްހަމަނުޖެހި، ރުޅިގަދަވެ ރޯންފަށާ ކޮންމެ ފަހަރަކު މައިންބަފައިން ރުއިން ހުއްޓާލަން ނަސޭހަތްދެއެވެ. ނުވަތަ ގަދަކަމުން ރުއިން ހުއްޓުވާލުމަށް ‘އަމުރު’ ކުރެއެވެ. އެހެންނަމަވެސް މިއީ އެންމެ ރަގަޅު ގޮތެއް ނޫނެވެ. ރުއިމަކީ ހިތާއި ސިކުނޑިއަށް ހަމަޖެހުން ގެނެސްދޭ ކަމެކެވެ. ހިތްދަތިވުމުން ނުރޮއި ހުންނަން އާދަކޮށްފިނަމަ ހިތާއި ސިކުނޑިއަށް ބާރުބޮޑުވާގޮތްދިމާވެ ދިރިއުޅުމުގެ ވަކި ހިސާބަކުން ތިމާގެ އިހްސާސްތައް ބޭރުކުރުމުގައި ފަސްޖެހެއެވެ.ސައިކޮލޮޖިސްޓުން ދެކޭގޮތުގައި ހިތްދަތިވާ ކޮންމެ ފަހަރަކު ހިތްފުރެން ދެން ރުއިމަކީ ވަރަށް ބޭނުންތެރިކަމެކެވެ. ހިތުގައިވާ އުދާސްތައް ކަރުނައިގެ ސިފައިގައި ބޭރުކޮށްލުމަކީ ސިއްހީގޮތުން ފައިދާހުރިކަމެއް ކަމުގައި މެޑިކަލް ތަޖުރިބާކާރުންވެސް ދެކެއެވެ.\n“ދަރިފުޅަކީ ވަރަށް ފަލަ ކުއްޖެއް”: ‘އެހާ ގިނައިން ނުކާށޭ. ދަރިފުޅު މިހާރުވެސް ނުލާހިކު ފަލައޭ” ބުނުމަކީ ދަރިންގެ ހިތުގައި ވަރަށް ބޮޑަށް ޖެހޭނެކަމަކެވެ. މައިންބަފައިންނަށް ނޭގި ނަމަވެސް ބުނެވޭ މި ފަދަ ބަސްތަކުގެ ސަބަބުން އެހެން މީހުންނާއި މެދު ތިމާ ދެކޭ ގޮތްވެސް ވަރަށް ބޮޑު ބަދަލުވެގެން ދެއެވެ، އެހެންމީހުންގެ ސިފައަށް ފާޑުކިޔުމުގެ އިތުރުން މިއީ ގަނާކުރުމަށްވެސް ހުޅުވިގެންދާ ދޮރެއްކަން ޔަގީނެވެ. އަބަދުވެސް ގަނާކުރުން ފެށިގެން އަންނަނީ ގޭތެރެއިން ކަމުގައި ދެކެވޭ ވާހަކައަކީ ކޮންމެވެސް ވަރެއްގެ ހަގީގަތެއް އެކުލެވިގެންވާ ވާހަކައެއްކަން ޔަގީނެވެ. އެހެންކަމުން ދަރިފުޅާއި ދިމާލަށް މިފަދަ ބަސްތައް ބުނުމުގެ ބަދަލުގައި ފުރިހަމަ ސިއްހަތެއްގެ މުހިއްމުކަން ދަސްކޮށްދީ އެކުދިން ކަސްރަތުކުރުން ފަދަ ދިރިއުޅުމުގެ ރަގަޅު އާދަތަކަށް ހާނާށެވެ.\n‘ދަރިފުޅަށްވުރެ އެހެންކުދިން މާ މޮޅު”: މިއީ އާންމުކޮށް ގޭތެރޭގެ މާހައުލުގައި ވަރަށް ގިނަ ފަހަރަށް ދަރިންނާއި ދިމާލަށް ބުނެވޭ ބަހެކެވެ. އެއްބަނޑު އެއްބަފާ އެހެން ކުދިންއަޅާ ކިޔުމަކީ ކުދިންގެ މެދުގައި ހަސަދަވެރިކަމާއި ނަފްރަތު އުފެދިގެން ދާނެ ކަމެކެވެ. އަދި ތިމާގެ އަމިއްލަ ނަފްސަށް އޮންނަ އިތުބާރު ކުޑަވެ އަބަދުވެސް ތިމާއަކީ އެންމެ ކަންތައްތައް ނުކުރެވޭ މީހާކަމުގައި ދެކެން ފަށާ އެއް ސަބަބެވެ، އެހެންކަމުން ކޮންމެ ކުއްޖަކީވެސް ތަފާތު ކުއްޖެއްކަން ބެލެނިވެރިން ވިސްނަންޖެހޭނެއެވެ. ދަރިންގެ މެދުގައި ތަފާތުކުރުމަށް ދެއްކޭ ވާހަކަތައް ހުއްޓާލަންޖެހެއެވެ. އެހެން ނޫނީ ފަހުން އޭގެ ނޭދެވޭ އަސަރު ދަރިންނަށް ކުރާނެކަމާއި މެދު ޝައްކެއް ނެތެވެ،\nވަކި ޖިންސަކަށް ހާއްސަ މަސައްކަތް: ބެލެނެވެރިން ދެކޭ ގޮތުގައި އެންމެ ތުއްތުއިރުން ފެށިގެން އަންހެން ކުދިން ކުރަންޖެހޭނީ ވަކިކަހަލަ މަސައްކަތެކެވެ. އަދި ފިރިހެން ކުދިން ކުރަންޖެހޭނީ ވަކި ކަހަލަ މަސައްކަތެކެވެ. ދަރިން ކުޑައިރު ކުޅޭ އެއްޗެހި ގަނެދޭ އިރުވެސް އެންމެ ބޮޑު އިސްކަމެއް ދެވެނީ އެ ޖިންސަކާއި ގުޅޭ އެއްޗެއް ގަނެދެވޭތޯއެވެ. އެހެންނަމަވެސް މިއީ ރަގަޅު ގޮތެއް ނޫނެވެ. އަބަދުވެސް ބެލެނެވެރިން ދަރިންނަށް ވިސްނައިދޭންޖެހޭ ކަމަކީ ވަކި ޖިންސަކަށް ހާއްސަ މަސައްކަތެއް ނެތްކަމެވެ. އެކުއްޖެއްގެ ގާބިލުކަމާއި، ހުނަރާއި ޝައުޤުވެރިކަން އުފެދިފައިވާ ކޮންމެ މަސައްކަތެއްވެސް ކުރެވޭނެ ކަމެވެ. ހަމަ މިއާއި އެކު ގޭތެރޭގެ ކުދިކުދި މަސައްކަތްތަކަކީވެސް ވަކި ޖިންސަކަށް ހާއްސަ މަސައްކަތެއް ނޫންކަން ދަރިންނަށް ވިސްނައިދީ އެކުދިން ލައްވާ އެ މަސައްކަތްތައް ކުރުވަން ޖެހެއެވެ.\nއެހެންކުދިންނަށްވުރެ ދަރިފުޅު މާ މޮޅު: ބެލެނިވެރިން ދައްކާ ވާހަކަތައް ދަރިން ވަރަށް ފަސޭހައިން ގަބޫލުކުރާނެއެވެ. ކުދިން ބަސްއަހާ ވާހަކައާއި އެ ކުދިން ކުރާ ރަނގަޅު ކަންތައްތައް ފާހަގަކޮށް ތައުރީފުކުރުމަކީ މުހިއްމު ކަމެކެވެ. އެހެންނަމަވެސް އެހެން ކުދިންނަށްވުރެ ދަރިފުޅު މޮޅު ކަމަށް ވިސްނައިދިނުމަކީ ދަރިންނަށް އެކަމުން ނުބައި މެސެޖެއް ލިބިދާނެ ކަމެކެވެ.މި ގޮތަށް އަމަލުކުރާނަމަ އެހެން ކުދިންނަކީ ތިމާއަށްވުރެ ދަށް ކުދިން ކަމުގައި ދެކި ކުދިންގެ މެދުގައި ނުތަނަވަސްކަން އުފެދުމަކީ އެކަށީގެންވާ ކަމެކެވެ. އެހެންކަމުން އަބަދުވެސް ދަރިފުޅުކުރާ ރަގަޅުކަންތައްތަކަށް ތައުރީފުކުރާއިރު އެހެން ކުދިންނާއި އަޅުވާ ނުކިޔާށެވެ.\nބެލެނިވެރިންދަރިން ތަރުބިއްޔަތު ކުރުން\nދަރިން ތަރުބިއްޔަތު ކުރުމުގައި މައިންބަފައިންގެ ދައުރު 1


މެންބަރުންގެ ޚިޔާލު: ޝުކުރުވެރިވުމުން އެއްކިބާ ނުވާށެވެ!!!!! – Maldivian Democratic Party\nމެންބަރުންގެ ޚިޔާލު: ޝުކުރުވެރިވުމުން އެއްކިބާ ނުވާށެވެ!!!!!\n” ކާމިޔާބުގެ ވަގުތުތަކުގައި ހިތްތިރި ކުރުމަށާއި ، ނާކާމިޔާބީގައި ހިތްވަރު ގަދަކުރުމަށް ” އަޅުގަނޑުމެންގެ ލޮބުވެތި ލީޑަރ ރާއްޖޭގެޢިއްޒަތްތެރި ރައީސުލް ޖުމްހޫރިއްޔާ ވިދާޅުވަމުން ގެންދަވާއިރު އެވިދާޅުވާ ބަސްފުޅާމެދު ފުންކޮށް ވިސްނާލަމާތޯއެވެ. އެންމެ ފުރިހަމަ މުސްލިމުންގެ ސިފައަކީ އެބައިމީހުންނަށް އަންނަ ކޮންމެ ކާމިޔާބެއްގެ ވަގުތެއްގައި ޚުޝޫޢަތްތެރިކަމާއެކު ހައްދަވާ ގެންގުޅުއްވާ މަތިވެރި އިލާހު ހަނދުމަކޮށް ﷲގެ ޙަޟްރަތަށް ޝުކުރުގެ ސަޖިދައެއް ކުރުމެވެ. ތިމާގެ ނިކަމެތިކަމާއި އަޅުވަންތަކަން ގަބޫލުކޮށް އެއިލާހު އެދެއްވި މަތިވެރި ނިޢުމަތް ހިތާއި ރޫޙުން ޤަބޫލުކުރުމަށް މިއަށްވުރެ ފުރިހަމަގޮތެއް އޮންނާނެތޯއެވެ. ހަމައެހެންމެ ދުނިޔޭގައި ތިމާއަށް ނާކާމިޔާބުވާހިނދުވެސް އެއިލާހުގެ ކުޅަދުން ވަންތަކަމާއި ދީލަތިކަން ހަނދުމަކޮށް އުންމީދުދޫނުކޮށް މަސައްކަތް ކުރުމަކީ އެންމެފުރިހަމަ މުސްލިމުންގެ ސިފަކަން އަޅުގަނޑުމެން ޤަބޫލުކުރާން ޖެހޭނެއެވެ. ރައީސް ނަޝީދު އެވިދާޅުވަނީ މިވާހަކަކަމާމެދަކު ޝައްކެއް ނެތެވެ.\nސިޔާސީގޮތުން އަޅުގަނޑުމެން މިދައްކާ ވާހަކަތަކަކީ އެކިފަހަރު އެކިބޭނުމުގައި ދައްކާ ވާހަކަތައް ކަމުގައި ވެދާނެއެވެ. އަޅުގަނޑުމެންގެ ވާދަވެރީންނާއި ކުރިމަތިކޮށް އަޅުގަނޑުމެން ބުނާބުނުންތަކަކީ ހާލަތާ ގުޅޭގޮތުން ދައްކާ ނުވަތަ، އިއްވާ އަޑުތަކެއް ކަމުގައި ވެދާނެއެވެ. ނަމަވެސް އުފަލާ ހިތާމައިގެ ވަގުތުތަކުގައިވެސް ހާލާތުގެ އަޖަލުގައިޖެހި އަޅުގަނޑުމެން ބުނާކޮންމެ ބަހަކީވެސް ހިކުމަތްތެރި ކަމާއެކު ބުނާބަހެއް ކަމުގައި ވާނަމަ އެކަމަކީ އޭގެ ސަބަބުން އަޅުގަނޑުމެންގެ ކުރިމަގު އުޖާލާވެ ނަސްރުވެރި ވެގެން ދާނެ ކަމެއްކަން ކަށަވަރެވެ. ވިސްނާވަޑައި ގަންނަވާށެވެ. މީގެ ދެތިން އަހަރެއްގެ ކުރީން އަޅުގަނޑުމެން ސިޔާސީ ގޮތުން ތިބީ ކޮންހާލަތެއްގައިތޯއެވެ؟ އެދުވަހު މިގައުމުގައި ވެރިވެތިބި ބައެއްގެ ކުރިމަތީގައި އަޅުގަނޑުމެންނަކީ ފަނިފަކުސަޔައްވުރެވެސް ނިކަމެތި ބައެކެވެ. އެހެނަސް ވިސްނުންތެރި ކަމާއި ބުއްދީގެ ބޭނުން އެންމެ ހެޔޮގޮތުގައި ކުރެވުމުގެ ނަތީޖާއެއްގެ ގޮތުން މިއަދު މިގައުމުގެ ވެރިކަމުގައި ﷲގެ މިންވަރުފުޅުން މިތިބީ އަޅުގަނޑުމެންނެވެ. މިއީ ކުޑަފަދަ ނިޢުމަތެއްތޯއެވެ.\nއަޅުގަނޑުމެންގެ ޕާލެމެންޓަރީ ގުރޫޕުގެ ލީޑަރ މޫސާމަނިކުއާއި ދެކޮޅު ހަދާކަށް އަޅުގަނޑު ނެތީމެވެ. ވޭތުވެމިދިޔަ ދެއަހަރާ ބައިގެ ތެރޭގައި އަޅުގަނޑުމެން ވެރިކަމުގައި ތިބެމެ ، މިހޭދަކުރީ ނުހަނު ދަތިއުނދަގޫ ދުވަސްތަކެކެވެ. ކިބުރުވެރިކަމާ ހަސަދައިން ފުރިފައިވާ އަނިޔާވެރި މާޟީއާ އެކު އުޅެން ޖެހުމުގެ ސަބަބުން އަޅުގަނޑުމެންގެ ހިތްތައް ވަނީ ފިސްފިސްވެފައެވެ. ނަމަވެސް މިއަދު އެމީހުން މިދެކެން މަޖުބޫރުވަނީ އެމީހުންގެ އެއަމަލުތަކުގެ ހިތިނަތީޖާއެވެ. މިއަދު އަޅުގަނޑުމެން މިދެކެނީ އަޅުގަނޑުމެންގެ ކެއްތެރި ކަމުގެ މެވާއެވެ. އެހެނަސް މިލިބުނު މޭވާގެ ފޮނިކަމާ މީރުކަން އޭގެ އެންމެ ފުރިހަމަ ގޮތުގައި އަޅުގަނޑުމެންގެ އަރުގައި ދާއިމްވެ ހުންނާނީ އަޅުގަނޑުމެން އޭގެ ބޭނުންކުރާގޮތަކުންނެވެ. މިކަން އަޅުގަނޑުމެން ދަނެގެން ކުރިއަށްދާން ޖެހެއެވެ. މިއަދު އަޅުގަނޑުމެންނަކީ މިގައުމުގެ މިސަރުކާރުގެ ބެލެނިވެރީން ކަމުގައި ވީހިނދު ސަރުކާރަކީ އެންމެހާ ރައްޔިތުންގެ ބެލެނިވެރިކަމާ ޙަވާލުވެއޮތް ފަރާތެވެ. އެހެން ކަމުން މިގައުމުގެ އެންމެހާ ރައްޔިތުން އަޅުގަނޑުމެންގެ ކުރިމަތީގައި ހަމަހަމަވާން ޖެހެއެވެ. އަޅުގަނޑުމެންގެ އެންމެ ހަތުރުވެރީންނަކީވެސް އަޅުގަނޑުމެންގެ އޯގާތެރިކަމަށް އެދިއެދި ތިބިބައެކެވެ.\nމުޅި ގައުމު ހިތަކަށް ދިގުތިރީސް އަހަރުވާންދެން މިލްކުކޮށްގެން ވެރިކަންކުރި މީހާއަށް މިގައުމުގެ ރައްޔިތުންގެ އުންމީދުތައް ހަގީގަތަކަށް ހަދައިނުދެވުމުގެ ނަތީޖާއެއްގެ ގޮތުން މިއަދު އަޅުގަނޑުމެން މިމަގާމުގައި ތިބިތަންވެސް ބަލާލަން ނުކެރި މުޅި ގައުމާއި ޚުދު އޭނާގެ މަދަދުވެރީން ވެސް ހަފުސްކޮށް ފަސާދައިގެ ހުޅުގަނޑުގައި އަންދަމުން ގެންދާ މީހާއީ މިއަދު ކޮންހާލެއްގައި ހުރި މީހެއްތޯއެވެ؟ އޭނާގެ ކޮންމެ ކަމަކަށް ބަރޯސާވާންޖެހެނީ ﷲގެ މިންވަރުފުޅުން މިސަރުކާރަށެވެ. އެހެނަސް އެމިންވަރުވެސް އޭނާގެ އުނިސިކުނޑިއަށް ނުވިސްނޭއިރު އަޅުގަނޑުމެން އަދިވެސް ޖެހޭނީ އޭނާއަށްވެސް ހަމްދަރުދީ ވާށެވެ. ގާނޫނީ ގޮތުން އެންމެހާ ރައްޔިތުން ހަމަހަމަވާގޮތުން ކުރެވޭ ޝަރީޢަތެއްގައި އޭނާއަށްވެސް ޙައްގު އަދަބު ދޭން ޖެހޭހާލަތެއް އަތުވެއްޖެނަމަ އިންސާފުން އެކަމެއް އަޅުގަނޑުމެންވެސް ކުރާން ޖެހޭނެއެވެ. ނަމަވެސް ބައެއްމީހުން އުމުރުން ނުވަދިހައިގެ މައްޗަށް ގޮސްފައިތިބި މުސްކުޅީން އިންނަގޮނޑީން ނުތެދުވެވޭ ހާލުގައި ވާއިރުވެސް ޝަރީޢަތަށް ދަމާންއުޅޭ ބީދައިން ކަންކުރާ ބަޔަކަށް އަޅުގަނޑުމެން ވެގެން ނުވާނެއެވެ. އަޅުގަނޑުމެންނަކީ އިންސާފާއި ހަމަޔާއި އެއްގޮތަށް ކަންކުރާ އަދި އެގޮތުން މިސާލުދައްކާ ބައެއް ކަމުގައި ވުމުގެ އަޒުމާއެކު ކުރިއަށް ދަމާހިންގަވާށެވެ. މަގުސާފުކޮށް ފެނި ، ކާމިޔާބުގެ މަންޒިލަށް އިސާހިތަކު އޭރުން އަޅުގަނޑުމެންނަށް ވާސިލް ވެވިދާނެއެވެ. ނަމަވެސް ލިބޭކާމިޔާބުގައި ބޮޑާވެ ކިބުރުވެރިކަން އިސްކުރާ ބައެއް ކަމުގައި އަޅުގަނޑުމެން ވާންވެއްޖެނަމަ ހިތާމައިގެ ކޮޅުނެތް ކޮޅަށް ހިތާމަކުރާން ޖެހިދިއުމަކީ ހަމަވެދާނެ ކަމެކެވެ. ކާމިޔާބީގައި ހިތްތިރިކުރުމަށް ރައީސް ނަޝީދު އެގޮވާލާ ގޮވާލެއްވުމަށް ފުރިހަމައަށް އިޖާބަދީ ޝުކުރުވެރިވާ ބަޔަކުކަމުގައި އަޅުގަނޑުމެން ވަމާތޯއެވެ.


ސިޔާސީ ޕާޓީގެ ގާނޫނާ ހިލާފުވެގެން ތިން ޕާޓީއަކާ މެދު ފިޔަވަޅު އަޅަން އިލެކްޝަންސް ކޮމިޝަން (އީސީ)ން މިއަދު ނިންމައިފި އެވެ. އޭގެ ތެރެއިން، މޯލްޑިވްސް ޑިވެލޮޕްމެންޓް އެލަޔަންސް...\n"ހުއްދަ ނުލިބިގެން ލެބޯރެޓްރީ ނުހެދި ދޮޅު އަހަރު"\nހެލްތު މިނިސްޓަރު އަބްދުﷲ އަމީން ދެއްވަން ޖެހޭ ހުއްދަ، ނުލިބިގެން ރަށްތަކެއްގައި ލެބޯރެޓަރީ ގާއިމް ނުކުރެވިވާތާ ދޮޅު އަހަރު ވެފައިވާ ކަމަށް ވިލުފުށި ދާއިރާގެ އެމްޑީޕީގެ މެމްބަރު...\nމަޖިލިސް ކުރިމަތީގައި ހޯމަ ދުވަހު މުޒާހަރާ ކުރަނީ\nJune 16, 2020 102\nޖައުފަރަކީ ބަލި މީހެއް، މައްސަލަ ބަލަން ބޭނުމެއް ނޫން\nހައުސިިން ޔުނިޓްތަކެއް އެޅުމަށް ނޫމަޑިއާ އެކު ހެދި އެއްބަސްވުން އުވައިލުމުން ދައުލަތުން ބަދަލުދޭން ޖެހުނު މައްސަލައިގައި ދައުވާ އުފުލީ ސަރުކާރާ އިދިކޮޅު މީހުންގެ އަޑު...\nބޭކާރު ބަހުސެއް ކުރީ ފުރައްސާރަކުރަން: ވަހީދު\nކުރީގެ ރައީސް މުހައްމަދު ވަހީދަށް އިއްޔެ އެމްޑީޕީގެ އެކްޓްވިސްޓަކު ހަމަލާ ދިން ކަމަށް އެ މަނިކުފާނު ފުލުހުންގެ އިދާރާ އަށް ހުށަހެޅުއްވި މައްސަލަ އަކީ އޮޅުވައިލެއްވުމެއް ބުނެ،...\nJune 15, 2020 60\nވެންޓިލޭޓަރުގައި އޮވެގެން ވެސް ބޭނުންވަނީ ލީޑަރުކަން!\nJune 15, 2020 155\nވަހީދު އޮޅުވައިލެއްވިކަމަށް ބުނެ ކުއްލި މައްސަލައެއް


India in Raajje ah Fast Interceptor craft eh hadhiyaa kuranee - One Online\nއިންޑިއާ އިން ރާއްޖެއަށް ހަދިޔާކުރާ ވައްތަރުގެ ފާސްޓް އިންޓަސެޕްޓާ ކްރާފްޓުގެ ފޮޓޯއެއް --- ފޮޓޯ/ އެމްއެންޑީއެފް\nއިންޑިއާއިން ރާއްޖެއަށް ފާސްޓް އިންޓަސެޕްޓާ ކްރާފްޓެއް ހަދިޔާކުރަނީ\nއިންޑިއާ ސަރުކާރުގެ ހިލޭ އެހީގެ ދަށުން ރާއްޖެއަށް ފާސްޓް އިންޓަސެޕްޓާ ކްރާފްޓެއް ހަދިޔާކުރުމަށް ނިންމައިފިއެވެ.\nއެމްއެންޑީއެފުން ބުނީ، އިންޑިއާއިން ރާއްޖެއަށް ހަދިޔާކުރާ އެ އުޅަނދަކީ އެގައުމުގެ ގޯއާގައި ބަނދެފައިވާ 27 މީޓަރު ދިގުމިނުގެ އުޅަނދެއް ކަމަށެވެ.\nމި މަހުގެ ފަހުކޮޅު ރާއްޖެއަށް ހަދިޔާކުރާ މި އުޅަނދުގެ ސަބަބުން އެމްއެންޑީއެފް ކޯސްޓްގާޑުން ރާއްޖޭގެ ހާއްސަ އިގުތިސާދީ ކަނޑުގެ ސަރަހައްދު ބެލެހެއްޓުމަށް ހިންގާ އޮޕަރޭޝަންތަކުގައި ސިފައިންގެ ގާބިލުކަން މިހާރަށްވުރެ އިތުރުވެ، ރާއްޖޭގެ ކަނޑުގެ ސަރަހައްދުގައި ހިނގާފާނެ ކަނޑުމަތީގެ ގާނޫނާއި ގަވާއިދާއި ހިލާފު އަމަލުތައް ހުއްޓުވުމަށް ކުރިއަށްގެންދާ ހާއްސަ އޮޕަރޭޝަންތަކަށް އިތުރު ފުރިހަމަ ކަމެއް ލިބިގެންދާނެ ކަމަށް އެމްއެންޑީއެފުން ބުނެއެވެ.\nއިންޑިއާއިން ފާސްޓް އިންޓަސެޕްޓާ ކްރާފްޓެއް ރާއްޖެއަށް ހަދިޔާކުރަން ނިންމިއިރު، އެގައުމުގެ ހިލޭ އެހީގެ ދަށުން 16 އޭޕްރީލް 2006 ވަނަ އަހަރު ވަނީ ރާއްޖެއަށް 46 މީޓަރުގެ ކޯސްޓްގާޑް ޝިޕް ހުރަވީ ހަދިޔާކޮށްފައެވެ.\nފާސްޓް އިންޓަސެޕްޓާ ކްރާފްޓުގެ ދުވެއްޔަކީ ގަޑިއަކު 48 މޭލެވެ. ބަންޑުން ޖަހައިފިނަމަ އަމިއްލައަށް ތެދުކުރުމުގެ ގާބިލްކަން ލިބިފައިވާ މި އުޅަނދުތަކަށް ވަޒަނެއް ނާރާނެއެވެ. އަދި އޭގައި މިސައިލް ވެސް ހަރުކުރުވޭނެއެވެ.\nއެމްއެންޑީއެފް ކަނޑުގެ ފްލީޓުގައި މިހާރު ވެސް ފާސްޓް އިންޓަސެޕްޓާގެ ފަސް އުޅަނދެއް އޮވެއެވެ. މި އުޅަނދުތަކުގެ ތެރެއިން އެ އެއް އުޅަނދަކީ ކޮރެއާ ސަރުކާރުން ރާއްޖެއަށް ހަދިޔާ ކުރި އުޅަނދެކެވެ.\nގުޅޭ ޓެގު ދިވެހި ރާއްޖެ ކޯސްޓްގާޑް އިންޑިއާ އެމްއެންޑީއެފް\nހަތިޔާރާއި ގޮވާ ތަކެއްޗާއެކު ފޭސް2 ގައި ސިފައިންގެ ތަމްރީނުތަކެއް ބާއްވަނީ\nމޫސުން ގޯސްވާނެ ކަމަށް ލަފާކުރެވޭތީ، ކަނޑުދަތުރު ކުރާއިރު ސަމާލުވުމަށް އިލްތިމާސްކޮށްފި\nވަރު އައިލެންޑް ރިސޯޓުގެ ރާ ރައްކާކުރާ ގުދަނުގައި ރޯވެއްޖެ\nކަނޑިތީމު ފަޅުގައި އޮތް ތެޔޮ ދޯންޏެއްގައި ރޯވެއްޖެ


Habeys Eid show mifaharu uthuruge rah'rashuga Habeys Eid show mifaharu uthuruge rah'rashuga\nހަބޭސް ޢީދު ޝޯވތައް މިފަހަރު އުތުރުގެ ރަށްރަށުގައި\nހަބޭސް ޢީދު ޝޯވް އެއްގެ ތެރެއިން / ފައިލް ފޮޓޯ : ހަބޭސް\nހަބޭސްގެ ބޮޑު ޢީދު ޝޯވތައް ރާއްޖޭގެ އުތުރުގެ ރަށްރަށުގައި ދޭ ގޮތަށް އެގްރޫޕުން ނިންމައިފިއެވެ.\nހަބޭސް ބޮޑުބެރު ގުރޫޕަކީ ރާއްޖޭގައި މިވަގުތު އެންމެ ޑިމާންޑު ބޮޑު އަދި އެންމެ މަޝްހޫރު މިއުޒިކް އެއް ބޭންޑެވެ. ޚާއްޞަކޮށް ޚިތާނީ ސީޒަނާއި، ބޮޑުޢީދުފަދަ ދުވަސްތަކަށް އެ ގްރޫޕުގެ ޑިމާންޑް ބޮޑުވެއެވެ.\nހަބޭސްގެ މެނޭޖަރ އަލީ ޝިފާއު ބުނީ މިފަހަރު ޢީދު ޝޯ ފަށަނީ ހއ. އުތީމުންނެވެ. މިފަހަރުގެ ޢީދު ޝޯވްތަކުގައި ބޮޑުބެރުގެ އިތުރުން އެ ގްރޫޕުގެ އެހެން ބޭންޑުތައްވެސް ޕާފޯމް ކުރާނެކަމަށް އަލީ ޝިފާއު ބުންޏެވެ. ބޮޑުބެރާއި މިއުޒިކުގެ އިތުރުން ދަނޑިޖެހުންފަދަ ޘަޤާފީ އެތައް ޙަރަކާތްތަކެއް މިފަހަރު އެގްރޫޕުން ކުރިއަށް ގެންދާނެކަމަށް އޭނާ ބުންޏެވެ.\nހއ. އުތީމާއި ހޯރަފުށީގައި ޝޯވ ދިނުމަށްފަހު ހދ އަތޮޅުގެ ބައެއް ރަށްރަށުގައި ޝޯވ ދޭ ގޮތަށް ހަމަޖެހިފައިވާކަމަށް ހަބޭސްއިން ބުނެއެވެ. މިފަހަރުގެ އީދު ޝޯވގައި ހަބޭސްގެ ދަށުން ހިންގަމުން އަންނަ އެހެން ބޭންޑުތައްވެސް ބައިވެރިވާނެއެވެ. ހަބޭސް ބޮޑުބެރުގެ އިތުރުން، ލެވިޓޭޝަން ބައި ހަބޭސްއާއި، ހަބޭސް ފިއުޝަން އަދި ހަބޭސް ޕޮޕް ބޭންޑް ޙަރަކާތްތެރިވާނެއެވެ. އަދި ދާދި ފަހުން ހަބޭސްއާ ގުޅުނު ރާއްޖޭގެ މަޝްހޫރު ރޮކް ބޭންޑް ޓްރެފިކް ޖޭމްވެސް ހަބޭސްގެ ޝޯވތަކުން މިފަހަރު ފެންނާނެއެވެ.\nމިފަހަރުގެ ޝޯތަކުގައި ރާއްޖޭގައި ބޭއްވި އެކި އެކި މުބާރާތް ތަކުން ގިނަ ބައެއްގެ މަޤުބޫލްކަން ހޯދާފައިވަ މަޝްހޫރު ފަންނާނުންތަކެއް ފެނިގެންދާނެއެވެ. ހަބޭސްގެ ބޭންޑުތަކުގައި ޙަރަކާތްތެރިވާ މަޝްހޫރު ފަންނާނުންގެ ތެރޭގައި ރާއްޖޭގައި ކުރިއަށްގެންދިޔަ އެންމެބޮޑު ފްރެންޗައިސް ޝޯވ މޯލްޑިވިއަން އައިޑަލްގެ ސީޒަން ދޭކުން މަޝްހޫރުވި އިބްރާހިމް ވަހީދު (ބޮޑުބެ) އާއި، ޓީވީއެމުން ބޭއްވި ވޮއިސް އޮފް މޯލްޑިވްސް ކާމިޔާބުކުރި ޙަސަން ޠަލާލުގެ އިތުރުން ޓީވީއެމުން ބޭއްވި ބޮޑުބެރު ޗެލެންޖުން އެންމެ މޮޅު ނަގާ ކިޔުންތެރިޔާގެ މަޤާމު ހޯދި ޢަބްދުއް ރާޒިޤް ( ރާއްޓެ) ފެނިގެންދާނެއެވެ.\nމާއެނބޫގެ "ކާކު؟" އޮގަސްޓް 10 ގައި\nމުއާގެ "ލީނާ" އަންނަމަހު 23 ގައި ސްކްރީނަށް\n"ބަވަތި - ޖައިޝާ އަންގަނީ މިފަހަރު ސަލާމަތެއް ނެތްކަމަށް"


Netherlands ge coach akah de Boer hamajahsaifi\nޑި ބޮއާ ނެދަލެންޑްސްއާ ހަވާލުވުން\nޑި ބޮއާ އަކީ ނެދަލެންޑްސްގެ ގައުމީ ފުޓްބޯޅަ ޓީމަށް ތިންވަނައަށް އެންމެ ގިނަ މެޗު ކުޅެދީފައިވާ ކުޅުންތެރިޔާ\nނެދަލެންޑްސްގެ ފުޓްބޯޅަ ޓީމުގެ ކޯޗަކަށް ޑި ބޮއާ ހަމަޖައްސާފައިވަނީ 2022 ވަނަ އަހަރު އޮންނަ ވޯލްޑް ކަޕްގެ ނިޔަލަށް\nކ. މާލެ | 25 ސެޕްޓެންބަރ 2020 | ހުކުރު 21:17 | 3,585\nނެދަލެންޑްސްގެ ގައުމީ ފުޓްބޯޅަ ޓީމުގެ ކޯޗު ފްރޭންކް ޑި ބޮއާ - ގެޓީ އިމޭޖާސް\nނެދަލެންޑްސްގެ ގައުމީ ފުޓްބޯޅަ ޓީމުގެ ކޯޗަކަށް ނެދަލެންޑްސްގެ ކުރީގެ ޑިފެންޑަރު ފްރޭންކް ޑި ބޮއާ ހަމަޖައްސައިފިއެވެ.\nޑި ބޮއާ އަކީ ނެދަލެންޑްސްގެ ގައުމީ ފުޓްބޯޅަ ޓީމަށް ތިންވަނައަށް އެންމެ ގިނަ މެޗު ކުޅެދީފައިވާ ކުޅުންތެރިޔާއެވެ. ޑި ބޮއާ ނެދަލެންޑްސްގެ ފުޓްބޯޅަ ޓީމާ ހަވާލުވީ މިދިޔަ އޮގްސްޓް މަހު ރޮނާލްޑް ކޫމަން ބާސެލޯނާއާ ހަވާލުވުމާ ގުޅިގެންނެވެ. އެއާއެކު މި މަހުގެ ކުރީކޮޅު ޔުއެފާ ނޭޝަންސް ލީގުގައި ނެދަލެންޑްސްއިން ކުޅުނު ދެ މެޗުގައި އިރުޝާދު ދީފައިވަނީ ކުރީގެ އެސިސްޓަން ކޯޗު ޑްވައިޓް ލޮޑެވެޔެސްއެވެ.\nނެދަލެންޑްސްގެ ފުޓްބޯޅަ ޓީމުގެ ކޯޗަކަށް އުމުރުން 50 އަހަރުގެ ޑި ބޮއާ ހަމަޖައްސާފައިވަނީ 2022 ވަނަ އަހަރު އޮންނަ ފީފާ ވޯލްޑް ކަޕްގެ ނިޔަލަށެވެ. އަދި އެ ޓީމުގެ އެސިސްޓަންޓް ކޯޗަކަށް ކުރީގެ ފޯވާޑް ރޫޑް ވެން ނިސްޓެލްރޫއީ ވަނީ ހަމަޖައްސާފައެވެ.\nޑި ބޮޔާ އެންމެ ފުރަތަމަ ކޯޗިންގެ ކެރިއަރު ފަށާފައިވަނީ އަޔަކްސްއިންނެވެ. އަޔެކްސްގައި ހޭދަކުރި ފަސް ސީޒަނުގެ ތެރެއިން ހަތަރު ފަހަރު އެ ޓީމަށް ޑި ބޮއާ ވަނީ ނެދަލެންޑްސް ލީގު ހޯދައިދީފައެވެ.\nއޭގެ ފަހުން 2016 ވަނަ އަހަރު ޑި ބޮއާ އިންޓަ މިލާނާ ހަވާލުވި ނަމަވެސް، އިންޓަގެ ކޯޗުކަމުން 14 މެޗަށްފަހު އޭނާ ވަނީ ވަކިކޮށްފައެވެ. އަދި އޭގެ ފަހުން ކްރިސްޓަލް ޕެލަސްއާ އޭނާ ހަވާލުވިއިރު، ފަސް މެޗަށްފަހު އެ ޓީމުގެ ކޯޗުގެ މަގާމުންވެސް ޑި ބޮއާ ވަކިކުރިއެވެ. އެންމެ ފަހުން ޑި ބޮއާ އިރުޝާދު ދީފައިވަނީ އެމެރިކާގެ މޭޖާ ލީގުގައި ވާދަކުރަމުން އަންނަ އެޓަލާންޓާ ޔުނައިޓެޑަށެވެ.


Dhaulathu ge kunfunithah hingumuge aa order | Mihaaru\nއެސްޓީއޯގެ އަހަރީ އާއްމު ޖަލްސާއެއްގައި އެކުންފުނީގެ ހިއްސާދާރުން ވޯޓު ދެނީ: ގާބިލް މީހުންގެ ހިދުމަތް ސަރުކާރުގެ ކުންފުނިތަކަށް މުހިންމު -- ނިޝާން އަލީ/މިހާރު\n21 އޮކްޓޯބަރ 2018 - 07:45 19 comments\nނިމިދިޔަ އިންތިޚާބު ވަރަށް ފުރިހަމަ އަގުލަބިއްޔަތަކުން އިދިކޮޅު ފަރާތްތަށް ކާމިޔާބުކުރި ނަމަވެސް އެއީ އިންސާފުވެރި އިންތިޚާބެކޭ ދެންނެވޭކަށް ނެތެވެ. އިންތިޚާބު ކުރިމަތިވެގެން އައިއިރު ސަރުކާރު ހިންގާ ޕާޓީން ވަރަށް ފާޅުގައި ބުނެފައިވަނީ އިންތިޚާބުގައި ކެމްޕޭން ކުރާނީ ދައުލަތުގެ ވަސީލަތް ބޭނުންކޮށްގެން ކަމަށެވެ. ކަން ވެގެން ދިޔައީ ވެސް އެހެންނެވެ. ދައުލަތުގެ ކުންފުނިތަކުގެ ވަސީލަތް ކުރީގެ އެއްވެސް އިންތިޚާބެއްގައި ބޭނުން ނުކުރާ ވަރަށް ވަނީ ބޭނުންކޮށްފަ އެވެ. ދައުލަތުގެ މީޑިއާގެ ތެރެއަށް ވެސް ވަނީ މި ނުފޫޒު ވައްދާފަ އެވެ.\nމި އިންތިޚާބުގައި ސަރުކާރު ހިންގާ ޕީޕީއެމުން ނުފޫޒު ބޭނުންކޮށްގެން ކުރި ޚަރަދު ކުރިއަށް އޮތް ދުވަސްތަކުގައި އަގުމަގު ކުރެވެން ވާނެ އެވެ. އަދި ފައިސާ ދައުލަތަށް ހޯދޭނެ މަގެއް ވެސް ހޯދަން ޖެހޭނެ އެވެ.\nޑިމޮކްރަސީގެ އުސޫލުން ސަރުކާރު ހިންގުމާ އަބަދުވެސް ހަވާލުވާނީ ރިއާސީ އިންތިޚާބު ކާމިޔާބުކުރާ ޕާޓީ އެވެ. ސަރުކާރު ހިންގުމާ ހަވާލު ވުމަކީ ވަރަށް ބޮޑު ޒިންމާއެކެވެ. ސަރުކާރު ހިނގުމާއި ޕާޓީ ހިންގުމުގެ މަސައްކަތަކީ މުޅިން ދެ ކަމެކެވެ. ސަރުކާރާ ހަވާލު ވުމަކީ ދައުލަތުގެ ވަސީލަތްތައް ޕާޓީގެ އެކި ކަންކަމަށް ބޭނުންކުރުމަށް ލިބޭ ތަޅުދަނޑިއެއް ނޫނެވެ. ނަމަވެސް މިކަން ތަފާތު ނުކުރެވޭތީ އެކަމަށް ހައްލު ހޯދުމަށް އެހެން ގައުމުތަކުގައި ގާނޫނާއި ގަވާއިދުތައް ވެސް ވަނީ ހެދިފަ އެވެ.\nއެމެރިކާގައި 1938ގެ އިންތިޚާބުގައި ދައުލަތުގެ މުވައްޒަފުން ބޭނުންކޮށްގެން ކެމްޕޭންކޮށްފައި ވާތީ އެއީ ޑިމޮކްރަސީގެ ރޫޙާ ޚިލާފު ކަމަކަށް ވާތީ ގާނޫނެއް ވަނީ ފާސްކޮށްފަ އެވެ. ހެޗް އެކްޓްގެ ނަމުން ނަންދެވިފައިވާ މި ބިލް ގާނޫނަކަށް ހެދީ 1939 ގަ އެވެ. ހެޗް އެކްޓްގެ ދަށުން އިންތިޚާބުތަކުގައި ރައީސާއި ނާއިބު ރައިސް އަދި ބައެއް މަތީ ދަރަޖައިގެ އޮފިޝަލުން ފިޔަވާ ސަރުކާރުގައި މަސައްކަތްކުރާ ޕާޓީގެ ސިޔާސީ ފަރާތްތަށް ކެމްޕޭންތަކުގައި ހަރަކާތްތެރިވުން މަނާކުރެ އެވެ.\nޕާޓީއަށް ނިސްބަތްވާ ހުރިހާ އޮފިޝަލުން ސަރުކާރުގައި މަސައްކަތްކުރި ނަމަވެސް ސިޔާސީ ހަރަކާތްތަކުގައި ބައިވެރި ނުވާން ޖެހޭ ބައިވަރު ސަބަބުތައް އެބަ ހުއްޓެވެ. ސަރުކާރުގެ ބައެއް އިދާރާތަކަކީ މިނިވަން މާހައުލެއްގައި ހިންގަން ޖެހޭ ތަންތަނެވެ. ސަރުކާރުގައި މަސައްކަތްކުރާ ސިޔާސީ މުވައްޒަފުން ސިޔާސީ ހަރަކާތުގައި ބައިވެރިވުމުން ސަރުކާރުގެ ވަސީލަތްތައް ޕާޓީގެ މަންފާއަށް ބޭނުންކުރަން ފުރުސަތު ލިބިގެންދެ އެވެ. ސިޔާސީ މުވައްޒަފުންނަކީ ވަޒީފާގެ ގޮތުން ރައްޔިތުންނަށް ޚިދުމަތްކުރަން ތިބޭ ބައެއް ނަމަވެސް، އެމީހުންގެ ވަގުތުތައް ސިޔާސީ ހަރަކާތްތަކަށް ހޭދެވެގެން ދެ އެވެ.\nމި އަހަރު ތެރޭ ވައިޓްހައުސްގެ ޑައިރެކްޓަ ފޯ ސޯޝަލް މީޑިއާ ވަނީ ޕާޓީގެ އިންތިޚާބެއްގައި ވަކި މީހަކަށް ތާއީދުކޮށް ވޯޓް ދިނުމަށް އެދި ޓްވީޓެއް ކޮށްފަ އެވެ. މިއީ ވަޒީފާގެ ނުފޫޒު ނަހަމަ ގޮތުގައި ބޭނުން ކުރުން ކަމަށް ދެކި ކޮންގްރެސްގެ ކޮމީޓީއަކުން މި މައްސަލަ ބެލި އެވެ. މިއީ ވަޒީފާއިން ދުރުކުރެވޭ ވަރުގެ ކުށަކަށް ވީ ނަމަވެސް ފުރަތަމަ ފަހަރުކަމުން އިންޒާރު ދީފައި ދޫކޮށްލި އެވެ.\nއެމެރިކާގައި ހެޗް އެކްޓްގެ ގާނޫނުގެ އަލީގައި އަޅުގަނޑުމެންގެ މާހައުލަށް އަލިއަޅުވާލުމުން ދެނެގަނެވޭ ކަމަކީ، ދައުލަތުގެ ކުންފުނިތައް ސިޔާސީނުކޮށް، ހަރުދަނާކޮށް، ފައިދާވާ ގޮތަށް ހިންގޭނީ ސިޔާސީ ނުފޫޒުން ކުންފުނިތައް ސަލާމަތްކޮށް، ގާނޫނަކުން ކުންފުނިތަކަށް ރައްކާތެރިކަން ލިބިގެންކަމެވެ. މިފަދަ ގާނޫނެއް ވުޖޫދަށް ގެނައުމުގެ މުހިންމުކަން މިއަދު ވަރަށް ބޮޑެވެ.\nނިމިދިޔަ ރިޔާސީ އިންތިޚާބުގައި ކާމިޔާބު ހޯދައި، ކުރިޔަށް އޮތް ފަސް އަހަރަށް ސަރުކާރާ ހަވާލުވުމަށް ތައްޔާރުވަމުންދާ އިއްތިހާދުގެ ސިޔާސަތަކީ ދައުލަތުގެ ކުންފުނިތައް، އާންމު ވިޔަފާރިތަކާ ވާދަވެރިކޮށް ނުހިންގުމެވެ. އެހެންކަމަށް ވަނީ ނަމަ ކުންފުނިތައް ހިންގުމުގެ ސިޔާސަތަށް ބޮޑު ބަދަލެއް ގެންނަން ޖެހެ އެވެ. ކުންފުނީގެ މައި ވިޔަފާރިއަށް ނަޒަރު ބަހައްޓައިގެން ކުރިއަށް ދިއުމަށެވެ. ކުންފުނީގެ ވިޔަފާރީގެ މަޤްސަދު ހަރުދަނާކޮށް، ނަފާ އިތުރުވާ ގޮތަށް ކުންފުނި ހިންގުމަށް އަމާޒު ހިފުމަށެވެ. ކުންފުނީގެ މަގުސަދު ހާސިލްކުރަން މިނިވަންކަން ދެވޭނީ ސިޔާސީ ނުފޫޒުގެ ކަސްތޮޅުން ކުންފުނިތައް މިންޖުކޮށްގެނެވެ.\nސިޔާސީ ދާއިރާގައި ހަރަކާތްތެރިވާހިތްވާ މީހުން ތިބޭ ހެން ޕްރޮފެޝަނަލް އަދި ޓެކްނިކަލް މަސައްކަތް ކުރަން ބޭނުން ދިވެހިން ވެސް ތިބޭނެ އެވެ. ހަމަ މިފަދައިން މިނިވަން މުއައްސަސާތަކުގައި ވެސް ޕްރޮފެޝަނަލް އަދި ޓެކްނިކަލް މަސައްކަތް އެކަނި ކުރާ ހިތްވާ ދިވެހިން ވެސް ތިބެ އެވެ. މިފަދަ ފަރާތްތަކަށް ގައުމަށް ޚިދުމަތް ކުރުމުގެ ފުރުސަތު ލިބެން ޖެހެ އެވެ.\nހުރިހާ އެންމެންނަކީ ސިޔާސީ މީހުންގެ ކިބައިން ވަޒީފާ ހޯދަން ބޭނުންވާ ބައެއް ނޫނެވެ. ޚާއްސަކޮށް މަތީ ތައުލީމް ހޯދައިގެން ޕްރޮފެޝަނަލް ނުވަތަ ޓެކްނިކަލް ފެންވަރުގައި މަސައްކަތްކުރާ ގިނަ ފަރާތްތައް ސިޔާސީ މަގާމުތައް ހޯދަން ބޭނުން ނުވެދާނެ އެވެ. އިންތިހާބުގައި ވާދަކުރަން ބޭނުންނުވެދާނެ އެވެ. ތަޢުލީމީ ގިނަ މީހުންނަކީ ޤާބިލުކަމާ އެކު ވަޒީފާ އަދާކުރެވޭނެ ފަރާތްތަކަށް ވާތީ ވެސް މެއެވެ.\nރާއްޖޭގައި ވަޒީފާގެ ފުރުސަތުތައް އަދިވެސް އޮތީ ވަރަށް ހަނިކޮށެވެ. ރިސޯޓްގައި މަސައްކަތް ކުރަން ބޭނުން ނޫން ނަމަ ދެން އޮތީ ދައުލަތުގެ ކުންފުނިތައް ނޫނީ ސިވިލް ސާވިސް އެވެ. ދައުލަތުގެ ވަޒީފާތައް ގުޅިފައި ވަނީ އެވަގުތަކު އޮންނަ ސަރުކާރަކާ އެވެ. މިވީހާ ތަނަށް ފެންނަމުން މިދަނީ ސިޔާސީ ފަރާތެއްގެ ނުފޫޒުން، އޮންނަ ގުޅުމަކުން ގިނަ ބައެއްގެ ވަޒީފާ ހަމަޖެހިގެން ދިޔަ ތަނެވެ. ދައުލަތުގެ ކުންފުންޏެއްގެ އިސް ވަޒީފާއެއް ވާދަވެރި ހައިސިއްޔަތަކުން ލިބިފައިވާ ތަނެއް ފެންނާކަށް ނެތޭ ބުނުމަކީ ގޯހަކަށް ނުވާނެ އެވެ. މިގޮތަށް ސިޔާސީ ބޭފުޅުންގެ މުއްފަތުން ދައުލަތުގެ ކުންފުނިތަކުގެ ވަޒީފާ ބަޔަކަށް ވެދުން ކުރުމުން، ސިޔާސީ ނުފޫޒު ސީދާ ކުންފުނިތަކުގެ ތެރެއަށް ވަދެގެން އެދިޔައީ އެވެ. ސިޔާސީ ބާރުން ވަޒީފާއަށް ވަންނަ އިރު ކޮންމެހެން ފުރިހަމަ ކުރަން ޖެހޭ އިޖުރާތުތައް ފުރުހަމައެއް ނުވެ އެވެ. ވަޒީފާ އަދާކުރުމުގެ ފެންވަރާއި ގާބިލުކަން ނެތަސް ވަޒީފާ ހަމަޖެހިގެން ދެއެވެ.\nކުންފުނިތަކުގެ ބޯޑާއި މެނޭޖިން ޑައިރެކްޓަރުގެ ވަޒީފާ މިގޮތަށް ހަމަޖެހިގެން ދިޔުމުން ދެން ހުރި ވަޒާފާތައް ވެސް ބެހިގެން ދަނީ މި ގޮތަށެވެ. ހިންގުމުގެ ދުރު ވިސްނުމާއި ޒަމާނީ ހިންގުމުގެ ހުނަރާއި އީޖާބީ ހިޔާލުތަކުން މަހްރޫމުވެގެން ދަނީ ދައުލަތުގެ ކުންފުންޏެވެ. ރައްޔިތުންގެ ރައުސުލްމާލެވެ.\nދައުލަތުގެ ކުންފުނިތައް ހިންގުމުގެ އައު އޯޑަރެއް ފާޅުވާން އެބަ ޖެހެ އެވެ. ބިޒްނަސް ސްކޫލުތަކުން ތައުލީމް އުނގެނިގެން ވަރަށް ގާބިލް، އެހާމެ ކެރޭ އެތައް ޒުވާނުންނެއް ކޮންމެ އަހަރަކު ވަޒީފާގެ މާކެޓަށް އެބަ ނިކުމެ އެވެ. މި ޒުވާނުންގެ ހުނަރާއި ގާބިލުކަން ތަޖުރިބާ ކުރުމަށް ދައުލަތުގެ ކުންފުނިތައް މަރުހަބާ ކިޔޭނެ ގޮތަކަށް ތަރުތީބުވާން ޖެހެ އެވެ. ރާއްޖޭގެ ވިޔަފާރި ސިކުނޑިތަކުގެ ހަކަތައިގެ އެހީއާ އެކު ރާއްޖޭން ބޭރުގައި ދައުލަތުގެ ވިޔަފާރި ކުންފުނިތައް ހަރަކާތްތެރިވެވޭނެ މަގުތައް ކޮށަން އެބަ ޖެހެ އެވެ. ދައުލަތުގެ ވިޔަފާރި ކުންފުނިތައް ޕަބްލިކް ކުންފުނިތަކަށް ބަދަލުކޮށް އާންމު ރައްޔިތުންގެ ހިއްސާވާ ތަންތަނަށް ވާން އެބަ ޖެހެ އެވެ. ކުރިމަގު އޮތީ ގިނަ މީހުންގެ ބައިވެރިވުމާއި ދުރު ވިސްނުމުންނެވެ.\nއަލީ ހާލިދަކީ ސަރުކާރުގެ ބައެއް ކުންފުނިތަކުގެ މަތީ މަގާމުތައް ފުރުއްވާފައިވާ އަދި ހިންގުމުގެ ދާއިރާ އިން މަތީ ތައުލީމު ހާސިލްކުރައްވާފައިވާ ބޭފުޅެކެވެ. އާ ގާނޫނުއަސާސީގެ ދަށުން 2008 ގައި ބޭއްވި ރިޔާސީ ފުރަތަމަ އިންތިހާބުގެ ދުވަސް ވަރު، ދައުލަތުގެ މީޑިއާގެ ސީއީއޯގެ މަގާމުގައި ހުންނެވީ އޭނާ އެވެ.\nއިތުރު ލިޔުންތައް އިގްތިސާދު ކޮލަމް ޕަބްލިކް ކުންފުނި


Covid19 Ah Kuraa Haradhu Thakaai Gulhey Audit Eh Hadhanee | Hathaavees\nކޮވިޑް19 އަށް ކުރާ ހަރަދުތަކާއި ގުޅޭ އޮޑިޓެއް ހަދަނީ\nމެއި 16, 2020 ހަތާވީސް އޮންލައިން\nކޮވިޑް 19 އާއި ގުޅިގެން އިދާރާތަކުން ކުރަމުން ގެންދާ ހަރަދުތަކާއި ގުޅޭ ހާއްސަ އޮޑިޓެއް ކުރުމުގެ މަސައްކަތް ފަށާފައިވާ ކަމަށް ފިނޭންސް މިނިސްޓަރު އިބްރާހީމް އަމީރު ވިދާޅުވެއްޖެއެވެ.\nނޭޝަނަލް އިމަޖެންސީ އޮޕަރޭޝަން ސެންޓަރުން ދަރުބާރުގޭގައި މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން މިނިސްޓަރު އަމީރު ވިދާޅުވީ ސަރުކާރުންނާއި އަދި ފިނޭންސް މިނިސްޓްރީން ވެސް ބޭނުންވަނީ ރައްޔިތުންނަށް ހާމަކަން ގޮތެއްގައި އެއްވެސް ކަމެއް ނުފޮރުވާ ހިއްސާ ކުރުމަށް ކަމަށެވެ. އަދި ކޮށްފާނެ ހުރިހާ ސުވާލަކަށް ވެސް އެންމެ ފުރިހަމަ ގޮތުގައި ޖަވާބު ދެއްވަން ބޭނުންވާ ކަމަށް އޭނާ ވިދާޅުވިއެވެ.\nއެހެންކަމުން ކޮވިޑް19 އަށް ސަރުކާރުގެ އިދާރާތަކުން ކުރަމުން ގެންދާ ހަރަދުތަކާއި ގުޅޭ އޮޑިޓެއް ކުރުމުގެ މަސައްކަތް ފިނޭންސް މިނިސްޓްރީގައި އޮންނަ ސްޓޭޓް އިންޓާނަލް އޮޑިޓް ކޮމެޓީން ކުރަމުން އަންނަ ކަމަށް އަމީރު ވިދާޅުވިއެވެ.\nއެގޮތުތުން މިދިޔަ މަހުގެ 12ވަނަ ދުވަހު އަމީރުގެ އެދިލެއްވުމަކަށް އެ ކޮމެޓީން ކޮވިޑް19 އާއި ގުޅިގެން އިދާރާތަކުން ކުރަމުން އަންނަ ހަރަދުތަކާއި ގުޅޭ އޮޑިޓެއް ކުރުމުގެ މަސައްކަތް ފަށާފައިވާ ކަމަށާއި އެ މަސައްކަތް ކުރިޔަށް އޮތް ހަފްތާގެ ތެރޭގައި ނިމޭނެ ކަމަށް އަމީރު ވިދާޅުވިއެވެ.\nކޮވިޑް19 ކޮންޓްރޯލް ކުރުމަށް ކުރާ މަސައްކަތަށް މިހާތަނަށް ވަނީ 814 މިލިއަން ރުފިޔާ ހަރަދުކޮށްފައެވެ. އެ ފައިސާގެ 72 ޕަސެންޓު ހަރަދު ކުރަނީ އެސްޓީއޯ އިން ކަމަށް އަމީރު ވިދާޅުވިއެވެ. އެހެންކަމުން ސްޓޭޓް އޮޑިޓު ކޮމެޓީން އޮޑިޓަރު ޖެނެރަލްގެ އަރިހުން ވެސް އެސްޓީއޯ ގެ ހާއްސަ އޮޑިޓެއް ކުރުމަށް އަންގާފައިވާނެ ކަމަށް އަމީރު ވިދާޅުވިއެވެ.\nރާއްޖެއިން ކޮވިޑް19 އާއި ދެކޮޅަށް ކުރަމުންދާ މަސައްކަތްތަކަށް މިހާތަނަށް ކުރި ހަރަދުތައް 814.2 މިލިއަން ރުފިޔާއަށް އަރާފައިވާއިރު މި ހަރަދުތައް އެންމެ ގިނައިން ކޮށްފައިވަނީ ހެލްތު މިނިސްޓްރީ އަދި ނޭޝަނަލް ޑިޒާސްޓާ މެނޭޖުމަންޓު އޮތޯރިޓީންނެވެ. ޖުމްލަ 814 މިލިއަންގެ ތެރެއިން މި ދެ އިދާރާއިން ވަނީ 91.5 ޕަސެންޓު ހަރަދު ކޮށްފައެވެ.\nPrevious ފްރަންޓްލައިންގައި މަސައްކަތް ކުރާ ފަރާތްތަކުގެ މުސާރަ ކުޑައެއް ނުކުރާނެ\nNext އިތުރު 47 މީހަކަށް ކޮވިޑް ޖެހިއްޖެ


އަލްފާޟިލާ ޢާބިދާ އަޙްމަދު - ދިވެހި ދައުލަތަށް ޚިދުމަތް ކުރުމުގެ އިނާމު އެއްވަނަ ބައި - 2021 - The President's Office\nއެސިސްޓެންޓް ޑިރެކްޓަރ، މިނިސްޓްރީ އޮފް ފޮރިން އެފެއާޒް\nއަލްފާޟިލާ ޢާބިދާ އަޙްމަދު\nދަފްތަރު. ނަންބަރު ރސ 2181\nޢާބިދާ އަޙްމަދު، ސަރުކާރަށް ޚިދުމަތް ކުރައްވަމުން ގެންދަވާތާ މިހާރު 40 އަހަރަށްވުރެ ގިނަ ދުވަސްވެއްޖެއެވެ. ސަރުކާރަށް ޚިދުމަތް ކުރައްވަން ފެށްޓެވީ، މުލީއާގޭ މެއިޑެއްގެ ވަޒީފާއިން 15 ނޮވެންބަރު 1978 ގައެވެ. މެއިޑެއްގެ ވަޒީފާއިން 8 ޖޫން 1982 ގައި ވަކިވެވަޑައިގަތުމަށްފަހު، އަލުން ޚިދުމަތް ފެށްޓެވީ 26 ސެޕްޓެންބަރު 1983 ގައި މޯލްޑިވްސް އެއަރޕޯޓްސް އޮތޯރިޓީގެ ޓެލެފޯން އޮޕަރޭޓަރެއްގެ ވަޒީފާއިންނެވެ. އޭގެފަހުން 15 އޮގަސްޓު 1985 ން ފެށިގެން ޚިދުމަތް ކުރައްވަމުން ގެންދަވަނީ، މިނިސްޓްރީ އޮފް ފޮރިން އެފެއާޒްގައެވެ. މި ވޭތުވެދިޔަ ދިގު މުއްދަތުގެ ތެރޭގައި، ޢާބިދާވަނީ އެ މިނިސްޓްރީއަށް އަގުހުރި ޚިދުމަތްތަކެއް ކޮށްދެއްވައިފައެވެ.\nޢާބިދާ އަޙްމަދު، މިނިސްޓްރީ އޮފް ފޮރިން އެފެއާޒްގައި އެންމެ ގިނަ ދުވަހު ޚިދުމަތް ކުރައްވައިފައިވަނީ، އެ މިނިސްޓްރީގެ އިދާރީ ހިންގުމާބެހޭ ސެކްޝަންތަކުގައްޔާއި، ޑިޕާޓްމަންޓްތަކުގައެވެ. އަދި، ދިވެހިރާއްޖެއިން ޚާރިޖީ ގުޅުން ޤާއިމުކޮށްފައިވާ ޤައުމުތަކުން ދިވެހިރާއްޖެއަށް ޒިޔާރަތް ކުރައްވާ އެ ޤައުމުތަކުގެ ދައުލަތްތަކުގެ އިސްވެރިންގެ ޕްރޮޓޮކޯލް އަދި މެހްމާންދާރީ އަދާކުރެއްވުމުގެ މަސައްކަތްތަކުގައި، ހީވާގިކަމާއި ފަންނުވެރިކަމާއެކު ވަނީ ގިނަގުނަ މަސައްކަތްތަކެއް ކޮށްދެއްވައިފައެވެ. މީގެއިތުރުން، ޒަމާނާއެކު އެ މިނިސްޓްރީގެ އިދާރީ ހިންގުމަށް އަންނަމުންދިޔަ ބަދަލުތައް ތަންފީޒު ކުރުމުގައި ޢާބިދާގެ ހިއްސާ ވަރަށްބޮޑެވެ.\nޢާބިދާ އަޙްމަދަކީ، ދިގު މުއްދަތެއްގައި އިޚްލާޞްތެރި މަސައްކަތްޕުޅުތަކެއް ކުރައްވައިފައިވާ އަދި އަލަށް އެ މިނިސްޓްރީއާ ގުޅިވަޑައިގަންނަވާ ޒުވާން މުވައްޒަފުން، އެމިނިސްޓްރީގެ މާޙައުލަށް އަހުލުވެރިކުރުވުމަށްޓަކައި އެހީތެރިކަން ފޯރުކޮށްދެއްވަމުން ގެންދަވާ ނަމޫނާ ބޭފުޅެކެވެ. އަދި ޤާބިލު މުވައްޒަފުންތަކެއް އެ މިނިސްޓްރީގައި އުފެއްދެވުމަށާއި، ޚާރިޖީ ޚިދުމަތުގެ ތާރީޚު މިހާރުގެ މުވައްޒަފުންނަށް ފޯރުކޮށްދެއްވުމަށް މެދުވެރިވި ފާލަމަކަށް ވެގެން ގޮސްފައިވަނީވެސް ޢާބިދާ އަޙްމަދެވެ.\nޢާބިދާ އަޙްމަދަކީ، މިނިސްޓްރީ އޮފް ފޮރިން އެފެއާޒަށް އެކި ކަންކަމުގައި ގުޅުއްވާ ބޭފުޅުން އެދިވަޑައިގަންނަވާ ކަންކަން، ހަމަޖައްސާފައި އޮންނަ އުސޫލެއްގެ ތެރެއިން ކޮށްދެއްވުމުގައިވެސް އެހެން މުވައްޒަފުންނަށް ނަމޫނާ ދައްކަވައިފައިވާ ބޭފުޅެކެވެ.\nޢާބިދާ އަޙްމަދު، މިނިސްޓްރީ އޮފް ފޮރިން އެފެއާޒްގައި ފުރުއްވައިފައިވާ މަގާމުތަކުގެ ތެރޭގައި،2ނަންބަރު ކާތިބާ ކަމުގެ އިތުރުން، ސީނިއަރ ކްލާކް ކަމާއި، އެސިސްޓެންޓް ސެކްރެޓަރީ ކަމާއި، ސެކްރެޓަރީ ކަމާއި، އެސިސްޓެންޓް ޑެސްކް އޮފިސަރ ކަމާއި، ޑެސްކް އޮފިސަރ ކަމާއި، ސީނިއަރ ޑެސްކް އޮފިސަރުކަން ހިމެނެއެވެ.


Bidheyseennah Hulhumale' aai Gulhifalhugai vaguthee boahiyaavahikan hamajassaidhenee | Mihaaru\nބިދޭސީންނަށް ހުޅުމާލެ އާއި ގުޅިފަޅުގައި ވަގުތީ ބޯހިޔާވަހިކަން ހަމަޖައްސައިދެނީ\nހުޅުމާލޭގައި ބިދޭސީންނަށް އިމާރާތްކުރާ އެކޮމޮޑޭޝަން ބްލޮކްތަކުގެ މަސައްކަތް ކުރިއަށް ދަނީ. --ފޮޓޯ/މާލެ ސިޓީ ކައުންސިލް\n12 އެޕްރީލް 2020 - 16:33\nމާލޭގެ މޭޔަރު، ޝިފާ މުހައްމަދު މިއަދު ވިދާޅުވީ ކޮވިޑް-19 އާއްމުންގެ ތެރޭގައި ފެތުރުން ހުއްޓުވަން އަޅާ ފިޔަވަޅުތަކުގެ ތެރޭގައި، ތޮއްޖެހިގެން އުޅޭ ބިދޭސީންނަށް އެކޮމެޑޭޝަން ބްލޮކްތަކެއް ހަދައި، އެ މީހުން ބަދަލުކުރުން ހިމެނޭ ކަމަށެވެ. އިކޮނޮމިކް މިނިސްޓްރީ އާއި ކަމާބެހޭ އެކި އިދާރާތައް ގުޅިގެން ފަށާފައިވާ މަސައްކަތުގައި ބަލަނީ ވީހާ ވެސް އަވަހަކަށް މާލެ އިން ބަދަލުކުރަންޖެހޭ ބިދޭސީން ހުޅުމާލެ އާއި ގުޅީފަޅަށް ގެންދިއުމަށް ކަމަށް ވެސް ވިދާޅުވި އެެވެ.\n"އަޅުގަނޑުމެން މި ބަލަނީ މި އެކޮމެޑޭޝަން ބްލޮކްތައް ނިންމުމާ އެކު، ހައެއްކަ މަސް ތެރޭގައި، ބިދޭސީންނަށް ވެސް އިންސާނުން އެކަށީގެންވާ ގޮތަކަށް ދިރިއުޅެވޭނެ ގޮތެއް ހޯދައިދޭން،" ޝިފާ ވިދާޅުވި އެވެ.\nއާއްމުންގެ ތެރޭގައި، ބަލި ފެތުރިދާނެ ކަމުގެ ކަންބޮޑުވުމާ އެކު، އެންމެ އަވަސް ހައްލެއް ހޯދަން ޖެހިފައިވާ އެއް ބައަކީ، އެއްތަނެއްގައި ގިނަ ބަޔަކު ތޮއްޖެހިގެން ދިރިއުޅޭ ބިދޭސީން ކަމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ވަނީ ކަމާބެހޭ އިދާރާތަކަށް ލަފާ ދީފަ އެވެ.\nހުޅުމާލޭގައި ބިދޭސީންނަށް އެކޮމެޑޭޝަން ބްލޮކްތައް އިމާރާތް ކުރުމުގެ މަސައްކަތް ނައިބު ރައީސް ފައިސަލް ނަސީމް ބައްލަވާލައްވަނީ. --ފޮޓޯ/މާލެ ސިޓީ ކައުންސިލް\nމިއާއެކު، މާލޭ ސިޓީ ކައުންސިލުން ވަނީ މާލޭގެ ގޭގެ އަށް ޒިޔާރަތްކޮށް، ކޮންޓެކްޓް ޓްރޭސިން ފަސޭހަ އިން ހެދޭނެ ގޮތަށް، އެ މީހުންގެ މައުލޫމާތު އެއްކޮށްފަ އެވެ.\nޝިފާ ވިދާޅުވީ އެއް ކޮޓަރީގައި 50 ވަރަކަށް ބިދޭސީން ވެސް ވަރަށް ހާލުގައި ދިރިއުޅެމުން އެބަދާ ކަމަށެވެ. އެންމެ އަވަހަށް ނިމޭ އެކޮމެޑޭޝަން ބްލޮކްތަކަށް މީހުން ބަދަލުކުރަމުން އަންނާނެ ކަމަށް ވެސް ވިދާޅުވި އެވެ.\nއޭނާ ވިދާޅުވި ގޮތުގައި، ބިދޭސީންނަށް މާލޭގައި ކުއްޔަށް ދޫކުރާ ތަންތަނުގެ ހާލަތު ރަނގަޅުކުރަން އިކޮނޮމިކް މިނިސްޓްރީން ވަނީ އުސޫލެއް އެކުލަވާލައިފަ އެވެ. ތަންތަން ދެން ކުއްޔަށް ދޫކުރޭވެނީ އެ އުސޫލްތަކާ އެއްގޮތަށް ކަން ޝިފާ ފާހަގަކުރެއްވި އެވެ.\n"ބިދޭސީންގެ ސަބަބުން އަޅުގަނޑުމެން އިކޮނޮމީ އަށް ފައިދާތަކެއް ކުރޭ. އެެންވީމާ އެ މީހުން ދިރިއުޅޭ ތަންތަނުގެ ހާލަތު ރަނގަޅު ކުރުމަކީ އެންމެންވެގެން ކުރަން ޖެހޭނެ ކަމެއް،" އޭނާ ވިދާޅުވި އެވެ.\nއެކަމަކު، މާލޭގައި ނަން ހިނގާ ކުންފުނިތަކުގައި މަސައްކަތް ކުރާ ބިދޭސީން ވެސް ވަރަށް ނިކަމެތި ހާލުގައި ދިރިއުޅެމުންދާ ކަމަށް ވިދާޅުވި އެވެ.\nVice President @FaisalNasym along with Mayor @SifaMohammed and senior officials of @hdcmaldives checking the work progress of the new expatriate accommodation facility at Hulhumale phase2. pic.twitter.com/0BEC04bPZ9\n— Male' City Council (@MaleCitymv) April 12, 2020\nބިދޭސީންނަށް ހުޅުމާލޭގައި ހަދާ ވަގުތީ އެކޮމަޑޭޝަންގެ މަސައްކަތްތައް ނައިބު ރައީސް ފައިސަލް ބައްލަވައިލެއްވުން\nބިދޭސީންގެ މައްސަލަ އަށް ހައްލު ހޯދުމާ ގުޅޭ ގޮތުން އިކޮނޮމިކް މިނިސްޓަރު ފައްޔާޒް އިސްމާއިލް ވިދާޅުވެފައި ވަނީ، ގަވާއިދުގެ ތެރެއަށް ވަނުމަށް މިދިޔަ އަހަރުގެ ސެޕްޓެމްބަރު މަހު ހުޅުވައިލި ފުރުސަތުގައި 40،000 މީހުން ރަޖިސްޓަރީ ވެފައިވާ ކަމަށެވެ. އޭގެ ތެރޭގައި އެއްވެސް ލިޔެކިޔުމެއް ނެތް މީހުން ވަރަށް ގިނަ ކަމަށް އޭނާ ވިދާޅުވި އެވެ.\nކުރިއަށް އޮތް ހަފުތާއެއްހާ ދުވަހުގެ ތެރޭގައި އޭގެތެރެއިން 1،500 އެއްހާ ބިދޭސީން ރަނގަޅު ފެންވަރެއްގެ އެކޮމެޑޭޝަންތަކަށް ބަދަލުކުރާނެ ކަމަށް ވެސް އނާ ވަނީ ވިދާޅުވެފަ އެވެ. މިނިސްޓަރު ފައްޔާޒު ވެސް ވިދާޅުވެފައިވާ ގޮތުގައި އެއް ކޮޓަރީގައި 50 ބިދޭސީން އުޅޭ ތަންތަން ވެސް މާލޭގައި އެބަހުއްޓެވެ. އެގޮތުން ދިރިއުޅުން އެހެން ތަންތަނަށް ބަދަލުކުރަންޖެހޭ 200 ވަރަކަށް ތަން ފާހަގަކުރެވިފައިވާ ކަމަށް އޭނާ ވިދާޅުވި އެވެ.\nމާލޭގެ މޭޔަރު ޝިފާ މުހައްމަދު ދިވެހި ސަރުކާރު ބިދޭސީން ހުޅުމާލެ ގުޅިފަޅު މާލެ ސިޓީ ކައުންސިލް އިކޮނޮމިކް މިނިސްޓްރީ މާލެ\n64 ކޮމެންޓް, 90 ރިއެކްޝަންސް\nސަޅި. ދިވެހިންނަކީ އަބަދުވެސް މެހުމާނުންނަށް ކަމޭހިތާ ބައެއް. ދުނިޔޭގެ ފެންވަރުގައި ތަރައްޤީވެ ފައްކާވެފައިވާ މާލޭގެ ރަށްވެހީންނާއި ސަރުކާރަށް މެހުމާނުންކަމުގައި ބެލެވެނީ، މާލެއަށް ބޭރުން އަރާތިބި ފަރުދޭސީން. ރާއްޖެތެރޭން އަރާތިބި ބީރައްޓެހިންނެއް ނޫން. "މިޢަމަލު ކްލިއަރު ހައިން"\nގަވާއިދާ ޙިލާފަށް އުޅު މުން ރަގަޅު އެކޮ މެޑޭޝަން ހިލޭ.ކެއު މާ ހުރުން ހިލޭ.ކޮވިޑް19އާގުޅިގެން ދި މާވި ދަތިކަ މުން މަސްތުވާތަކެއްޗަށް ދަތިވެއްޖެކަ މަށް މަސްއޫލުވެރިޔަކު މަޖުލިހު ކޮ މެޓީގަ ބުނެފި.ހިކިއެއްޗެހި ލިބުން ދަތިވާތީ ދިޔާއެއްޗެހި ލިބޭނެ މަގުތަނަވަސްކޮއްދޭންވީއޯ...މިކިޔާއެއްޗެކަށް ވިސްނާލީ ކިތައް މީހުން.ވަޒީފާގެއްލި މުސާރަ އުނިވެ ހަރަދުކުރަންޖެހޭ އާއިލާގެ ހާލަތާ މެދު ފިކުރުބޮޑު ނުނިދިތިބީ ދިވެހި ކިތައް ރައްޔިތުން.ސަރުކާރުންބުނަނީ ލޯނުނަގަން..\nކޮންއިރަކުންތޯ ތިޔަތަން އެ މީހުންނަށް ރަޖީސްޓްރީކޮށް އައިޑީކަޑު ދިވެހިރައްޔިތެއްގެ އައިޑީކަޑު ދޫކުރެވޭނީ މިހެން ބުނެލަން ޖިހެނީ ވޯޓުވެސް ލާންބޭނުންވާތީވެ އަނެއްކޮޅުން ޖޫރި މަނާކުރަން ކާޑުވެސް އެއޮތީ ދެވިފަ ...އިމިގްރެޝަން ކާޑު ކަަ ަމކުނުދޭ ޤާނޫނެއް ޤަވާއިދެއް ހިގާ ކާޑެއްނޫން އެއީކީ\nނުފޫޒުން ޓިކެޓް އެކަނިތޯ..؟ ސަރުކާރުގައި ބިން ހުސްވީތޯ.. މަޖިލިސް މެމްބަރު ޖާބިރު ގެ ކުލިނުދައްކާ އޮތް ބިމެއް ކުލި މާފުކޮށްފައި އަދި އެބިން ދައުލަތަށް ކުއްޔަށް ނަގާފަ އެވަރުން ނުވެގެން އެތަނުގައި ސަރުކާރުގެ ޚަރަދުގައި އިމާރާތެއް އަޅާފަ ބިދޭސީން ބަދަލުކުރަނީ..! މިއީ މާރޯ ދުވާލު ދައުލުަތުން ވައްކަން ކުރުން ނޫންދެން ކޯޗެކޭ ބުނެވޭނީ.. މި އޮތީ ވާ ގައުމެއް.. މަޖިލީހުގައި މީނާ އަނގަ ގަދަވާތީވެ.. މާތިރިކުރަން ވެގެން ހެދި އެސްފިންނާ ފަނޑިތައެކޯލަ..!\nފައްޔާޒު އިސްތިއުފާ އަށް ގޮވާލަން.\nމާލޭގަ އުޅޭ ރާއްޖެތެރޭ މީހުންވެސް ވަރަށް ކުދިކުދި ތަންތަން ކޮޅުގަ ކުއްޔަށް ވަންނާނެ ތަނެއް ގެދޮރެއްވެސް ނެއް ކިތަމެ ބަޔަކު އެބަތިބި ރަށުގަވެސް ގެދޮރެއް ނެއް މާލެ ކިއްކުރަން ރާއްޖޭގެ އެއްވެސް ތަނެއްގަ ގެދޮރުނެއް ދިވެހިންނަށް އޮތީ ކޮންގޮތެއްބާ!!!!\nއަހަރެމެން މި މި އުޅެނީ ބޮޑު ކުލީގަ، ފްލެޓަށް އެޕްލައި ކޮށްކޮށް ވަރުބަލި ވެއްޖެ، އެވެސް ލިބެނީކީ ނޫން، އެކަމަކު ގަވާއިދާ ޚިލާފަށް އުޅޭ ބިދޭސީންނަށް މިދެނީ އެކޮމޮޑޭޝަނާ ކެއުމާވެސް، އަހަރެމެންގެ ގައުމެއްތަ މިއީ ނޫނީ އެމީހުންގެ ގައުމެއްތަ މިއީ؟؟؟؟ އަހަރުމެންވެސް ދެން ދިމާކުރަންވީ ގަވާއިދެއް ހެދިފަ ހުރިއްޔާ އެއަށް ތަބާނުވެ އުޅެން، އޭރުން ފުލެޓްގަނޑެއްްވެސް ލިބިދާނެ ތޯއްޗެ.\nތޮއްޖެހިގެން އުޅޭ ބިދޭސީން އެކަނިތޯ މާލޭގެ މޭޔަރަށް ފެންނަނީ. މިމާލޭގައި ތޮއްޖެހިގެން ދިވެހި އާއިލާތައް ނޫޅެނީތޯ؟ އެމީހުން ނުފެންނަނީތޯ؟ވަރަށްހާލުގައި އުޅޭ ދިވެހިން ނެތީތޯ؟ މާލޭގެ ގޭގެއަށް ޒިޔާތަރްކުރި އިރު މުޅިންވެސް ފެނުނީ ބޭރު މީހުންތޯ؟ މޭޔަރުގެ ފަރާތުން މިސުވާލުތަކަށް ޖަވާބެއް ބޭނުން.\nތިޔަބަންގާޅީން ޤާނޫނާޤަވާޢިދާ ޚިލާފައް އެތެރެކޮއްގެން މިލިއަނަރުންނައްވެފާއެބަތިބި މިކަންކުރިގޮތަކީ ރިސޯޓުހަދަން ކުރީގެސަރުކާރުންދޫކުރިރައްތައްހެދުމުގެނަމުގާ އަލައްއެޖެންސީތައްހަދައިގެން ރަށަކައް150ހުން200އިންކޯޓާނަގައިގެން6މަހު އަނެއްބަޔަކީއަތައްޕާސްޕޯޓުދީފާއަމިއްލަޔައްވިސާޖަހައިގެން އުޅެންދޫކޮއްލާމީހުން.އަނެއްކެޓގަރީއަކީ,އެމްޕުލޯޔަރައްޖިޒީދީގެންއަމިއްލަމަސައްކަތްކުރާމީހުން މިތިންބާވަތުގެމީހުންއެތެރެކުރިފަރާތްތައްއިމިގުރޭސަނައްއެގޭނެއެމިގުރޭސަނުންއެމީހުންހޯދާފިޔަވަޅުއަޅަންޖެހޭނެއެމީހުންފުރުމުގެޚަރަދުއެފަރާތުންކުރަންޖެހޭނެ\nއަހަރެމެންގެ ޓެކްސް ލާރި ބިދޭސީންގެ ފުޑް އެންޑް އެކޮމޮޑޭޝަން. އަށް\nއަހަރެމެންވެސް ޓެކަސް ދައްކަން.


SunOnline: Enme bodu iskameh dhenee hamalaa thahugeegu kuran, beyruge ehee hoadhaanan: Home Minister\nއެންމެ ބޮޑު އިސްކަމެއް ދެނީ ހަމަލާ ތަހުގީގުކުރަން، ބޭރުގެ އެހީ ހޯދާނަން: ހޯމް މިނިސްޓަރު\nޝަފްނާ ހުސައިން 06 May 2021, 23:11\nހޯމް މިނިސްޓަރު -- ސަން ފޮޓޯ/ ފަޔާޒު މޫސާ\nގ. ކެނެރީގޭ ސަރަހައްދުގައި މިރޭ އެއްޗެއް ގޮއްވާލައި ދިން ހަމަލާގައި، ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް އަނިޔާވެފައި ވާއިރު، ފުލުހުން އެންމެ އިސްކަމެއްދޭ މައްސަލައެއްގެ ގޮތުގައި އެ މައްސަލައިގެ ތަހުގީގު ފަށާފައިވާ ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nއެއްޗެއް ގޮއްވާލާފައި ވަނީ ރައީސް ނަޝީދު ކާރަށް އަރާވަޑައިގަންނަވަނިކޮށެވެ. އެ ގޮވުމުގައި އެމަނިކުފާނަށް އަނިޔާވެ އޭޑިކޭގައި އަންނަނީ ފަރުވާދެމުންނެވެ. ނަމަވެސް އެމަނިކުފާނުގެ ހާލުކޮޅު ރަނގަޅު ކަމަށް އޭޑީކޭ އިން ވަނީ ބުނެފަ އެވެ.\nހޯމް މިނިސްޓަރު މިރޭ 'ސަން' އަށް ވިދާޅުވީ އެމަނިކުފާނުގެ ހަށިކޮޅުގައި އެކިވަރުގެ ޒަހަމްތައް ހުރި ނަމަވެސް، ފުރާނައަށް ނުރައްކާވާފަދަ އަނިޔާއެއް ލިބިފައި ނުވާކަމަށެވެ.\nހޯމް މިނިސްޓަރު ވިދާޅުވީ މިއީ ވަރަށް ލާއިންސާނީ އަދި އިސްލާމީ ހަމަތަކާ ވެސް ހިލާފު އަމަލެއް ކަމަށެވެ.\n"ރައްޔިތުންގެ ސަލާމަތާ ރައްކާތެރިކަން ގެއްލިގެންދާ ފަދަ ގޮތަކަށް އެއްވެސް ފަރުދަކު މިފަދަ ގޮތަކަށް ހަމަލާ ދިނުމަކީ ވަރަށް ފިނޑި އަމަލެއް،" އިމްރާން ވިދާޅުވި އެވެ.\nވަކިން ހާއްސަކޮށް ދައުލަތުގެ އެންމެ އިސް ވެރިންނަށް އަމާޒުކޮށް، ރަމަޟާން މަހުގެ ބަރަކާތްތެރި ރޭތަކުގެ ތެރެއިން ރެޔެއްގައި މިފަދަ ހަމަލާއެއް ދިނުން އެންމެ ހަރުކަށި އިބާރާތުން ކުށްވެރި ކުރާ ކަމަށް މިނިސްޓަރު ވިދާޅުވި އެވެ.\nމިނިސްޓަރު ވިދާޅުވީ މިހާރު ފުލުހުން އެންމެ އިސްކަމެއް ދީގެން ބަލަމުން އަންނަނީ މި މައްސަލަ ކަމަށާއި، އެކަމުގައި ޝާމިލުވާ މީހުން ހޯދައި އިންސާފުގެ ކުރިމައްޗަށް ގެންނާނެ ކަމަށެވެ.\n"އަޅުގަނޑުމެންނާ ގުޅިގެން މަސައްކަތްކުރާ ރަހުމަތްތެރި ގައުމުތަކުގެ އެހީތެރިކަން މިކަމުގައި ހޯދާނަން. މިކަން ކުރި ބަޔަކު ހޯދާ އިންސާފުގެ ކުރިމައްޗަށް ގެންނާނަން،" މިނިސްޓަރު ވިދާޅުވި އެވެ.


އިންޑިއާއިން އިއްޔެ އެކަނިވެސް 1،50،000 މީހުންނަށް ބަލިޖެހި 3،028 މީހުން މަރުވި | Sandhaanu\nއިންޑިއާއިން އިއްޔެ އެކަނިވެސް 1،50،000 މީހުންނަށް ބަލިޖެހި 3،028 މީހުން މަރުވި\nއިންޑިއާއިން އިއްޔެ (އާދީއްތަ ދުވަހު) އެކަނިވެސް، 1،50،527 މީހުންނަށް ކޮރޯނާ ވައިރަސް ޖެހި، އެ ބަލީގައި 3،028 މީހުން މަރުވެފައިވާކަމަށް އެ ގައުމުގެ ސިއްހީ އިދާރާތަކުން ބުނެފިއެވެ.\nހޮނިހިރު ދުވަހު އިންޑިއާއިން އެއްލައްކަ 90 ހާހަށްވުރެ ގިނަ މީހުންނަށް ބަލި ޖެހި، 3،814 މީހުން ބަލީގައި މަރުވެފައިވެއެވެ.\nމޭ މަހުގެ 8 ވަނަ ދުވަހު އިންޑިއާއިން 3،90،000 އަށްވުރެ ގިނަ މީހުންނަށް ކޮރޯނާ ވައިރަސް ޖެހިފައިވެއެވެ. ކޮރޯނާ ވައިރަސް ޖެހިގެން އިންޑިއާއިން އެންމެ ގިނަ ބަޔަކު މަރުވެފައި ވަނީ މޭމަހުގެ 23 ވަނަ ދުވަހުގައެވެ. އެ ދުވަހު 4،191 މީހުން މަރުވެފައިވެއެވެ.\nއިންޑިއާއިން ކޮރޯނާ ވައިރަސް ޖެހޭ މީހުންނާއި ބަލީގައި މަރުވާ މީހުންގެ އަދަދު މޭމަހުގެ ތެރޭގައި ވަރަށް ބޮޑަށް މައްޗަށް ދިއުމަށް ފަހު މިހާރު ވަނީ މަޑުމަޑުން އެ އަދަދު ތިރިވާން ފަށާފައެވެ. އެގޮތަށް މެދުވެރިވާން ފެށީ، ބަލި ބޮޑަށް ފެތުރެމުންދާ ސަރަހައްދުތައް ފުރަބަންދުކޮށް، ވަރަށް ހަރުކަށި ފިޔަވަޅުތައް އެޅުމާ ގުޅިގެންނެވެ.\nއިންޑިއާގެ ސިއްހީ ދާއިރާއިން ކޮންމެ ދުވަހަކު ނެރޭ ހިސާބުތަކުގައި ބައެއް ސްޓޭޓުތަކާއި ސަރަހައްދުތަކުގެ ހިސާބު ހިމަނާފައި ނުވުމުން، ދުވާލެއްގެ މައްޗަށް ބަލި ޖެހޭ މީހުންނާއި މަރުވާމީހުންގެ ހަގީގީ އަދަދު އުޅޭނީ ސަރުކާރުން ނެރޭ އަދަދުތަކަށްވުރެ މަތީގައިކަމަށް ތަޖުރިބާކާރުން ދަނީ ބުނަމުންނެވެ.\nއިންޑިއާއިން ކޮރޯނާ ވައިރަސް ޖެހޭ މީހުންނަށާއި މަރުވާ މީހުންނަށް ދޭންޖެހޭ ފަރުވާއާއި ޚިދުމަތް އެކަށީގެންވާ ވަރާ ގާތަށްވެސް ނުދެވޭތީ ބޮޑުވަޒީރު ނަރެންދުރަ މޯދީގެ ސަރުކާރަށް އެތައް މިލިއަން ބަޔަކު ދަނީ ވަރަށް ބޮޑަށް ފާޑުކިޔަމުންނެވެ.


Shaheedhunge dhuvahuge rasmee jalsaa cancel kohfi - AO News Shaheedhunge dhuvahuge rasmee jalsaa cancel kohfi\nހޮނިހިރު ,4އޭޕްރީލް 2020\nކޮވިޑް-19 އާއި ގުޅޭގޮތުން ރައީސް، ލަންކާގެ ބޮޑުވަޒީރާއި މަޝްވަރާކުރައްވައިފި\nލަންކާ އާއި އިންޑިއާގެ ކޮޗިންގައި ތިބި ދިވެހިންނަށް ޚާއްސަ ފްލައިޓެއް މޯލްޑިވިއަން އިން ބާއްވަނީ\nސްކޫލްތަކުގެ ބަންދުގެ މުއްދަތު އަނެއްކާވެސް އެއް ހަފްތާއަށް އިތުރުކޮށްފި\nކޮވިޑް-19: ނެގެޓިވްވުމުން 49 މީހަކު ކަރަންޓީނުން ދޫކޮށްލައިފި\nއަގު ކޮންޓްރޯލްކޮށް، އަގު ބޮޑުކޮށް ވިއްކާނަމަ ޖޫރިމަނާކުރަން ނިންމައިފި\nވައިގެ ޒަރީއާއިންވެސް ކޮރޯނާ ވައިރަސް ފެތުރުގެ ފުރުސަތު އެބައޮތް\nރާއްޖެއަށް ދަތުރު ކުރަމުންދާ ކާގޯ ބޯޓެއްގެ އިންޖީނުގައި ރޯވެއްޖެ\nLast updated on : 2020-04-04 10:50\n13 އޭޕްރީލް 2019ގައި ބޭއްވި ޝަހީދުންގެ ދުވަހުގެ ރަސްމީ ޖަލްސާގެ ތެރެއިން - ފޮޓޯ: ރައީސް އޮފީސް\nޝަހީދުންގެ ދުވަހުގެ ރަސްމީ ޖަލްސާ ކެންސަލްކޮށްފި\nމި އަހަރުގެ ޝަހީދުންގެ ދުވަހުގެ ރަސްމީ ޖަލްސާ ކެންސަލްކޮށްފި އެވެ.\nޝަހީދުންގެ ދުވަހުގެ ރަސްމީ ޖަލްސާއަށް ތަން ތައްޔާރުކޮށްދީ، ސައުންޑް އަދި ލައިޓިންގ ހަމަޖައްސައިދޭނެ ފަރާތެއް ހޯދުމަށާއި، އެ ޖަލްސާގެ ރިފްރެޝްމަންޓް ތައްޔާރުކޮށްދޭނެ ފަރާތެއް ހޯދުމަށް މިނިސްޓްރީ އޮފް ހޯމްއެފެއާޒް އިން އިއުލާންކުރީ މިދިޔަ އާދިއްތަ ދުވަހު އެވެ.\nނަމަވެސް މިއަދު ހޯމް މިނިސްޓްރީން ވަނީ އެ ދެ އިއުލާންވެސް ބާތިލްކޮށްފަ އެވެ. އެގޮތުން އެ މިނިސްޓްރީން ބުނީ ކޮރޯނާވައިރަސް އައުޓްބްރޭކާއި ގުޅިގެން 1 ޝައުބާން 1441، 24 މާރިޗު 2020 ވާ އަންގާރަ ދުވަހުގެރޭ އިސްލާމީ މަރުކަޒު މައިދާނުގައި ބޭއްވުމަށް ހަމަޖެހިފައިވާ ޝަހީދުންގެ ދުވަހުގެ ރަސްމީ ޖަލްސާ، މިހާރު ކެންސަލް ކުރެވިފައިވާ ކަމަށެވެ.\nޗައިނާގެ ވުހާން އިން އުފެދުނު ކޮރޯނާވައިރަސްގެ ސަބަބުން ޖެހޭ ކޮވިޑް-19 ވަނީ މިހާރު ރާއްޖެއިންވެސް ފެނިފައެވެ.\nއެގޮތުން މިހާތަނަށް ރާއްޖެއިން ކޮވިޑް-19 އަށް ޕޮޒިޓިވްވެފައިވާ ހަ މީހަކު ވަނީ ފެނިފައެވެ. އޭގެ ތެރެއިން ހަތަރު ކޭސްއަކީ މި ވައިރަސް ފުރަތަމަ ފެނުނު ކުރެއްދޫ އައިލެންޑް ރިސޯޓުން ފެނުނު ކޭސްތަކެކެވެ. އަނެއް ދެ މީހުންނަކީ ސޭންޑީސް ބަތަލާއަށް ޗުއްޓީ ހޭދަކޮށްލަން އައިސްފައި ތިބި އިޓަލީވިލާތުގެ ދެ ފަތުރުވެރިންނެވެ.\nމުޅި ދުނިޔޭގައި މިހާރު ކޮވިޑް-19 ޖެހުނު މީހުންގެ އަދަދު 114,571 އަށް އަރާފައިވާއިރު، އެ ބަލީގައި މަރުވި މީހުންގެ އަދަދު ވަނީ 4,029 އަށް އަރައިފަ އެވެ. މި ނުރައްކާތެރި ބަލި އަދިވެސް ދުނިޔޭގެ އެކި ހިސާބުތަކުގައ ހަލުވިކަމާއެކު ފެތުރެމުންދާއިރު، މި ބަލިން ރައްކާތެރިވުމަށް އަޅަންޖެހޭ ހުރިހާ ފިޔަވަޅުތަކެއް އަޅަމުން އަންނަ ކަމަށް ދިވެހި ސަރުކާރުން ވަނީ ބުނެފައެވެ.\nމި އަހަރުގެ ފުރަތަމަ ޔޫތު ލީޑާސް ނެޓްވޯކް ފޯރަމް ފަށައިފި\nމިނިސްޓަރ އިމްރާން, އިންޑިއާގެ ހޯމް މިނިސްޓަރާ ބައްދަލުކުރައްވައިފި\nރާއީސް ޔާމީން ހުންނަވަނީ ކުރީގެ ދެ ރައީސުން ވެސް ހުންނެވި ތަނުގައި-އިމްރާން\nއެއްބައިވަންތަކަމުގެ ދުވަހުގެ ރަސްމީ ޖަލްސާ މިއަދު ވިލުފުށީގައި\nބާރުގަދަ ދަރިފަނި އެޅިފައިހުރި ސްވިމިންގ ޕޫލެއްގައި ފެތުމުން އަންހެނުން މާބަނޑުވުމުގެ ފުރުސަތުއޮވޭ:ސިއްޓި\nމި ވީޑިއޯފެނިފައި ބިރުން ފިއްކަނޑައިގެންދާ ވަރުވޭ!\nކޮވިޑް19- ބައްޔަށް ޕޮޒިޓިވް ވާ ނުކުޅެދުންތެރިކަން ހުންނަ މީހުން މަރުވާން ދޫކޮށްލަނީ\nރޭލު ފަނީގެ އުނދަގޫ ދެން ނުޖެހޭނެ، މިއޮތީ ހައްލު\nއެތައް ސަތޭކަ ފަތުރުވެރިންނާއެކު މިއަދު ފޭދޫގެ ބަނދަރު ފުރާލައިފި


ސަމާސާއަކަށް ނަމަވެސް ދޮގެއް ނުހަދާށެވެ. – Dhen.mv\nޢާލިމް އަބްދުއްލަތީފް September 23, 2020 - 4:03 pm\nރަހުމަތްތެރިން އެކުގައި އުޅޭއިރުގައި ވެސް ވަރަށް ގިނައިން ސަމާސާކޮށް އުޅޭތަން ފެނެއެވެ. އެކަކު އަނެކަކަށް ދިމާކޮށް ސަކަރާތްޖަހާ އުޅޭތަން ފެނެއެވެ. އެންމެން އެކުގައި ތިބެ އެކަކާ ދިމާކޮށް "ރަކި" ކޮށްލާތަން ވެސް ފެނެއެވެ. އެކަކު އަނެކަކު ގަޔަށް އަތްލާ "ގިލިގިލި" ކޮއްޓާތަން ވެސް ފެނެއެވެ. ސަމާސާ ކުރުމަކީ ވެސް ކުރަން ޖެހޭނެ ކަމެކެވެ. ނަމަވެސް އެކަން ކުރުމުގައި ވެސް ހައްދެެއް އޮންނަން ޖެހޭނެ ކަމުގައި ގަބޫލު ކުރަން ވާނެއެެވެ.\nސަމާސާއަކަށް ދޮގު ހެދި ކުއްޖާއަށް ވީގޮތް އެންމެނަށް ވެސް އެނގެއެވެ. އެއީ ޚިޔާލީ ވާހަކައެއްގެ ގޮތުގައި ސުކޫލް ދައުރުގައި އަޅުގަނޑުމެންގެ ދިވެހި ކިލާހުގައި ކިޔައިދީފައިވާ ވާހަކައެކެވެ.އެކުއްޖާ ގެނބެނީކަމަށް ހަދައި ދޮގު ހެދުމުން އަނެއް ދުވަހު އެ ކުއްޖާއަށް އަޅާލާނެ އެއްވެސް މީހަކު ނުވީއެވެ. ސަމާސާ ވިހަ ވަނީ މިފަދަ ކަންތައްތަކާ ހެދިއެވެ.\nސަމާސާއަކަށް ނަމަވެސް ދޮގެެއް ހަދާކަށް ނުވާނެއެވެ. ހަގީގަތުގައި ދޮގު ހެދުމަކީ ކިތައްމެ ކުޑަކުޑަ ކަމެއްގެ ގޮތުގައި އަޅުގަނޑުމެން ދުށް ނަމަވެސް އަސްލު ހަގީގަތުގައިި ދޮގު ބުނުމަކީީ އަޅުގަނޑުމެންގެ މާތްވެގެންވާ އިސްލާމްދީނުގައި ނަހީ ކުރައްވާފައިވާ ކަމެކެވެ. އިސްލާމްދީން ބާރު އަޅަނީ ތެދު ބަހުން ވާހަކަ ދެއްކުމަށެވެ. އެހެނީ ތިބާގެ ކައިރީގައި އުޅޭ މީހުންނަށް ތިބާ ދޮގު ހަދައި އޮޅުވާލި ނަމަވެސް ހުރިހާ ކަމެއް ދެނެވޮޑިގެންވާ ފަރާތެއް ވެއެވެ. ﷲ ތަޢާލާއީ ހުރިހާކަމެއް އެންމެ މޮޅަށް ދެނެވޮޑިގެންވާ އިލާހެވެ.\nބައެއް ފަހަރަށް އަޅުގަނޑުމެންގެ ތެރޭގައި ފެންނަ މަންޒަރެކެވެ. ސަމާސާއަކަށް ނަމަވެސް މީހެއްގެ މަރުގެ ވާހަކަ ދައްކަނީއެވެ. މީހަކު މަރުވެއްޖެ ކަމަށް ބުނެ ސަމާސާ ކުރަނީއެވެ. އޭނާގެ ވަރަށް ގާތް މީހަކަށް ގުޅާ އޭނާ މަރުވެއްޖެ ކަމަށް ނުވަތަ ބޮޑު އެކްސިޑެންޓެއް ވެއްޖެ ކަމަށް ބުނަނީ މަޖަލަކަށް ހަދައި އެމީހަކު "ޕްރޭންކް" ކޮށްލުމުގެ ގޮތުންނެވެ. ނަމަވެސް އެފަދަ ޚަބަރެއް ތިބާގެ ގާތް މީހަކާ ބެހޭގޮތުން އިވިއްޖެ ނަމަ ތިބާއަށް ވާނެ ގޮތް ނިކަން އިހްސާސް ކޮށްލަބަަލާށެވެ. ސަމާސާއަކަށް ނަމަވެސް އެ އަޑު އަހަން ތިބާ ވެސް ބޭނުން ނުވާނެ ކަން ޔަގީނެވެ. އަދި އެއްފަހަރު މިފަދަ ކަމަކާ ސަމާސާކޮށް ދޮގު ހަދައިފި ނަމަ ފަހުން އެފަދަ ކަމެއް ހަގީގަތުގައި ހިނގި ނަމަވެސް އެވާހަކަ ގަބޫލުކުރުން ވާނީ ވަރަށް ވެސް އުނދަގޫ ކަމަކަށެވެ.\nއެއް ދޮގު ހަދައިިފި ނަމަ އެ ދޮގު ފޮރުވުމަށް ޓަކައި ހާސް ދޮގު ހަދަން ވެސް ޖެހިދާނެއެވެ. ދުވާލެއްގެ މައްޗަށް ތިބާއަށް ކިތައް ދޮގު ހެދޭތޯ ވިސްނާލާ ނަފްސު ހިސާބުކޮށްލަ ބަލާށެވެ. އޭރުން ތިބާއަށްވެސް ވިސްނިދާނެއެވެ.\nނިކަން ވިސްނާލަބަލާށެވެ. ސަމާސާއަކަށް ހަދާ ދޮގެެއްގެ ސަބަބުން މީހަކަށް "ޝޮކެއް" ވެސް ޖެހިދާނެއެވެ. މީހަކު ތިބާއަށް ކުރާ އިތުބާރު ވެއްޔާ މޮޑެވި އެ އިތުބާރު ނެތިގޮސްދާނެއެވެ. އެ އިތުބާރު ދެން ކުރަން ނުކުޅަދާނަ ވާނީ ތިބާ ދެން ވެސް ކުރާނީ ސަމާސާ ކަމުގައި އޭނާއަށް ހީކުރެވޭނެތީއެވެ. ސަމާސާއަކަށް ތި ހަދައި ދޮގު އޭނާއަށް އެނގި ސަމާސާ ވިހަވުމަކީ ވެސް ވެދާނެ ކަމެކެވެ. ޒަމާންވީ ރަހުމަތްތެރިކަމަކަށް އެކަމުގެ ސަބަބުން ބުރޫ އަރައިވެސް ފާނެއެވެ.\nއެކުވެރިޔާއެވެ. މި ނަަސޭހަތުގައި ހިފާށެވެ. ސަމާސާއަކަށް ނަމަވެސް ދެން ދޮގެއް ނުހަދައްޗެވެ.\nޒުވާބުކުރުން ދޫކޮށްލާ މީހާއާއި މަޖަލަކަށް ވިޔަސް ދޮގު ހެދުން ދޫކޮށްލާ މީހާއަށް ރަސޫލާ ދެއްވާ ޔަގީންކަން


French League Cup ge champion kan PSG ah\nފްރެންޗް ލީގު ކަޕް\nފްރެންޗް ލީގު ކަޕްގެ ޗެމްޕިއަންކަން ޕީއެސްޖީއަށް\nމިއީ ޕީއެސްޖީން ފްރެންޗް ލީގު ކަޕް ކާމިޔާބުކުރި ނުވަވަނަ ފަހަރު\nފައިނަލް މެޗުގައި ޕީއެސްޖީ މޮޅުވީ ލިޔޯން އަތުން ޕެނަލްޓީ ޖަހައިގެން 6-5 ން\nކ. މާލެ | 1 އޯގަސްޓް 2020 | ހޮނިހިރު 12:24 | 2,633\nޕްރެންޗް ލީގު ކަޕްގެ ތަށި ޕީއެސްޖީން އުފުލާލަނީ: މިއީ ޕީއެސްޖީން މި މުބާރާތް ކާމިޔާބުކުރި ނުވަވަނަ ފަހަރު - ގެޓީ އިމޭޖާސް\nޕީއެސްޖީން ނުވަވަނަ ފަހަރަށް ފްރެންޗް ލީގު ކަޕްގެ ޗެމްޕިއަންކަން ހޯދައިފިއެވެ.\nމި މުބާރާތުގެ ޗެމްޕިއަންކަން ޕީއެސްޖީ ހޯދީ ހުކުރު ދުވަހުގެރޭ ކުޅުނު ފައިނަލް މެޗުގައި ޕެނަލްޓީ ޖަހައިގެން 6-5 ން ލިޔޯންގެ މައްޗަށް ކުރިހޯދައިގެންނެވެ. މި މެޗު ކުޅެފައިވަނީ ސަޕޯޓަރުން ދަނޑަށް ވައްދައިގެންނެވެ. އެގޮތުން 5،000 ސަޕޯޓަރުންނަށް ވަނީ މެޗު ބަލާލުމުގެ ފުރުސަތު ދީފައެވެ.\nމި މެޗުގައި ޕީއެސްޖީއަށް ލަނޑު ޖަހަން ގިނަ ފުރުސަތުތަކެއް ލިބުނު ނަމަވެސް، މެޗުގެ ފުރިހަމަ ވަގުތާއި އިތުރު ވަގުތުގެ ދެ ހާފުގެ ކުޅުން ނިމުނުއިރުވެސް ދެ ޓީމު އޮތީ ލަނޑެއް ނުޖެހި އެއްވަރުވެފައެވެ. އެކަމަކު އިތުރު ވަގުތުގެ ދެވަނަ ހާފުގައި ލިޔޯންގެ ރަފައެލްއަށް ވަނީ ސީދާ ރަތް ކާޑެއް ދައްކާފައެވެ.\nދެ ޓީމު އެއްވަރުވެފައި އޮތުމުން ނަތީޖާ ނެރުމަށް ޖެހި ޕެނަލްޓީގައި ދެ ޓީމުން ފޮނުވާލި ފުރަތަމަ ފަސް ޕެނަލްޓީވެސް ވަނީ ކާމިޔާބުކޮށްފައެވެ. ލިޔޯނަށް މެޗު ގެއްލުނީ ބާޓްރަންޑް ޓްރައޯރޭ އަތުން ހަވަނަ ޕެނަލްޓީ ބޭކާރުވުމުންނެވެ. އެއާއެކު ޕީއެސްޖީގެ ޕަބްލޯ ސަރާބިއާ ވަނީ ހަވަނަ ޕެނަލްޓީ ކާމިޔާބުކޮށް އެ ޓީމަށް ޗެމްޕިއަންކަން ހޯދައިދީފައެވެ.\nނުވަވަނަ ފަހަރަށް ފްރެންޗް ލީގު ކަޕް ޕީއެސްޖީން ކާމިޔާބުކުރިއިރު، 1994 ވަނަ އަހަރުން ފެށިގެން ކޮންމެ ސީޒަނަކު ބާއްވަމުން އަންނަ މި މުބާރާތް އަންނަ ސީޒަނުން ފަށައިގެން ނުބާއްވަން ފްރެންޗް ފުޓްބޯލް ފެޑެރޭޝަނުން މިހާރު ވަނީ ނިންމާފައެވެ.\nމި ސީޒަނުގެ ފްރެންޗް ލީގު ކަޕްގެ ޗެމްޕިއަންކަން ޕީއެސްޖީން ހޯދިއިރު، އެޓީމުން ވަނީ މި ސީޒަނުގެ ފްރެންޗް ކަޕްގެ އިތުރުން ފްރެންޗް ލީގުވެސް ކާމިޔާބުކޮށްފައެވެ. އެޓީމަށް ފްރެންޗް ލީގުގެ ޗެމްޕިއަންކަން ލިބުނީ ކޮވިޑް-19 އާ ގުޅިގެން ލީގު ކެންސަލް ކުރަން ފްރެންޗް ފުޓްބޯލް ފެޑެރޭޝަނުން ނިންމުމާ ގުޅިގެންނެވެ. އަދި މިދިޔަ މިދިޔަ ހަފުތާގައި ވަނީ ފްރެންޗް ކަޕް ފައިނަލްގައި ސެއިން އެޓިއެން އަތުން މޮޅުވެ އެ މުބާރާތް ކާމިޔާބުކޮށްފައެވެ.